anchal | അച്ഛനുമായുള്ള വിവാഹ ബന്ധം വേർപെടുത്തി അമ്മ കെട്ടിയത് സിപിഎം നേതാവിനെ; രണ്ടാനച്ഛൻ എത്തിയതോടെ വീട്ടിൽ ഉറക്കം നഷ്ടപ്പെട്ടത് മകൾക്ക്; ഹോസ്റ്റലിൽ അഭയം തേടിയിട്ടും രാത്രിയിലെ ഫോൺ വിളിയും വീട്ടിലെത്തുമ്പോൾ കടന്നു പിടിത്തവും ചുംബനവും; കല്യാണം കഴിഞ്ഞപ്പോൾ ഭർത്താവിനെ കൊല്ലുമെന്ന് ഭീഷണിയും; സഹികെട്ട് യുവതി പരാതിയുമായി പൊലീസിന് മുമ്പിൽ; അഞ്ചൽ ചർച്ച ചെയ്യുന്ന പീഡനക്കേസ് ഇങ്ങനെ - MarunadanMalayali.com\nSeptember 09, 2019 | 12:46 PM IST | Permalink\nഅഞ്ചൽ: തന്നെ നിരന്തരം പീഡിപ്പിക്കാൻ ശ്രമിക്കുന്നുവെന്ന പരാതിയിൽ അഞ്ചൽ സ്വദേശിനിയായ പെൺകുട്ടിയുടെ രണ്ടാനച്ഛനെതിരെ കേസ്. സിപിഎം ലോക്കൽ കമ്മിറ്റി അംഗവും ഡിവൈഎഫ്ഐ. മുൻ ഏരിയാ സെക്രട്ടറിയുമായ നേതാവിനെതിരെയാണ് കേസ്. പീഡനത്തിനിരയായ പെൺകുട്ടി തിരുവനന്തപുരം റൂറൽ എസ്‌പി.യ്ക്ക് നൽകിയ പരാതിയുടെ അടിസ്ഥാനത്തിലാണ് കേസെടുത്തത്.\nപെൺകുട്ടിയുടെ അമ്മയെ നേതാവ് ഈയിടെയാണ് വിവാഹം കഴിച്ചത്. ഇവരുടെ ആദ്യ വിവാഹത്തിലുള്ളതാണ് പരാതിക്കാരിയായ പെൺകുട്ടി. അമ്മയെ വിവാഹം കഴിക്കുന്നതിന് മുമ്പ് തന്നെ തന്റെ വീട്ടിലെ സ്ഥിരം സന്ദർശകനായിരുന്ന ഇയാളുടെ പെരുമാറ്റം പലപ്പോഴും ബുദ്ധിമുട്ട് സൃഷ്ടിച്ചിരുന്നതായി പരാതിയിൽ ആരോപിക്കുന്നു.\n''മാനസികമായും ശാരിരികമായും പീഡിപ്പിക്കാൻ തുടങ്ങിയതിനെ തുടർന്ന് വനിതാ ഹോസ്റ്റലിലേക്ക് താമസം മാറ്റി. തന്നെ പിൻതുടരുകയും രാത്രി ഫോണിൽ വിളിച്ച് അസഭ്യമായി സംസാരിക്കുകയും ചെയ്തിരുന്നു. പീഡനശ്രമം സഹിക്കാൻ കഴിയാത്തതിനാൽ ഹോസ്റ്റലിൽ നിന്നും വീട്ടിൽ പോലും പോകാറില്ലായിരുന്നു. പീഡനശ്രമം അമ്മയോട് പറഞ്ഞാൽ കൊല്ലും എന്നും ഭീഷണിപ്പെടുത്തി''. പെൺകുട്ടി വെളിപ്പെടുത്തുന്നു.\nഅതേസമയം ഇയാളുടെ ശല്യത്തെ തുടർന്ന് മറ്റൊരു യുവാവിനെ രജിസ്റ്റർ വിവാഹം കഴിച്ചതായും ഇതിന് ശേഷവും അഫ്‌സൽ ഭീഷണി തുടരുന്നുവെന്നും പരാതിയിൽ പറയുന്നു. അച്ഛനുമായുള്ള വിവാഹ ബന്ധം വേർപെടുത്തിയാണ് രണ്ടാനച്ഛനെ അമ്മ വിവാഹം ചെയ്തത്. രണ്ടാനച്ഛൻ എത്തിയതോടെ മാനഭിമാനം നഷ്ടപ്പെടുത്തി ജീവിക്കാൻ ബുദ്ധിമുട്ടുണ്ടായി. ഇതോടെ പെൺകുട്ടി വനിതാ ഹോസ്റ്റലിലേക്ക് മാറി. എന്നിട്ടും രണ്ടാനച്ഛൻ വെറുതെ വിട്ടില്ല. രാത്രി 11 മണിക്ക് പോലും ഫോണിൽ വിളിച്ച് സംസാരം. വീട്ടിലെത്തിയാൽ കടന്ന് പിടിത്തവും ചുംബനവും.\nഅഞ്ച് വർഷം കൊണ്ട് ഇയാൾ ഇത്തരത്തിൽ പെരുമാറുന്നുവെന്ന് പരാതിയിൽ പറയുന്നു. വിവാഹം കഴിച്ചു എന്നറിഞ്ഞതോടെ ഭീഷണിയുമായെത്തി. ഭർത്താവിനേയും യുവതിയേയും ജീവിക്കാൻ അനുവദിക്കില്ലെന്നാണ് ഭീഷണി. 15 വയസ്സുമുതൽ എന്റെ ഇഷ്ട പ്രകാരം അല്ലാതെ എന്റെ ശരീരത്തിൽ മോശമായി പിടിക്കുകയും ചുംബിക്കുകയും ചെയ്തതിനും ഇപ്പോൾ കുടുംബമായി ജീവിക്കാൻ തടസം നിൽക്കുകയും ചെയ്യുന്ന പ്രതിക്കെതിരെ നിയമ നടപടി സ്വീകരിക്കണമെന്നാണ് പരാതിയിലെ ആവശ്യം.


sujanika / സുജനിക: കഥയിൽ വായിക്കുന്നത്\nഓരോ കഥക്കും ഉപരിപ്ലവമെന്നു പറയാവുന്ന ഒരു ഫ്രയിം ഉണ്ട്. വളരെ പ്രയാസപ്പെട്ട് നിത്യജീവിതം നയിക്കുന്ന വഴിമറിയയും മറിയയുടെ മകൻ മാത്തുക്കുട്ടിയുമാണ് കഥാപാത്രങ്ങൾ. സ്കൂളിൽ പോകാൻ നല്ലൊരു കുപ്പായമില്ലത്ത വിഷമത്തിലാണ് മാത്തുകുട്ടി. കഞ്ഞിവെക്കാൻ നല്ലൊരലുമിനീയപ്പാത്രം ഇല്ലാത്തതുകൊണ്ട് മറിയ വിഷമിക്കുന്നു. പെരുന്നാളിന്ന് കുഞ്ഞുവർക്കിച്ചേട്ടൻ മാത്തുകുട്ടിയെ ലോട്ടറിടിക്കറ്റ് വിൽക്കാനേൽ‌പ്പിക്കുന്നു. വിറ്റതുകയിൽ നിന്ന് `50 കൊടുക്കാമെന്ന കരാറിൽ. `50 കിട്ടിയാൽ ഷർട്ട് വാങ്ങാൻ മാത്തുക്കുട്ടി തീരുമാനിക്കുന്നു. പക്ഷെ, രൂപകിട്ടിയ മാത്തുക്കുട്ടി അമ്മക്ക് അലുമിനീയക്കലവും ബാക്കി കാശിന്ന് അരിയും വാങ്ങുന്നു.\nനല്ലൊരു കഥ. വികാരതീവ്രമായി എൻ.മോഹനൻ എഴുതുന്നു. ഈ കഥ നാം വായിക്കുമ്പൊൾ കഥയുടെ ഫ്രയിമിൽ അർഥങ്ങളും ധ്വനികളും തത്വചിന്തയും നിറഞ്ഞ് നമ്മിൽ- ആസ്വാദനകനിൽ പുതുകഥയായി റീ റയ്റ്റ് (re write)ചെയ്യപ്പെടുന്നു. ഈ Re write ചെയ്യപ്പെട്ട കഥ നമുക്ക് അധിക ആസ്വാദ്യത നൽകുകയും ചെയ്യുന്നു.\nമാത്തുക്കുട്ടി കുട്ടിയാണ്. അവന്ന് മാന്യമായി സ്കൂളിൽപ്പോകാൻ ഒരു ഷർട്ട് വേണമെന്ന് ആഗ്രഹമുണ്ട്. വീട്ടിലെ പ്രയാസങ്ങൾ അവന്ന് നേരിട്ടറിയാം.\nഈയാളുടെ ഒരു ദിവസത്തെ ജീവിതമാണ് കഥാകാരൻ എഴുതുന്നത്. രാവിലെ മുതൽ വൈകീട്ട് വരെ ലോട്ടറിടിക്കറ്റ് വിൽക്കുകയും അതിന്റെ പ്രതിഫലം ചെലവിടുകയും ചെയ്യുന്നു. ഈ ഒരു ദിവസം കൊണ്ട് – അതും വൈകീട്ടത്തെ ഒരൽ‌പ്പ സമയം കൊണ്ട് ( `50 ചെലവാക്കുന്ന ഒരൽ‌പ്പസമയം) മാത്തുക്കുട്ടി കുട്ടിയല്ലാതാവുകയും വലിയൊരു കഥാപാത്രമായി മാറുകയും ചെയ്യുന്നു. നേരത്തെ തീരുമാനിച്ചപോലെ മാത്തുക്കുട്ടി ഷർട്ട് വാങ്ങിയിരുന്നെങ്കിൽ ഈ കഥയെ ഉണ്ടാകുമായിരുന്നില്ല. കഥാ വസാനത്തിലെ ഈ ഷിഫ്റ്റ് – ഷർട്ടിന്ന് പകരം അലുമിനീയപ്പത്രവും അരിയും – കഥാകാരൻ കാണുന്നതോടെ ഇതു നല്ലൊരു കഥയായി മാറുകയാണ്. മാത്തുക്കുട്ടി കഥയിൽ വളരുന്നതിലൂടെ കഥയുടെ ഉള്ളുറപ്പ് തീവ്രമാകുകയാണ്.കഥ ആസ്വാദ്യമാകുകയാണ്. നാം വീണ്ടുമൊരിക്കൽകൂടി വായിക്കാൻ തയ്യാറാവുകയാണ്. ക്ലാസിലെ കുട്ടിയും ടീച്ചറും എൻ.മോഹനന്റെ മറ്റു കഥകൾ വായിക്കാൻ താൽ‌പ്പര്യപ്പെടുകയാണ്.\nഅമ്മയും മകനും കൂടിയുള്ള ജീവിതം നമ്മെ പിടിച്ചുലയ്ക്കുന്നുണ്ട്. ജീവിതപ്രയാസങ്ങൾ അറിയാത്തവരല്ല നമ്മൾ. ഒരുപക്ഷെ, ഇതേക്കാളധികം പ്രയാസങ്ങൾ നാം അനുഭവിച്ചിട്ടുമുണ്ടാകും. പക്ഷെ, കഥ വായിക്കാൻ തുടങ്ങുന്നതോടെ നാം കഥാപാത്രങ്ങളിൽ പ്രവേശിക്കുകയും (തിരിച്ചും ആവാം) ഇതിന്റെ സത്യാവസ്ഥയിൽ സംശയമില്ലാത്തവരായി ത്തീരുകയും ചെയ്യുന്നു. അവരുടെ ദുഖം നമ്മുടെ ദുഖമായി മാറുന്നു. നമ്മിലെ മാനവികയുടെ രാസക്രിയയാണത്. നമ്മിലെ മാനവികത ഒന്നുകൂടെ പ്രോജ്വലിക്കുകയും സാംസ്കാരികമായി, മാനവികമായി വളരുകയും ചെയ്യുന്നു. കഥാപാത്രവും കഥയും വായനയും ഒക്കെ കൂടി ഒന്നാകുന്നു. കഥയായാലും നോവലായാലും വായിക്കാൻ ആദ്യപേജ് എടുക്കുന്നതോടെ നാം കഥയ്ക്കുള്ളിൽ കയറുന്നു. നമ്മുടെ സ്ഥലകാലങ്ങൾ കഥയിലെ സ്ഥലകാലങ്ങളായി പരിണമിക്കുന്നു. അല്ലെങ്കിൽ നാം വായിക്കുന്ന കഥ മനസ്സിലെവിടെയോവെച്ച് നാം പുനർ‌രചിക്കുന്നു. ഒരു കഥ ആസ്വദിക്കുമ്പോൾ ഒരിക്കലും നാം കഥാകാരനെ ഓർക്കാറില്ലല്ലോ. കഥയെഴുതുന്നത് നാം തന്നെയാവുകയാണ്. ഇതു വീണ്ടും നമ്മെ കഥ വായിക്കാൻ പ്രേരിപ്പിക്കുന്നു.\nകഥയിലെ ചില സന്ദർഭങ്ങൾ, പശ്ചാത്തലം, സംഭാഷണങ്ങൾ, പ്രയോഗങ്ങൾ, ബിംബങ്ങൾ-സൂചനകൾ തുടങ്ങിയ ഘടകങ്ങളുടെ സൌന്ദര്യാംശം ആസ്വദിക്കുന്നത് ഇപ്പോഴാണ്. കൊച്ചുകൊച്ചു വാക്യങ്ങളിലൂടെ അനായസമായി കാഥികൻ എഴുതുന്നുവെന്നതു കഥയുടെ ആസ്വാദ്യത വർദ്ധിപ്പിക്കുന്നു. കഥയുടെ വേഗത തുടക്കത്തിലേ കാണാം- പിന്നെ റോഡിലേക്കിറങ്ങി ഓടി….എന്നതുമുതൽ. മാത്തുക്കുട്ടിയുടെ ഒറ്റപ്പകൽ സമയം മാത്രമാണ് കഥയിലെ സമയം. 100 ലോട്ടറിടിക്കറ്റ് വിൽ‌പ്പനയും അതിന്റെ കൂലി വാങ്ങലും അതിന്ന് ഷർട്ട് (?) വാങ്ങലും നടക്കുന്നു. ഇതിന്ന് പശ്ചാത്തലമായി ഭൂത-വർത്തമാന കാല ചിന്തകൾ ഇഴപിരിക്കലും യുക്തിപൂർവം മനസ്സിലാക്കലും വേണം. അതിനിടക്ക് ഉച്ചഭക്ഷണം പോലും നടക്കുന്നില്ല. അത്ര വേഗതയിൽ കഥ നടക്കുകയാണ്. രാവിലെ മുതൽ കുട്ടി ഓടുകായണെന്ന് പറയാം. അതുകൊണ്ടുതന്നെ കഥാവസാനത്തിൽ കുട്ടി വിയർത്തൊലിച്ച് തളർന്നിരിക്കുന്നു.\nഇതിന്ന് പശ്ചാത്തലമായി പള്ളിപ്പെരുന്നാൾ നടക്കുകയാണ്. എല്ലാ ആഘോഷങ്ങളും നമുക്ക് നവോന്മേഷം നൽകുന്നവയാണ്. ആഘോഷങ്ങളുടെ സാമൂഹികമായ ഊർജ്ജം അതാണ്. മനുഷ്യന്റെ വളർച്ചക്ക് ഇതെല്ലാം എന്നും എവിടെയും പ്രയോജനപ്പെട്ടിട്ടുണ്ട്. സാഹോദര്യവും സ്നേഹവും കൂട്ടായ്മയും വളരുന്നു. ഈ യൊരു പശ്ചാത്തലം കഥക്ക് അധികാർഥങ്ങൾ നൽകുന്നു. അമ്മയും മകനും അടങ്ങുന്ന കുടുമ്പം ഒന്നുകൂടെ പുഷ്ടിപ്പെടുകയാണ്. കുറേകൂടി അർഥപൂർണ്ണത ജീവിതത്തിന്ന് കൈവരുകയാണ്. അതു കുടുമ്പത്തിന്ന് മാത്രമല്ല; നല്ല വായനക്കാരനും ഇതിന്റെ പ്രത്യക്ഷപ്രയോജനം ലഭിക്കുന്നുണ്ടല്ലോ.\nഇതിന്നിടയിൽ ചില ഉപദേശ നിർദ്ദേശങ്ങൾ (തത്വചിന്ത?) ഉണ്ടാവുന്നുണ്ട്. എലിച്ചേട്ടത്തിയുടെ വാക്കുകൾ ഇതിലൊന്നാണ്. “നന്നായി മോനേ! വല്ലോം കിട്ടിയാൽ നിന്റെ തള്ളക്ക് കൊണ്ടുകൊടുക്ക്. അവളെത്ര പാടുപെട്ടാ നിന്നെ വളർത്തുന്നത്. നിനക്കും ഏഴെട്ടുവയസ്സായില്ലേ? അതൊക്കെ അറിയാറില്ലേ?”\nമറ്റൊന്ന് അമ്മയുടെ ഒരു നിരീക്ഷണമാണ്: “ മറ്റുള്ളവർക്കൊക്കെ ആകാം. അവരൊക്കെ ഉള്ളടത്തെയാ. നീ…നീയേ..നീ വഴിമറിയയുടെ മോനാ….അപ്പനില്ലാത്ത കൊച്ചാ.”\nതത്വചിന്ത ഉരുവംകൊള്ളുന്നത് ഓരോരുത്തരുടേയും ജീവിതാനുഭവങ്ങളുടേയും ജീവിതാപഗ്രഥന സാമഗ്രികളുടേയും ബലം കൊണ്ടു മാത്രമാണ്. അതുകൊണ്ടുതന്നെ അതു എത്രമാത്രം ശരിയെന്നോ തെറ്റെന്നോ സ്ഥാപിക്കുന്നതിൽ വലിയ അർഥമില്ല. എന്നാൽ സാമൂഹ്യമായ ഒരു തലം ഇതിലുള്ളതുകൊണ്ട് എല്ലാ തത്വങ്ങളും പരസ്പരം സമന്വയിക്കുന്നു എന്നതാണ് നാം കാണുന്നത്. എലിച്ചേടത്തിയുടേയും അമ്മയുടേയും ഫിലോസഫി പാരസ്പര്യമുള്ളതാണ്. നമ്മുടെ സ്ഥിതി നാം തിരിച്ചറിയുകയും അതിനനുസരിച്ച് പ്രവർത്തിക്കുകയും വേണമെന്ന തത്വം. അത്കൊണ്ടുതന്നെയാണ് എത്രയോ ആഗ്രഹിച്ച ഷർട്ട് വാങ്ങിക്കാതെ മകൻ പാത്രവും അരിയും വാങ്ങുന്നത്. കഥയുടെ പൊതു തത്വചിന്തയായി ഇതു മാറുന്നു.\nയുക്തിയുടേയും കാര്യകാരണ നിരൂപണങ്ങളുടേയും വായനയാണു ഇവിടെ നടക്കുക. കഥാപാത്രസ്വഭാവം തുടങ്ങിയ സകലമാന സംഗതികളും ഇപ്പോൾ നാം ആലോചിക്കും. നിത്യജീവിതപ്രയാസങ്ങൾക്കിടയിൽ നിൽക്കുന്ന ഒരമ്മയും മകനും കഥാപാത്രങ്ങൾ. അവരെ താൽക്കാലികമായി ജോലിചെയ്യിച്ച് സഹായിക്കുന്ന നല്ലവനായ ഒരു കച്ചവടക്കാരൻ. ഇതിൽ അമ്മയും മകനും തന്നെ പ്രധാനം. കച്ചവടക്കാരൻ ഒരു പശ്ചാത്തലം മാത്രം.\nകഥാപാത്രങ്ങളുടെ ഇടയിലുള്ളത് ജീവിതത്തിന്റെ പ്രാഥമികാവശ്യങ്ങൾ മാത്രം. അതും ഭക്ഷണം എന്ന പരമപ്രധാനമായ ആവശ്യത്തിൽ കുടുങ്ങിക്കിടക്കുന്നു. മകന്റെ ആവശ്യങ്ങൾ- വസ്ത്രം, വിദ്യാഭ്യാസം എന്നിവക്ക് യാതൊരു പ്രാധാന്യവും അമ്മക്ക് നൽകാനാവുന്നില്ല. ജീവിതത്തിലെ പ്രാരബ്ധങ്ങൾ കൊണ്ടുതന്നെയാണിത് എന്നു സമാധാനിക്കാം.\nമകൻ തന്റെ ആവശ്യങ്ങൾ നിറവേറ്റാൻ പണിപ്പെടുകയാണ്. ആർക്കും ആവശ്യങ്ങൾ നിറവേറ്റാൻ പണം വേണം. പണം ഉണ്ടാക്കാൻ അധ്വാനിക്കണം- തൊഴിൽ. (തൊഴിൽ ജീവിതത്തിലെ മറ്റൊരു പ്രാഥമികാവശ്യമാണല്ലോ) പെരുന്നാൾ ദിനത്തിൽ അവൻ ലോട്ടറി ടിക്കറ്റ് വിറ്റ് പണം ഉണ്ടാക്കാൻ ശ്രമിക്കുന്നു. `50 കിട്ടുകയും ചെയ്യുന്നു. പെരുന്നാൾ ദിനം എല്ലാർക്കും അവധി-വിശ്രമം ദിനമാണല്ലോ. പെരുന്നാൾ കൂടൽ വിനോദം. തൊഴിൽ-അവധി-വിനോദം തുടങ്ങിയ പ്രാഥമികാവശ്യങ്ങൾ കൂടിക്കുഴയുന്നത് നോക്കുക! സങ്കീർണ്ണമായ സാമൂഹ്യാവസ്ഥയല്ലാതെ മറ്റെന്താണിത്?\nകിട്ടിയ പണം തന്റെ ആവശ്യത്തിന്ന് - വിദ്യാഭ്യാസം, വസ്ത്രം- ഉപയോഗിക്കാൻ തീരുമാനിക്കുന്നെങ്കിലും അവസാനം അമ്മയുടെ ആവശ്യം നിറവേറ്റാൻ -പട്ടി തട്ടിമറിച്ചാലും ഉടയാത്ത ഒരു കഞ്ഞിക്കലം- അലുമിനീയപ്പാത്രം വാങ്ങാൻ തീരുമാനിക്കുന്നു മകൻ. യുക്തിപൂർവം ബാക്കി രൂപക്ക് അരിയും വാങ്ങി അമ്മയെ ഏൽ‌പ്പിക്കുന്നു. `50 കിട്ടുകയും അതു യുക്തിപൂർവം (?) ചെലവാക്കുകയും ചെയ്യുന്നിടത്തോളം സമയം ‘കുട്ടി‘ ‘വലിയ ആളായി’ മാറിപ്പോകുന്നു. വീണ്ടും അമ്മയുടെ മുന്നിലെത്തുമ്പൊൾ ‘കുട്ടിയും’‘ ഈ കഥാപാത്ര വികാസം നമ്മെ വായനയിലേക്ക് കുറേകൂടി അടുപ്പിക്കും.\nഇനിയും വായിക്കുമ്പൊൾ കുറേകൂടി വിമർശനാത്മകമായി നാം ആസ്വദിക്കുകയാണ്.ഇവിടെ നാം കഥയിലെ തത്വചിന്തയും കഥാപാത്രസ്വഭാവവും ഒക്കെ വിമർശനാത്മകമായി പരിശോധിക്കും. അപ്പോൾ `50 ഷർട്ടിന്ന് ചെലവാക്കണമായിരുന്നോ അതോ പാത്രത്തിന്ന് ചെലവാക്കണമായിരുന്നോ എന്നൊക്കെ തർക്കിക്കും. ഏഴെട്ടു വയസ്സായ കുട്ടിക്ക് എത്രത്തോളം വീട്ടുകാര്യങ്ങൾ വിലയിരുത്താനാവും (എലിച്ചേട്ടത്തിയുടെ ഉപദേശം) എന്നു ചർച്ച കയറിവരും. മനുഷ്യന്റെ പ്രാഥമികാവശ്യങ്ങളായ ഭക്ഷണം, വസ്ത്രം, വീട്, വിദ്യാഭ്യാസം, തൊഴിൽ, വിനോദം തുടങ്ങിയ സംഗതികളിൽ മുൻ‌ഗണന കഥാകാരൻ നൽകുന്നുവെന്ന ചർച്ച നടക്കും.\nസാമ്പത്തികാവശത മാറ്റാൻ ലോട്ടറിയടിച്ചാലേ പറ്റൂ എന്ന സാമാന്യ ചിന്ത കഥാകാരൻ ആവർത്തിക്കുന്നു. `50 കിട്ടാൻ കുട്ടിക്ക് ലോട്ടറി തന്നെ (വിൽ‌പ്പനയും ലോട്ടറി അടിക്കലും) ആശ്രയമാകുന്നു. ഇതൊരു തെറ്റായ സാമ്പത്തികസന്ദേശം നൽകുന്നു. ജീവിതാവശ്യങ്ങൾ നിറവേറ്റാൻ പണം വേണം. ഇതു നേടുന്നത് അധ്വാനം കൊണ്ടു- തൊഴിലെടുത്ത് മാത്രമാണ്. തൊഴിലെടുക്കാൻ പ്രാഥമികമായി വേണ്ടത് വിദ്യാഭ്യാസം തന്നെ. വിദ്യാഭ്യാസം നേടിയ ജനതക്ക് തൊഴിലിടങ്ങൾ ഉണ്ടാക്കുന്നത് രാഷ്ട്രീയമായ ഇഛാശക്തിയാണ്. ഈ രീതിയിൽ പോകുന്ന ഒരു ചർച്ചാരേഖ തുടർ വായനകളിൽ തീർച്ചയയും ഉണ്ടാവും.\nഅതുകൊണ്ടുതന്നെ ഓരോ കഥാ വായനയും ഏറ്റവും നൂതനമാകുന്നു. ഓരോന്നും ആസ്വാദ്യമാകുന്നു.\n* സുജനിക dt. 17.9.10


യൂറോപ്പാ ലീഗ്; വോള്‍വ്‌സ് വീണു; യുനൈറ്റഡ് - സെവിയ്യ സെമി ഫൈനല്\nSat Sep 25 2021 04:02:16 GMT+0530 (India Standard Time)\n88ാം മിനിറ്റില് സെവിയ്യയുടെ ഒകാമ്പോസ് ആണ് അവരുടെ വിജയഗോള് നേടിയത്\nABH12 Aug 2020 9:48 AM GMT\nബെര്‍ലിന്: യൂറോപ്പാ ലീഗില് നിന്ന് ഇംഗ്ലിഷ് ചെകുത്താന്‍മാരായ വോള്‍വ്‌സ് പുറത്തായി. വമ്പന്‍മാരെ വീഴ്ത്തുന്ന വോള്‍വ്‌സിന് ഇന്ന് നടന്ന ക്വാര്‍ട്ടറില് സ്പാനിഷ് ക്ലബ്ബ് സെവിയ്യയെ വീഴ്ത്താനായില്ല. അവസാനം വരെ പിടിച്ച് നിന്ന വോള്‍വ്‌സിനെ ഞെട്ടിച്ചു കൊണ്ട് 88ാം മിനിറ്റില് സെവിയ്യയുടെ ഒകാമ്പോസ് ആണ് അവരുടെ വിജയഗോള് നേടിയത്. ഇതോടെ സെവിയ്യ-യുനൈറ്റഡ് സെമി പോരാട്ടത്തിന് കളമൊരുങ്ങി.\nഇന്ന് നടന്ന മറ്റൊരു ക്വാര്‍ട്ടറില് ഉക്രൈയ്ന് ക്ലബ്ബായ ശക്തര് സെമിയില് കടന്നു. സ്വിസ് ക്ലബ്ബായ എഫ് സി ബേസലിനെ 4-1ന് തോല്‍പ്പിച്ചാണ് ശക്തര് സെമിയില് കടന്നത്. സെമിയില് ഇന്റര്‍മിലാനെയാണ് അവര് നേരിടുക. ജര്‍മ്മനിയില് 16, 17 തിയ്യതികളിലാണ് സെമി പോരാട്ടം.


\_ഷര്‍ട്ടില്ലാതെ അഭിഭാഷകന് സുപ്രീംകോടതിയുടെ ഓണ്‍ലെെന് ഹിയറങ്ങില്\nഹിന്ദുത്വ വെബ്സെെറ്റായ 'ഓപ് ഇന്ത്യ'യെ പ്രതിനിധീകരിക്കുന്ന അഭിഭാഷകനാണ് ഷര്‍ട്ടില്ലാതെ കോടതിയില് ഹാജരായത്.\n27 Oct, 2020 at 12:15 PM\nസുപ്രീംകോടതിയുടെ വെര്‍ച്ച്വല് ഹിയറിങ്ങിനിടെ സ്‌ക്രീനില് ഷര്‍ട്ടിടാതെ പ്രത്യക്ഷപ്പെട്ട് അഭിഭാഷകന്. സുദര്‍ശന് ടിവി കേസ് പരിഗണിക്കുന്നതിനിടെയായിരുന്നു അഭിഭാഷകന് ഷര്‍ട്ടിടാതെ ഓണ്‍ലൈന് ഹിയറിങ്ങിന് എത്തിയത്. ബെഞ്ചിലുണ്ടായിരുന്ന ജസ്റ്റിസ് ഡി.വൈ ചന്ദ്രചൂഡിന്റെ നിര്‍ദേശ പ്രകാരം അഭിഭാഷകന് ഷര്‍ട്ട് ധരിച്ചെത്തുകയായിരുന്നു.\nഹിന്ദുത്വ വെബ്സെെറ്റായ 'ഓപ് ഇന്ത്യ'യെ പ്രതിനിധീകരിക്കുന്ന അഭിഭാഷകനാണ് ഷര്‍ട്ടില്ലാതെ കോടതിയില് ഹാജരായത്. അഭിഭാഷകന്റെ നടപടി കോടതിയോടുള്ള അവഹേളനമാണെന്ന് ജസ്റ്റിസ് ചന്ദ്രചൂഡ് പറഞ്ഞു. പൊറുക്കാനാകാത്ത തെറ്റാണിതെന്ന് ബെഞ്ചിലുണ്ടായിരുന്ന ജസ്റ്റിസ് ഇന്ദു മല്‍ഹോത്രയും പറഞ്ഞു.\nസുപ്രീംകോടതിയുടെ ഓണ്‍ലൈന് ഹിയറിങ്ങിനിടെ ഇതാദ്യമായല്ല കോടതി ചട്ടങ്ങള് ലംഘിക്കപ്പെടുന്നത്. നേരത്തെ സുപ്രീംകോടതിയുടെ തന്നെ ഓണ്‍ലൈന് ഹിയറിങ്ങിനിടെ ഒരു മുതിര്‍ന്ന അഭിഭാഷകന് പുകവലിച്ചത് വിവാദമായിരുന്നു.\nനേരത്തെ, രാജസ്ഥാന് ഹൈക്കോടതിയുടെ ഓണ്‍ലൈന് വാദത്തിനിടെ അഭിഭാഷകരിലൊരാള് അടിവസ്ത്രത്തില് എത്തിയിരുന്നു. കോവിഡ് കാലത്തെ പ്രത്യേക കോടതി കാര്യങ്ങള്‍ക്ക് പങ്കെടുക്കുന്നതിലും അഭിഭാഷകര് ശരിയായ യൂണിഫോം ധരിക്കണമെന്ന് ഹൈക്കോടതി ജഡ്ജ് അന്ന് ചൂണ്ടിക്കാട്ടുകയായിരുന്നു. ഓണ്‍ലൈന് ഹിയറങ്ങിനിടെ പുകവലിച്ച അഭിഭാഷകന് പതിനായിരം രൂപ പിഴയിടുകയായിരുന്നു ഗുജറാത്ത് ഹൈക്കോടതി ചെയ്തത്.\nIndu MalhotraJustice Indu MalhotraJustice ChandrachudSudarshan TVOnline Hearing


ഏഴുപുന്ന തരകനിലെ മമ്മൂട്ടിയുടെ നായിക അശ്വതി ഇപ്പോൾ ഇവിടെയുണ്ട് !! താരത്തിന്റെ പുതിയ ചിത്രങ്ങൾ കാണാം\nYou are at:Home»News»Malayalam»ഏഴുപുന്ന തരകനിലെ മമ്മൂട്ടിയുടെ നായിക അശ്വതി ഇപ്പോൾ ഇവിടെയുണ്ട് !! താരത്തിന്റെ പുതിയ ചിത്രങ്ങൾ കാണാം\nകലൂർ ഡെന്നീസ് കഥ, തിരക്കഥ, സംഭാഷണം എന്നിവയെല്ലാം നിർവഹിച്ച ഏഴുപുന്നതരകൻ എന്ന സിനിമയിലെ നായിക അശ്വതി ആയി എത്തിയിരുന്നത് ബോളിവുഡിലെ തിരക്കേറിയ താരമായ നമ്രത ശിരോദ്കർ ആയിരുന്നു. താരം ആദ്യമായും അവസാനമായും അഭിനയിച്ച മലയാള സിനിമ ആയിരുന്നു ഇത്. 14 വർഷങ്ങളായി സിനിമയിൽ നിന്നും വിട്ടു നിൽക്കുന്ന താരത്തിന്റെ പുത്തൻ വിശേഷങ്ങൾ ആണ് ഇപ്പോൾ സോഷ്യൽ മീഡിയയിൽ തരംഗമാകുന്നത്. മോഡലിംഗ് രംഗത്ത് നിന്നും സിനിമയിലേക്ക് എത്തിയ നമ്രത ഫെമിന മിസ്സ് ഇന്ത്യ യൂണിവേഴ്സ്, ഫെമിന മിസ്സ് ഇന്ത്യ ഏഷ്യ-പെസഫിക്, മിസ്സ്. യൂണിവേഴ്സ്(6ഫൈനലിസ്റ്റ്സ്), മിസ് ഏഷ്യ പസഫിക് ഫസ്റ്റ് റണ്ണറപ്പ് പട്ടങ്ങൾ നേടിയിട്ടുണ്ട്. താരത്തിന്റെ ആദ്യത്തെ ചിത്രം 1998ൽ പുറത്തിറങ്ങിയ ജബ് പ്യാർ കിസി സേ ഹോത്താഹേ ആയിരുന്നു.\n2005 ലായിരുന്നു താരത്തിന്റെ വിവാഹം. ഇപ്പോൾ സിനിമയിൽ സജീവമല്ലെങ്കിലും ഇൻസ്റ്റാഗ്രാമിൽ താരം ഏറെ സജീവമാണ്. താരത്തിന്റെ ഭർത്താവായ മഹേഷ് ബാബു അഭിനയിച്ച ചിത്രങ്ങളുടെ പ്രമോഷനുൾ എല്ലാം താരo ഇൻസ്റ്റഗ്രാമിലൂടെ പങ്കുവയ്ക്കാറുണ്ട്. അതോടൊപ്പം കുടുംബ വിശേഷങ്ങളും താരം പങ്കുവെക്കുന്നുണ്ട്.\nPrevious Articleക്വറന്റൈൻ ദിനത്തിൽ മമ്മൂട്ടിയുടെ മധുരരാജ കണ്ട് ആഘോഷമാക്കി മാമാങ്കം നായിക പ്രാചി\nNext Article കൊറോണ വൈറസ് പ്രതിരോധപ്രവർത്തനങ്ങൾക്ക് വേണ്ടി2കോടി സംഭാവന ചെയ്ത് പവൻ കല്യാൺ,70 ലക്ഷവുമായി രാംചരൻ


Scotish Malayali - 2018 July\nYou are here : Scotish Malayali » Archives for July 2018\nPublished On Tuesday, July 31, 2018. Under: Latest News.\nകണ്ണൂർ: കണ്ണൂർ അന്താരാഷ്ട്ര വിമാനത്താവളത്തിന് എല്ലാ അനുമതികളും സെപ്റ്റംബർ മധ്യത്തോടെ കേന്ദ്ര സർക്കാർ ലഭ്യമാക്കും. ഡൽഹിയിൽ വ്യോമഗതാഗത വകുപ്പ് സെക്രട്ടറിയുടെ ഓഫീസിൽ നടന്ന വിവിധ വകുപ്പ് മേധാവികളുടെ യോഗത്തിലാണ് തീരുമാനം. പ്രതിരോധ വകുപ്പ്, സി.ഐ.എസ്.എഫ്., കാലാവസ്ഥാ നിരീക്ഷണവിഭാഗം എന്നിങ്ങനെ വിമാനത്താവളത്തിന് അനുമതി നൽകേണ്ട എല്ലാ വിഭാഗത്തിന്റെയും മേധാവികൾ യോഗത്തിൽ പങ്കെടുത്തു. ഓരോ വിഭാഗത്തിന്റെയും അനുമതി നൽകേണ്ട തീയതികൾ തീരുമാനിച്ചു. സെപ്റ്റംബർ മധ്യത്തോടെതന്നെ ...\nകറുപ്പുവേഷത്തിൽ പെൺപോരാളികൾ കളത്തിലേക്ക്…\nതൃശ്ശൂർ: കൈയിൽ എ.കെ. 47-ഉം കണ്ണിൽ നിതാന്തജാഗ്രതയുടെ തിളക്കവുമായി ഉറച്ച കാൽവയ്പുകളോടെ അവർ പോലീസ്‌സേനയിലേക്ക് നടന്നുകയറിയപ്പോൾ പുതിയൊരു ചരിത്രം കുറിക്കപ്പെട്ടു. കറുപ്പുവേഷമണിഞ്ഞ അവർ 44 പേർ കേരള പോലീസിലെ ആദ്യ വനിതാ കമാൻഡോകളാണ്. ഒൻപതുമാസത്തെ കഠിന പരിശീലനത്തിലൂടെ മെയ്‌വഴക്കവും മനക്കരുത്തും നേടിയാണ് അവർ സേനയുടെ ഭാഗമാകുന്നത്. തൃശ്ശൂർ പോലീസ് അക്കാദമിയിൽ ചൊവ്വാഴ്ച നടന്ന പാസിങ് ഒൗട്ട് പരേഡിലെ മുഖ്യ ആകർഷണം വനിതാ ...\nകോട്ടയ്ക്കൽ: ആറരപ്പതിറ്റാണ്ടു മുൻപത്തെ കഥയാണ്. നമ്പൂതിരിമാർക്കിടയിൽ പരിഷ്കരണങ്ങൾ നടക്കുന്ന സമയം. മാറാക്കരയിലെ മൂത്താട്ട് സുബ്രഹ്മണ്യൻ നമ്പൂതിരിക്ക് ഒരു പെൺകുഞ്ഞ് പിറന്നു. കമ്യൂണിസ്റ്റും നവോത്ഥാനപ്രവർത്തകനുമായ മൂത്താട്ടിന് മകൾക്കിടാനുള്ള പേരിനെക്കുറിച്ച് കൂടുതൽ ആലോചിക്കാനില്ലായിരുന്നു. അവൾക്ക് ആ വിപ്ലവപതാകയുടെ പേരുതന്നെ ഇട്ടു-ചെങ്കൊടി. അധികമാരും കേട്ടിട്ടുണ്ടാകില്ല ചരിത്രത്തിൽനിന്നുള്ള ഈ വാർത്ത. മലപ്പുറം ജില്ലയിലെ മാറാക്കരയിൽ ഇപ്പോഴുമുണ്ട് 'ചെങ്കൊടി' പിറന്ന മൂത്താട്ടുമന. ഒന്നരനൂറ്റാണ്ട് പഴക്കമുള്ള ഇവിടത്തെ നാലുകെട്ടിലാണ് എം.എസ്. ...\nആധാര് നമ്പര് പരസ്യപ്പെടുത്തരുതെന്ന് നിര്‍ദ്ദേശം\nന്യൂഡൽഹി: ആധാർ നമ്പർ പരസ്യപ്പെടുത്തരുതെന്ന് ജനങ്ങൾക്ക് യുണിക് ഐഡന്റിഫിക്കേഷൻ അതോറിറ്റി ഓഫ് ഇന്ത്യ (യു.ഐ.ഡി.എ.ഐ)യുടെ നിർദ്ദേശം. ടെലികോം റെഗുലേറ്ററി അതോറിറ്റി ഓഫ് ഇന്ത്യ (ട്രായ്) ചെയർമാൻ ആർ.എസ് ശർമ ആധാർ നമ്പർ വെളിപ്പെടുത്തിയത് വാർത്തകളിൽ നിറഞ്ഞതിന് പിന്നാലെയാണ്. 12 അക്ക ആധാർ നമ്പർ സമൂഹ മാധ്യമങ്ങളിലോ ഇന്റർനെറ്റിലോ പരസ്യപ്പെടുത്തരുതെന്നാണ് നിർദ്ദേശം. അത്തരം നടപടികൾ നിയമവിരുദ്ധമാണെന്നും മുന്നറിയിപ്പ് നൽകിയിട്ടുണ്ട്. ആധാറിന്റെ സുരക്ഷിതത്വം തെളിയിക്കാൻ ...\nഭാര്യ ചോദിച്ചത് വീടിനടിയില് ഒരല്‍പം ഇടം; ഭൂമിക്കടിയില് ഭര്‍ത്താവ് തീര്‍ത്തത് ഒരു വിസ്മയ ലോകം\nഅരിഞ്ച്(അർമേനിയ): ടോസ്യ ഗരിബ്യാന് തന്റെ വീടിനു താഴെ ഉരുളകിഴങ്ങ് സൂക്ഷിക്കാൻ ചെറിയൊരു ഭൂഗർഭ അറ വേണമായിരുന്നു. ഇതറിഞ്ഞ ഭർത്താവ് അവൾക്കായി വീടിന് കീഴിൽ തീർത്തത് ഒരു വിസ്മയ ലോകമാണ്.ലെവോണിന്റെ മരിക്കാത്ത നിശ്ചയദാർഢ്യത്തിന്റെസ്മരണയുണർത്തി ആ അത്ഭുതലോകം ഭൂമിക്കടിയിൽ നിലകൊള്ളുന്നു.ഇന്ന് അർമേനിയയിലെ ഏറ്റവും വലിയ ടൂറിസ്റ്റ് ആകർഷണങ്ങളിൽ ഒന്നാണ് ഈ ഭൂഗർഭ അറ. ടേസ്യയുടെ ഭർത്താവ് ലെവോൺഅർക്കേലിയന്റെ 23 വർഷത്തെ കഠിനാധ്വനമാണ് ഈ ഭൂഗർഭ ...\nകരുണാനിധിയെ കാണാന് രജനീകാന്ത് എത്തി\nചെന്നൈ: ആശുപത്രിയിൽ കഴിയുന്നുഡി.എം.കെ പ്രസിഡന്റ് കരുണാനിധിയെ കാണാൻസൂപ്പർ സ്റ്റാർരജനീകാന്ത് കാവേരി ആശുപത്രിയിൽ എത്തി. ശനിയാഴ്ച രാത്രി 1.30ഓടെ രക്തസമ്മർദ്ദം ക്രമാതീതമായി കുറഞ്ഞതിനെത്തുടർന്ന് അദ്ദേഹത്തെ കാവേരി ആശുപത്രിയിലെ തീവ്ര പരിചരണ വിഭാഗത്തിൽ പ്രവേശിപ്പിക്കുകയായിരുന്നു. വിദഗ്ധചികിത്സയിലൂടെ രക്തസമ്മർദ്ദം സാധാരണ നിലയിലേക്ക് കൊണ്ടുവന്നെങ്കിലും അദ്ദേഹം തീവ്രപരിചരണ വിഭാഗത്തിൽ തുടരുകയാണ്. ചൊവ്വാഴ്ച്ച ഉച്ചയ്ക്ക് രാഹുൽ ഗാന്ധി അദേഹത്തെ സന്ദർശിച്ചിരുന്നു.അദ്ദേഹത്തിന്റെ ആരോഗ്യനില തൃപ്തികരമാണെന്ന് സന്ദർശനത്തിനുശേഷം രാഹുൽഗാന്ധി മാധ്യമങ്ങളോട് ...\nതെല്‍അവീവ്: ഇസ്രായേല് അധിനിവേശത്തിനെതിരേ ചെറുത്തുനില്‍പ്പിന് ആഹ്വാനം ചെയ്യുന്ന കവിത സാമൂഹ്യമാധ്യമങ്ങളില് പോസ്റ്റ് ചെയ്ത ഫലസ്തീന് കവയത്രിക്ക് അഞ്ചുമാസം തടവ്. നസ്‌റേത്ത് ജില്ലാ കോടതിയാണ് 36കാരിയായ ദരീന് തത്തൂറിനെ ജയില്‍ശിക്ഷയ്ക്ക് വിധിച്ചത്. മൂന്നു വര്‍ഷത്തെ വീട്ടുതടങ്കലിന് ശേഷമാണ് ഇസ്രായേല് പൗര കൂടിയായ കവയത്രിക്കെതിരായ കോടതി വിധി. 2015 ഒക്ടോബറിലായിരുന്നു ദരീന് ഫെയ്‌സ്ബുക്കിലും യൂട്യൂബിലും തന്റെ കവിത പോസ്റ്റ് ചെയ്തത്.\nപ്രവാസികള്‍ക്ക് വീണ്ടും തിരിച്ചടി; സൗദിയില് ഇഖാമ പുതുക്കാന് വാടക കരാര് നിര്‍ബന്ധമാക്കുന്നു\nറിയാദ്: സൗദിയില് ഇഖാമ ലഭിക്കാനും നിലവിലുള്ളത് പുതുക്കാനും താമസ സ്ഥലവുമായി ബന്ധപ്പെട്ട വാടക കരാര് (ഈജാര്) രജിസ്റ്റര് ചെയ്യണമെന്ന് പുതിയ നിര്‍ദ്ദേശം. ഇതുമായി ബന്ധപ്പെട്ട് 2017ല് മന്ത്രിസഭ കൈക്കൊണ്ട തീരുമാനം സപ്തംബര് മുതല് നടപ്പാക്കുമെന്ന് തൊഴില് മന്ത്രാലയം അറിയിച്ചു. സൗദി തൊഴില്, സാമൂഹിക വികസന മന്ത്രാലയവും പാര്‍പ്പിടകാര്യ മന്ത്രാലയവും ഇത് സംബന്ധിച്ച് ധാരണയിലെത്തി. പദ്ധതി നടപ്പില് വരുന്നതോടെ\nഉത്തരകൊറിയയില് മിസൈല് നിര്‍മാണം സജീവം…. ട്രംപിന് കൊടുത്ത വാക്ക് തെറ്റി…. ദൃശ്യങ്ങള് പുറത്ത്!\nപ്യോങ് യാങ്: അമേരിക്കയും ഉത്തരകൊറിയയും തമ്മിലുള്ള പ്രശ്‌നങ്ങള് അടുത്തിടെയാണ് പരിഹാരമായത്. വമ്പന് വാഗ്വാദങ്ങള്‍ക്കൊടുവില് ഒരു യുദ്ധം വരെയുണ്ടാവുമെന്ന് ലോകം മുഴുവന് ഭയപ്പെട്ടിരുന്നു. മിസൈല് മാന് എന്ന പട്ടം വരെ കിം ജോങ് ഉന്നിന് അമേരിക്കന് പ്രസിഡന്റ് ഡൊണാള്‍ഡ് ട്രംപ് ചാര്‍ത്തി കൊടുത്തു. ഇതിനെല്ലാം സിംഗപ്പൂരില് വച്ച് നടന്ന കൂടിക്കാഴ്ച്ചയില് പരിഹാരമായിരുന്നു. ആണവകേന്ദ്രങ്ങളെല്ലാം അടച്ചുപൂട്ടാമെന്ന് കിം ഉറപ്പ് നല്‍കുകയും\nന്യൂഡൽഹി: ജസ്റ്റിസ് ബി.എച്ച് ലോയയുടെ മരണവുമായി ബന്ധപ്പെട്ട പുനഃപരിശോധനാ ഹർജി സുപ്രീം കോടതി തള്ളി. പ്രത്യേക സി.ബി.ഐ. കോടതി ജഡ്ജിയായിരുന്ന ലോയയുടേത് സ്വാഭാവിക മരണമാണെന്ന സുപ്രീം കോടതിയുടെ മുൻ വിധി പുനഃപരിശോധിക്കണമെന്ന് ആവശ്യപ്പെട്ടുള്ള ഹർജിയാണ് ചൊവ്വാഴ്ച തള്ളിയത്. പുനഃപരിശോധനാ ഹർജിയിൽ മുൻ വിധിന്യായം തടഞ്ഞു വെക്കത്തക്കവിധം സാധുവായ കാരണങ്ങളില്ലെന്ന് ചീഫ് ജസ്റ്റിസ് ദീപക് മിശ്ര, ജസ്റ്റിസുമാരായ എ.എം ഖാൻവിൽകർ, ഡി.വൈ. ചന്ദ്രചൂഡ് ...


കേന്ദ്രസര്‍ക്കാരിന്റെ നിര്‍ദേശം പാലിക്കാന് കര്‍ണാടകം തയ്യാറാകുന്നില്ല- മുഖ്യമന്ത്രി | chief minister press meet| covid 19| Kerala- Karnataka boarder issue\nകേന്ദ്രസര്‍ക്കാരിന്റെ നിര്‍ദേശം പാലിക്കാന് കര്‍ണാടകം തയ്യാറാകുന്നില്ല- മുഖ്യമന്ത്രി\nMar 28, 2020, 06:42 PM IST\nതിരുവനന്തപുരം: കേന്ദ്രസര്‍ക്കാര് കൃത്യമായി നിര്‍ദേശങ്ങള് നല്‍കിയിട്ടുണ്ടെങ്കിലും ചില സംസ്ഥാനങ്ങള് അതിന് അനുസൃതമല്ലാത്ത നിലപാടുകള് സ്വീകരിക്കുന്നുണ്ടെന്ന് മുഖ്യമന്ത്രി. കേരളത്തിലേയ്ക്കുള്ള ഗതാഗതം മുടക്കുന്ന രീതിയില് വഴികള് മണ്ണിട്ട് തടസ്സപ്പെടുത്തിയ നടപടിയില് കാര്യമായ മാറ്റം ഉണ്ടായിട്ടില്ലെന്നും മുഖ്യമന്ത്രി പത്രസമ്മേളനത്തില് പറഞ്ഞു.\nകര്‍ണാടക സര്‍ക്കാര് സ്വീകരിച്ച നിലപാടില് വലിയ മാറ്റം ഉണ്ടായിട്ടില്ല. ചീഫ് സെക്രട്ടറി നിരവധി തവണ കര്‍ണാടക ചീഫ് സെക്രട്ടറിയുമായി ബന്ധപ്പെട്ടിരുന്നു. മണ്ണിട്ട് ഗതാഗതം തടസ്സപ്പെടുത്തിയത് നീക്കാമെന്ന് അദ്ദേഹം സമ്മതിക്കുകയും ചെയ്തിരുന്നു. എന്നാല്, അത് പൂര്‍ണമായി പാലിക്കാത്ത സ്ഥിതിയാണുള്ളത്. ഇക്കാര്യത്തില് അവിടുത്തെ മുഖ്യമന്ത്രിയെ ബന്ധപ്പെടാന് രാവിലെ മുതല് ശ്രമിക്കുന്നുണ്ട്. യദ്യൂരപ്പയുടെ തിരക്ക് കാരണമായിരിക്കാം അദ്ദേഹത്തെ ബന്ധപ്പെടാന് സാധിച്ചില്ലെന്നും പിണറായി പറഞ്ഞു.\nഎന്നാല് പ്രധാനമന്ത്രി നേരത്തെ ചുമതലപ്പെടുത്തിയതനുസരിച്ച് കേന്ദ്രമന്ത്രി സദാനന്ദ ഗൗഡയെ ബന്ധപ്പെട്ടിരുന്നു. അദ്ദേഹത്തന്റെ മുന്നില് പ്രശ്‌നങ്ങള് ഉന്നയിച്ചു. മണ്ണിട്ട് ഗതാഗതം തടസ്സപ്പെടുത്തിയ വിഷയത്തില് കര്‍ണാടക സര്‍ക്കാരിനെ ബന്ധപ്പെട്ട് പ്രശ്‌നത്തിന് പരിഹാരമുണ്ടാക്കാം എന്ന് പറഞ്ഞിട്ടുണ്ട്. അതോടൊപ്പം കേന്ദ്ര കാബിനറ്റ് സെക്രട്ടറിയുടെ ശ്രദ്ധയിലും പ്രശ്‌നം പെടുത്തിയിരുന്നു. ഇന്നു വൈകുന്നേരത്തോടെ പ്രശ്‌നം പരിഹരിക്കാമെന്ന പ്രതീക്ഷയാണ് കാബിനറ്റ് സെക്രട്ടറിയും പ്രകടിപ്പിച്ചിട്ടുള്ളതെന്നും അദ്ദേഹം പറഞ്ഞു.\nകാസര്‍കോടുനിന്ന് ചികിത്സയ്ക്ക് അടക്കം പലകാര്യങ്ങള്‍ക്കും ജനങ്ങള് മംഗലാപുരത്തെ ആശ്രയിക്കുന്നുണ്ട്. ഡയാലിസിസ് രോഗികളും മംഗലാപുരത്തെ ആശുപത്രിയെയാണ് ആശ്രയിക്കുന്നത്. ഇപ്പോള് യാത്ര തടസ്സപ്പെടുത്തുന്ന സാഹചര്യത്തില് ഡയാലിസിസ് രോഗികളെ പ്രത്യേക ആംബുലന്‍സില് മംഗലാപുരത്തേയ്ക്ക് അയയ്ക്കുന്ന കാര്യം പരിഗണിക്കണമെന്ന് കേന്ദ്ര മന്ത്രി സദാനന്ദ ഗൗഡയോട് പറഞ്ഞിരുന്നു. അദ്ദേഹം അക്കാര്യം കര്‍ണാടക സര്‍ക്കാരുമായി സംസാരിക്കാം എന്ന് അറിയിച്ചിട്ടുണ്ട്. വൈകാതെ തീരുമാനമാകുമെന്നാണ് പ്രതീക്ഷിക്കുന്നതെന്നും അദ്ദേഹം വ്യക്തമാക്കി.\nതമിഴ്‌നാട്ടിലേയ്ക്കുള്ള ഗതാഗതത്തിന്റെ കാര്യത്തില് തമിഴ്‌നാട് സര്‍ക്കാര് തലത്തില്‍ത്തന്നെ ഇടപെടല് ഉണ്ടായിട്ടുണ്ട്. കേരത്തില്‍നിന്ന് പോകുന്ന ലോറികള് ആവശ്യമായ രീതിയില് അണുവിമുക്തമാക്കിയെന്ന് ഉറപ്പുവരുത്തിയായിരിക്കും തമിഴ്‌നാട്ടിലേയ്ക്ക് പോകുക. മന്ത്രി കെ. കൃഷ്ണന്‍കുട്ടി, തമിഴ്‌നാട്ടിലെ മന്ത്രി വേലുമണി, ഡെപ്യൂട്ടി സ്പീക്കര് ജയരാമന് എന്നിവര് നാളെ കൂടിക്കാഴ്ച നടത്തുന്നുണ്ട്. തമിഴ്‌നാട്ടിലേയ്ക്കുള്ള വാഹനങ്ങളുടെ ഗതാഗതം ഉറപ്പുവരുത്താന് ഇതിലൂടെ സാധിക്കുമെന്നും മുഖ്യമന്ത്രി പറഞ്ഞു.\nContent Highlights: chief minister press meet on covid 19: Kerala- Karnataka boarder issue\nകണ്ണൂരില് സമ്പര്‍ക്ക രോഗവ്യാപനം കൂടുതല്; ആവശ്യമെങ്കില് കൂടുതല് നിയന്ത്രണങ്ങള്- മുഖ്യമന്ത്രി


ബ്രിട്ടനില് നിന്നുള്ള എല്ലാ വിമാനങ്ങള്‍ക്കും വിലക്കേര്‍പ്പെടുത്തി ഒമാന്; രാത്രികാല വിലക്കും നീട്ടി\n2021-03-17 10:40:51 pm IST\nമസ്‌കത്ത്: കൊവിഡ് വ്യാപനം നിയന്ത്രിക്കുന്നതിന്റെ ഭാഗമായി ബ്രിട്ടനില് നിന്നുള്ള എല്ലാ വിമാനങ്ങള്‍ക്കും ഒമാന് വിലക്കേര്‍പ്പെടുത്തി. ഇതോടൊപ്പം ബ്രിട്ടനിലേക്ക് നേരിട്ടുള്ള എല്ലാ വിമാനങ്ങള്‍ക്കും മാര്‍ച്ച് 19 ഉച്ചയ്ക്ക് 12 മണി മുതല് വിലക്കേര്‍പ്പെടുത്താന് ബുധനാഴ്ച സുപ്രീം കമ്മിറ്റി തീരുമാനിച്ചു.\nബ്രിട്ടന് വഴി ഒമാനിലേക്ക് വരുന്ന ട്രാന്‍സിറ്റ് യാത്രക്കാര്‍ക്കും വിലക്ക് ബാധകമാണ്. എന്നാല് ഒമാന് സ്വദേശികള്‍ക്ക് ഇതില് ഇളവ് അനുവദിക്കും. കൂടാതെ രാജ്യത്തെ എല്ലാ ഗവര്‍ണറേറ്റകളിലും വാണിജ്യ പ്രവര്‍ത്തനങ്ങള്‍ക്ക് ഏര്‍പ്പെടുത്തിയിരിക്കുന്ന രാത്രികാല വിലക്ക് ഏപ്രില് മൂന്ന് വരെ നീട്ടിയതായി സുപ്രീം കമ്മിറ്റി അറിയിച്ചു.\nരാത്രി എട്ട് മണി മുതല് പുലര്‍ച്ചെ അഞ്ച് മണി വരെയാണ് വിലക്ക് നിലവിലുള്ളത്. പെട്രോള് പമ്പുകള്, സ്വകാര്യ ആരോഗ്യ സ്ഥാപനങ്ങള്, ഫാര്‍മസികള്, പെട്രോള് പമ്പുകള്‍ക്കുള്ളില് പ്രവര്‍ത്തിക്കുന്ന ടയറുകള് വില്‍ക്കുകയോ അറ്റകുറ്റപ്പണികള് നടത്തുകയോ ചെയ്യുന്ന സ്ഥാപനങ്ങള് എന്നിവയെ വിലക്കില് നിന്ന് ഒഴിവാക്കിയിട്ടുണ്ട്.\nഅതേസമയം, സര്‍ക്കാര്, പൊതുമേഖലാ സ്ഥാപനങ്ങളില് ജോലിക്ക് നേരിട്ടെത്തേണ്ട ജീവനക്കാരുടെ എണ്ണം 70 ശതമാനമാക്കി കുറയ്ക്കാനും തീരുമാനിച്ചു.\nസര്‍ക്കാര് ഓഫീസുകളില് ആകെ ജീവനക്കാരുടെ 70 ശതമാനം പേര് മാത്രം നേരിട്ട് എത്തിയാല് മതിയെന്ന തീരുമാനം മാര്‍ച്ച് 21 മുതല് ഏപ്രില് ഒന്ന് വരെയാണ് പ്രാബല്യത്തിലുണ്ടാവുക.\nOman Covid 19 MoH Oman oman supreme committee UK


2941 people test for Coronavirus in Malappuram today | മലപ്പുറത്ത് ഇന്ന് നേരിയ ആശ്വാസം; കൊറോണ രോഗികളേക്കാള് കൂടുതല് രോഗമുക്തര് - Malayalam Oneindia\n1 min ago രാജ്യത്ത് പ്രതിദിന രോഗബാധിതരുടെ എണ്ണം 60000ത്തില് താഴെ, 81 ദിവസത്തിനു ശേഷം\n23 min ago ബെവ്കോ നീക്കത്തിൽ പ്രതിഷേധം, സംസ്ഥാനത്ത് നാളെ മുതൽ ബാറുകള് അടച്ചിടും\n30 min ago കണക്കില്‍പ്പെടാത്ത 75000 മരണങ്ങള്, രണ്ടാം തരംഗത്തില് ബീഹാറിനെ വെട്ടിലാക്കി കണക്കുകള്\nUpdated: Mon, May 17, 2021, 20:59 [IST]\nമലപ്പുറം: കോവിഡ് 19 പ്രതിരോധ പ്രവര്‍ത്തനങ്ങള് ശക്തിപ്പെടുത്തിയതിനൊപ്പം മലപ്പുറം ജില്ലയില് കോവിഡ് 19 പ്രതിദിന രോഗികളുടെ എണ്ണത്തില് നേരിയ കുറവ്. തിങ്കളാഴ്ച 2,941 പേര്‍ക്ക് വൈറസ് ബാധ സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. 32.03 ശതമാനമാണ് ജില്ലയിലെ ടെസ്റ്റ് പോസിറ്റീവിറ്റി നിരക്ക്. എന്നാല് രോഗികളുമായി നേരിട്ടുള്ള സമ്പര്‍ക്കത്തിലൂടെ വൈറസ് ബാധിതരാകുന്നവരുടെ എണ്ണത്തില് കാര്യമായ മാറ്റമില്ല. തിങ്കളാഴ്ച രോഗം സ്ഥിരീകരിച്ച 2,858 പേര്‍ക്കും കോവിഡ് രോഗികളുമായി നേരിട്ടുള്ള സമ്പര്‍ക്കത്തിലൂടെ രോഗബാധ. 80 പേര്‍ക്ക് വൈറസ്ബാധയുണ്ടായതിന്റെ ഉറവിടം കണ്ടെത്താനായിട്ടില്ല. വിദേശത്തു നിന്ന് തിരിച്ചെത്തിയ ഒരാള്‍ക്കും ഇതര സംസ്ഥാനങ്ങളില് നിന്നെത്തിയ രണ്ട് പേര്‍ക്കും രോഗബാധ സ്ഥിരീകരിച്ചിട്ടുണ്ട്.\nഅതിനിടെ ജില്ലക്ക് ആശ്വാസമായി തിങ്കളാഴ്ച 4,050 പേര് രോഗവിമുക്തരായതായും ജില്ലാ മെഡിക്കല് ഓഫീസര് വ്യക്തമാക്കി. ഇവരുള്‍പ്പെടെ ജില്ലയില് ഇതുവരെ 1,85,666 പേരാണ് കോവിഡ് മുക്തരായി സാധാരണ ജീവിതത്തിലേക്ക് മടങ്ങിയത്. രോഗവ്യാപനം ആശങ്കയുയര്‍ത്തുന്നതിനിടെ ഇത്രയധികം പേരെ ഒരു ദിവസം സാധാരണ ജീവിതത്തിലേക്ക് തിരിച്ചെത്തിക്കാനായത് ആശ്വാസകരമാണെന്നും ജില്ലാ മെഡിക്കല് ഓഫീസര് പറഞ്ഞു.\nകെടി ജലീല് 'വീണ്ടും' സ്പീക്കര്!! സിപിഎമ്മില് ചര്‍ച്ച, തടസം ഒന്ന് മാത്രം, വനിതാ സ്പീക്കറാണെങ്കില്...\n72,334 പേരാണ് ജില്ലയില് ഇപ്പോള് നിരീക്ഷണത്തില് കഴിയുന്നത്. 51,184 പേരാണ് ചികിത്സയിലുള്ളത്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 1,485 പേരും കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 178 പേരും 425 പേര് കോവിഡ് സെക്കന്‍ഡ് ലൈന് ട്രീറ്റ്മെന്റ് സെന്ററുകളിലുമാണ്. തദ്ദേശഭരണ സ്ഥാപനങ്ങള്‍ക്കു കീഴിലുള്ള പ്രത്യേക താമസ കേന്ദ്രങ്ങളായ ഡൊമിസിലിയറി കെയര് സെന്ററുളില് 439 പേരും ശേഷിക്കുന്നവര് വീടുകളിലും മറ്റുമായും നിരീക്ഷണത്തില് കഴിയുന്നു. ജില്ലയില് ഇതുവരെ 754 പേരാണ് കോവിഡ് ബാധിതരായി മരിച്ചത്.\nകോവിഡ് 19; മലപ്പുറം ജില്ലയിൽ ഇന്ന് 2941പേർക്ക് കോവിഡ് 19 സ്ഥിരീകരിച്ചു ;4050 പേർക്ക് രോഗമുക്തി\n2941 people test for Coronavirus in Malappuram today


emalayalee.com - എംഎല്‍എ പി കെ ശശിക്കെതിരെ പാര്‍ട്ടി നടപടി ഉറപ്പായി\nഎംഎല്‍എ പി കെ ശശിക്കെതിരെ പാര്‍ട്ടി നടപടി ഉറപ്പായി\nതിരുവനന്തപുരം : ഷൊര്‍ണൂര് എംഎല്‍എ പി കെ ശശിക്കെതിരായ ലൈംഗിക പീഡന പരാതിയില് പാര്‍ട്ടി നടപടിക്ക് സാധ്യതയേറി. അന്വേഷണ കമ്മീഷന്റെ റിപ്പോര്‍ട്ടില് പി കെ ശശിക്കെതിരെ നടപടിക്ക് ശുപാര്‍ശ നല്‍കിയിട്ടുണ്ടെന്നാണ് സൂചന. റിപ്പോര്‍ട്ടിന്റെ അടിസ്ഥാനത്തില് നാളെ ചേരുന്ന സിപിഎം സംസ്ഥാന സെക്രട്ടേറിയറ്റ് യോഗത്തില് ശശിക്കെതിരെ സ്വീകരിക്കേണ്ട അച്ചടക്ക നടപടി തീരുമാനിക്കും.\nപാര്‍ട്ടി ഓഫീസില് വെച്ച് പികെ ശശിയില് നിന്നും മോശം പെരുമാറ്റം നേരിടേണ്ടി വന്നുവെന്ന് ചൂണ്ടിക്കാട്ടി ഡിവൈഎഫ്‌ഐയിലെ വനിതാ നേതാവാണ് പാര്‍ട്ടി നേതൃത്വത്തിന് പരാതി നല്‍കിയത്.\nസിപിഎം പാലക്കാട് ജില്ലാ സമ്മേളനത്തോടനുബന്ധിച്ച് മണ്ണാര്‍ക്കാട്ടെ പാര്‍ട്ടി ഓഫീസിലേയ്‌ക്ക് വിളിപ്പിച്ച പി കെ ശശി തന്നെ കടന്നുപിടിച്ചതായാണ് വനിതാ നേതാവിന്റെ പരാതിയില് പറയുന്നത്. ജില്ലാ സമ്മേളനത്തോടനുബന്ധിച്ച് ശശി തന്നെ പാര്‍ട്ടി ഓഫീസിലേക്ക് വിളിപ്പിച്ചു.\nസമ്മേളനത്തിന് വനിതാ വോളന്റിയര്‍മാരുടെ ചുമതല എന്ന് പറഞ്ഞാണ് വിളിപ്പിച്ചത്. വോളന്റിയര്‍മാര്‍ക്ക് വസ്‌ത്രം വാങ്ങുന്നതിന് തന്റെ കൈയില് പണം നല്‍കാന് ശശി ശ്രമിച്ചുവെങ്കിലും താന് പണം വാങ്ങാന് വിസമ്മതിച്ചു. തുടര്‍ന്ന് നിര്‍ബന്ധിച്ച് പണം വാങ്ങിപ്പിക്കാന് ശശി ശ്രമിച്ചു.\nതൊട്ടടുത്ത ദിവസം പാര്‍ട്ടി ഓഫീസില് പോയ തന്നെ ശശി കടന്നുപിടിച്ചതായും പരാതിയില് പറയുന്നു. ഉടന് തന്നെ ഇറങ്ങിയോടിയെങ്കിലും തനിക്ക് ഇത് കടുത്ത മാനസിക വിഷമവും സമ്മര്‍ദവും ഉണ്ടാക്കി. തുടര്‍ന്ന് ശശിയില് നിന്ന് പരമാവധി ഒഴിഞ്ഞുമാറാന് ശ്രമിച്ച താന് അടുത്ത ചില സുഹൃത്തുക്കളോടും സഖാക്കളോട് ഈ അനുഭവങ്ങള് വിശദീകരിച്ചു.\nകുറച്ചുകാലത്തേയ്‌ക്ക് ശശിയുടെ ശല്യം ഉണ്ടായില്ല. ചെറിയ ഇടവേളയ്‌ക്ക് ശേഷം ഫോണില് വിളിച്ച് ശല്യപ്പെടുത്താന് തുടങ്ങിയ ശശി ഭീഷണിയും പ്രലോഭനങ്ങളും തുടര്‍ന്നതായും വഴങ്ങിയാലുളള ഗുണങ്ങളെ കുറിച്ച് പറഞ്ഞതായും പരാതിയില് പറയുന്നു. ഇതോടെ സംഘടനാ പ്രവര്‍ത്തനങ്ങള്‍ക്ക് പാര്‍ട്ടി ഓഫീസില് പോകാന് പോലും ഭയപ്പെട്ടതായി വനിതാ നേതാവ് പറയുന്നു.


നിത്യജീവിതത്തിൽ പാലിക്കേണ്ട ആരോഗ്യപരമായ ശീലങ്ങൾ\nആരോഗ്യത്തിന് പകരം വെക്കാൻ മറ്റൊന്നുമില്ല. എത്രപണം പകരം വെച്ചാലും ആരോഗ്യത്തിന് പകരമാകില്ല. നിത്യജീവിതത്തിൽ കണിശമായി പാലിക്കാനുള്ള ചില നിർദ്ദേശങ്ങളാണ് ഇന്നത്തെ വീഡിയോയിൽ നിങ്ങൾക്കായി പറഞ്ഞു തരുന്നത്. നമ്മുടെ സമ്പത്ത് മുഴുവൻ ഡയാലിസിസിന് ആയി ചെലവാക്കാതിരിക്കാൻ കിഡ്നി നശിപ്പിക്കുന്ന ആൻറിബയോട്ടിക്കുകൾ അവയുടെ ഉപയോഗങ്ങൾ നിർത്തേണ്ടതാണ്. അതുപോലെതന്നെ എണ്ണയുടെ ഉപയോഗം പാടേ കുറയ്ക്കുക. എണ്ണപ്പലഹാരങ്ങൾ ഉം പൊരിച്ചതും ഭക്ഷിക്കുന്നതിൽ നിയന്ത്രണം ഏർപ്പെടുത്തുക.\nവെറും വയറ്റിലും അല്ലാതെയും തെളിഞ്ഞ പച്ചവെള്ളം ധാരാളമായി കുടിക്കുക. ഉലുവയും കരിം ജീരകം ചേർത്ത് തിളപ്പിച്ച വെള്ളം കുടിക്കാതിരിക്കുക. അതുപോലെ നടത്തം കൂടുതൽ ആക്കുക. നിങ്ങൾ പുറത്തു പോകാൻ ഉദ്ദേശിക്കുന്ന സ്ഥലങ്ങൾ അടുത്ത ആണെങ്കിൽ കഴിവതും നടക്കാൻ ശ്രദ്ധിക്കുക. ഇനി എന്തൊക്കെയാണ് നിത്യജീവിതത്തിൽ പാലിക്കേണ്ട ആരോഗ്യശീലങ്ങൾ എന്ന് അറിയുന്നതിനായി നിങ്ങൾ ഈ വീഡിയോ പൂർണമായും കാണേണ്ടതാണ്.


പനീർ മസാല കറി\nപനീർ മസാല കറി :- By : Muneera Saheer1. പനീർ - 200 g ( ക്യുബ്സിൽ കട്ട് ചെയ്യുക )2. ഉള്ളി -2(ചെറുതായി അരിഞ്ഞത് )3. പച്ചമുളക് - 34. ഇഞ്ചി, വെളുത്തുള്ളി പേസ്റ്റ് - 1 ടേബിള്‍സ്പൂൺ5. തക്കാളി - 16. അണ്ടിപരിപ്പ് - 8-10 എണ്ണം (ഇളം ചൂടുവെളളത്തിൽ കുതിർത്ത് വെക്കുക )7. മല്ലിപൊടി - 1ടിസ്പൂൺ8. മുളക്പൊടി - 1ടേബിള്‍സ്പൂൺ9. മഞ്ഞൾപൊടി - 1ടിസ്പൂൺ10. ഗരംമസാലപൊടി - 1ടിസ്പൂൺ11. കസ്തൂരിമേത്തി - 1ടിസ്പൂൺ12. മല്ലിയില - ആവശ്യത്തിന്13. ഉപ്പ് - ആവശ്യത്തിന്14. എണ്ണ - ആവശ്യത്തിന്പാകം ചെയ്യുന്ന വിധം :-പാനിൽ കസ്തൂരിമേത്തി ചെറുതായി ചുടാക്കി മാറ്റി വെക്കുക.അതേ പാനിൽ എണ്ണ ചൂടാക്കി 1 ഉള്ളി (അരിഞ്ഞത് ), ഇഞ്ചി, വെളുത്തുള്ളി പേസ്റ്റ് കുറച്ച് ഉപ്പ് ഇട്ട് വഴറ്റുക. പാത്രത്തിലേക്ക് മാറ്റി തണുത്താൽ മിക്സിയിൽ അരച്ച് വെക്കുക.അണ്ടിപരിപ്പും അരച്ചു വെക്കുക.പാനിൽ എണ്ണ ഒഴിച്ച് ചൂടാക്കി ഉള്ളി ഇട്ട് വഴറ്റുക. ബ്രൗൺ നിറമായാൽ അതിൽ മല്ലിപൊടി, മുളകുപൊടി, മഞ്ഞൾപൊടി ഇട്ട് നന്നായി വഴറ്റുക. ( പൊടികൾ കരിഞ്ഞു പോവരുത്. സ്വാദ് മാറും. ശ്രദ്ധിക്കുക. )തക്കാളി പച്ചമുളക് ചേര്‍ത്ത് വഴറ്റുക. ഇതിലേക്ക് അരച്ച ഉള്ളി, ഇഞ്ചി,വെളുത്തുള്ളി പേസ്റ്റ് ഇട്ട് 2,3 മിനിറ്റ് നന്നായി വഴറ്റുക. പനീർ കഷണങ്ങൾ ചേര്‍ക്കുക. അരച്ച അണ്ടിപരിപ്പ് പേസ്റ്റും ഗരംമസാലപൊടിയും ആവശ്യത്തിന് ഉപ്പും വെളളവും ചേർത്ത് ഇളക്കി കസ്തൂരിമേത്തി കൈകൊണ്ട് ക്രഷ് ചെയ്ത് ഇട്ട് 2,3 മിനിറ്റ് പാകം ചെയ്യുക. മല്ലിയില ചേര്‍ത്ത് ചൂടോടെ വിളമ്പാം....


EeBhranth-10 - Sayahna\nഈ ഭ്രാന്താലയത്തിന് നാവുണ്ടായിരുന്നെങ്കിൽ\nഈ ഭ്രാന്താലയത്തിന് നാവുണ്ടായിരുെന്നങ്കിൽ\nഒറ്റയാനായ ഒരു മെഡിക്കൽവിദ്യാർത്ഥിയുടെ കുറിപ്പുകളിൽനിന്ന്\nമനുഷ്യനെ അറിയുന്ന നിംഹാൻസ്\nമനുഷ്യന്റെ ഗുണങ്ങളിന്മേൽ ഒരു ഭ്രാന്താശുപത്രി\nബോധമുണ്ടാകാൻ ഒരു കുറിപ്പടി\nകുമ്പസാരം അറിയാത്തവർക്കായി ഒരു പാതിരാകുർബാന\nകുളിക്കുന്ന ഭ്രാന്താശുപത്രിയും കുളിക്കാത്ത നഗരവും\nനഗരപ്രാന്തങ്ങളിലായിരുന്നു ഗുഹകൾ. ഗുഹകളിൽ അവർ സംഘംചേർന്നു ജീവിച്ചു. ആർക്കും വേണ്ടാത്ത കുറെ ആളുകൾ. അവരിൽ ചിലരെ ജനം രോഗികളെന്നു വിളിച്ചു — മാനസികരോഗികൾ. ബാക്കിയുള്ളവരെ ചികിത്സകരെന്നു വിളിച്ചു. ഗുഹകളുടെ ഉടമ ജനമായിരുന്നു. ഗുഹകളിലാക്കി, ഇരുമ്പുകോട്ടകൾകെട്ടി അവരെ ജനം സമൂഹത്തിനു പുറത്താക്കിയപ്പോൾ ചികിത്സകർ ഉള്ളിൽ തിരസ്‌കരണി സൃഷ്ടിച്ച് ഗുഹകളെ മറച്ചു. അതിനുശേഷം ഗുഹകളിൽ എന്തുസംഭവിക്കുന്നുെവന്ന് ഉടമകൾ അറിഞ്ഞില്ല. ചികിത്സകർ ജനത്തിനു വിലക്കു കല്പിച്ചു. വിവരാവകാശനിയമം അന്നു ജനിച്ചിരുന്നില്ല.\nഅതീന്ദ്രിയലോകത്തായിരുന്ന ഗുഹാവാസികൾ ബാഹ്യലോകനിയമങ്ങൾക്ക് അതീതരായിരുന്നു. ഇന്ദ്രിയങ്ങൾ തൃഷ്ണാർത്ത മാവുമ്പോൾ അവർ സ്വവർഗ്ഗമായും പരവർഗ്ഗമായും ശമനം കണ്ടെത്തി; ബലമായും അല്ലാതെയും സംഗങ്ങളിലേർപ്പെട്ടു. വികാ രവിേക്ഷാഭങ്ങളിൽ അവർ കൊന്നു കൊലവിളിച്ചു. ഗുഹകളിൽ ജനനവും മരണവും നടന്നു. അതിനു രജിസ്റ്ററുകളില്ലായിരുന്നു. അവർക്കു സ്വന്തമായി ശ്മശാനമുണ്ടായിരുന്നു. കൊല്ലപ്പെട്ടവരും മരിച്ചവരും അവിടെ താമസിച്ചപോന്നു. ജനം അതും അറിഞ്ഞില്ല.\nചികിത്സകർക്കുമാത്രം നിത്യേന പുറത്തുവരാമായിരുന്നു. രോഗികൾ ഗുഹകൾക്കുള്ളിേലക്കുമാത്രം പൊയ്‌ക്കൊണ്ടിരുന്നു. തിരസ്‌കരണി ഭേദിച്ച്, കോട്ടമതിലുകൾ ചാടിക്കടന്ന് പുറത്തുവരാൻകഴിഞ്ഞ അപൂർവം രോഗികൾ ഗുഹാജീവിതം വർണ്ണിച്ചു. അതു പറഞ്ഞത് അതീന്ദ്രിയനാകയാൽ ജനം വിശ്വസിച്ചില്ല.\nകോട്ടയുടെ ചാവിപ്പഴുതിലൂടെ, തിരസ്‌കരണിയുടെ വിള്ളലിലൂടെ ചിലർ ചിലപ്പോൾ ചിലതു കണ്ടു. കണ്ടവർ ബധിരമൂകരായി സ്തംഭിച്ചു പുറത്തുനിന്നു. ഇതറിഞ്ഞ പാപ്പരാസികളും ഉത്തമർണ്ണ മാദ്ധ്യമങ്ങളും ഒന്നുപോലെ, ഗുഹകളിലെ സുരതശബ്ദങ്ങൾ പെരുമ്പറ മുഴക്കി ഉച്ചസ്ഥായിയിൽ പുറത്തു കൊണ്ടുവന്നു. ശബ്ദംകേട്ട ജനം ഞെട്ടി. രാജാക്കന്മാർ അവരുടെ രാഷ്ട്രീയമുഖങ്ങൾ ക്ഷതമേറ്റു മങ്ങുമെന്നു ഭയപ്പെട്ടു. രാജാക്കന്മാരുടെ പ്രതിരോധത്തിനും ഗുഹകളിലെ രോഗികളുടെ പരിചരണത്തിനും ഒരു നരബലി ആവശ്യമായി. തേടി കണ്ടെത്തിയ ബലിയാട് ഞാനായിരുന്നു. അവർ എന്നെ ഉള്ളിലേക്കു തള്ളിവിട്ട് കോട്ടവാതിലുകളടച്ചു. അപ്പോൾ സമയം ദൈവത്തിൻ വത്സരം ആയിരത്തി തൊള്ളായിരത്തി എൺപത്തഞ്ച് ജൂൺമാസം പുലർന്ന് പത്തുനാഴിക. ജനം ഗുഹകൾ നിർമ്മിച്ചിട്ടു കഴിഞ്ഞകാലം നൂറ്റിയിരുപത്തിയഞ്ചു വർഷങ്ങൾ.\nഹോ, എന്തൊരു ശക്തിയായിരുന്നു ആ തള്ളലിന്. തള്ളിയവരെ ഞാൻ കണ്ടു. സുന്ദർ എന്നൊരു ചെറുപ്പക്കാരൻ, കൂടെ ബുദ്ധി ജീവിപോലൊരു ശോഷിച്ച പത്രക്കാരൻ വേലപ്പനും. സോഷ്യൽ ആക്റ്റിവിസ്റ്റ്‌സ് ആണത്രെ! എന്തൊരാക്റ്റിവിറ്റി. തള്ളിനു പിന്നാലെ വലിയൊരാരവമുണ്ടായി.“ധീരതയോടെ നയിച്ചോളു, ലക്ഷം ലക്ഷം പിന്നാലെ.” അവർ നീണാൾ വാഴട്ടെ, നീണാൾ കഴിഞ്ഞാൽ അവരുടെ പേരുകൾ വാഴട്ടെ.\nഎനിക്കുമുമ്പേ എത്തിയവർ എന്റെ ഗുഹാപ്രവേശം തടഞ്ഞു. കോടതികൾ എനിക്കെതിരായും പിന്നീട് അനുകൂലമായും വിധിച്ചു. അപ്പോൾ ഗുഹകൾക്കുള്ളിലെ കൂലിത്തല്ലുകാരായ ചികിത്സകർ എന്റെ മരണമണി മുഴക്കി. ഗുഹകളിൽ അന്ന് അവരാകെ രണ്ടു കുറയെ ആയിരംപേരായിരുന്നു. എനിക്കു ഭയം തോന്നി. ദിഗന്ത ഭേദിയായി എന്റെ ശബ്ദം ഹൃദയത്തിൽനിന്നു മുഴങ്ങി.‘ആർത്ത ത്രാണപരായണാ, കരുണാകരാ, കൃഷ്ണമൂർത്തേ, എന്നെ രക്ഷിക്കണേ’ ഞാൻ ഉറക്കെ വിളിച്ചു. അവരെ വിളിച്ചതെന്തെന്നാൽ അവരായിരുന്നു രാജാക്കന്മാർ. മരണമണികൾ നിലച്ചു. ഞാൻ മുന്നോട്ടുതന്നെ പൊയ്‌ക്കൊണ്ടിരുന്നു.\nഗുഹകളിലെ വിറളിപിടിച്ച ചികിത്സകവർഗ്ഗത്തിന്റെ രോദനം എന്റെ പിന്നിൽ ഞാൻ കേട്ടു.“എന്തരെടേ ഈ വരുത്തനൊക്കെ തിരുവനന്തോരത്തു വെലസണത്, യാരാണെടേ യെവന്റെയൊക്കെ പൊറകിലെ താങ്ങണത്” എനിക്കു പിന്നീട് തിരിഞ്ഞുനോക്കേണ്ടിവന്നില്ല.\nഗുഹാമുഖത്തെത്തിയപ്പോൾ അങ്ങകലെ ഒരു പ്രകാശം പരക്കുന്നത് ഞാൻ കണ്ടു. പ്രകാശത്തിന്റെ ഉറവിടം ഏ.പി. ഫെർ ണാണ്ടസ് ആയിരുന്നു. ഇന്നു ഞാനിതെഴുതുന്നത് ഒരു നൂറ്റാണ്ടകലെയിരുന്ന് അദ്ദേഹം കാണുന്നുണ്ടാവുമോ? അന്ന് ഗുഹകളിലെ പ്രധാന ചികിത്സകനായിരുന്ന ഫെർണാന്റസിനുചുറ്റും സഹചികിത്സകരെ കർനിരതരായിക്കണ്ടു. അക്കാലം രോഗികൾ അവിടെ വസ്ത്രങ്ങൾ നെയ്തു. വസ്ത്രങ്ങൾ രോഗികൾക്കായി വിതരണം ചെയ്തു. തടങ്കൽപാളയവും ജനങ്ങളും അവരോടു വസ്ത്രങ്ങൾ വിലയ്ക്കുവാങ്ങി. തറികളുടെ കടകടശബ്ദം കേൾക്കുന്നു. നെയ്ത്തുശാലകൾക്കപ്പുറമായിരുന്നു ബോർമകൾ. ബോർമകളിൽ റൊട്ടിയുണ്ടാക്കി. ബോർമകൾ കഴിഞ്ഞാൽ പുല്പായനെയ്ത്തും കയറുപിരിക്കലും. ചകിരിപിരിച്ചു കയറാക്കി വൻവടങ്ങളാക്കി വഞ്ചികൾക്കും കപ്പലുകൾക്കും വിറ്റു. അവർ, രോഗികൾ, രജസ്വലയായ ഭൂമിയെ പുണർന്നപ്പോൾ അവിടെ ഫലമൂലാദികളും പുഷ്പലതാദികളും പിറന്നു. രോഗികൾ അകത്തേക്കും പുറത്തേക്കും സഞ്ചരിച്ചുകൊണ്ടിരുന്നു. അക്കാലത്ത്‘റിഹാബിലിറ്റേഷൻ’,‘ഓക്കുപ്പേഷണൽ തെറപ്പി’ എന്നീ വാക്കുകളൊന്നും ഭൂമിയിൽ പിറന്നിരുന്നില്ല! ഫെർണാണ്ടസ് എന്ന കർമയോഗി രംഗത്തുനിന്നു മറഞ്ഞു. ഗുഹകളിൽ ഇപ്പോൾ പ്രകാശമില്ല. ഒരു നൂറ്റാണ്ടുദൈർഘ്യമുള്ള കനത്ത ഇരുട്ടുമാത്രം.\nഅവന്റെ പിന്നാലെ വന്നവർ അയോഗ്യരെങ്കിലും തീവ്രകുബുദ്ധികളായിരുന്നു. ഇരുട്ടാണ് ആത്യന്തികസത്യം എന്ന് അവർ കണ്ടെത്തി. ഇരുട്ടിൽ ഗുഹകളിൽ കനകം വിളയും. കോളറാഡോയിലും കൂൾഗാർഡിയിലും കോളാറിലും ഗുഹകളിലും സ്വർണ്ണവേട്ടയുടെ കാലമായിരുന്നു അത്. ഗുഹകളിലെ തമസ്സിൽ സ്വർണ്ണവേട്ടക്കാരാകാൻ ചികിത്സകരാകാൻ കാമകർനിരതരായി ഏറെപ്പേർ പൊരുതി. പൊരുതി ജയിച്ചവർ, ജനത്തിനു കാണാനാവാതെ ഇരുട്ടിൽ കഴിഞ്ഞിരുന്ന രോഗികളുടെ കാലുവാരി, തലവെട്ടി, വൃക്കവെട്ടി വിറ്റ്, കണ്ണുകൾ ചൂഴ്‌ന്നെടുത്തു വിറ്റ്, ചാരിത്ര്യം വിറ്റ്, ഗർഭിണികളാക്കി, സ്വർണ്ണം വാരിക്കൂട്ടി. ഈ ഡാർക് ഏജസിൽ എവിടെയൊക്കെയോ ഇടയ്ക്കിടെ പ്രകാശത്തിന്റെ നാനോകണങ്ങൾ മിന്നിമറ യാതെയുമിരുന്നില്ല. ബോധമണ്ഡലത്തിലെത്തിയപ്പോൾ ഒരു നൂറ്റാണ്ടു കഴിഞ്ഞിരുന്നു.\nപ്രപഞ്ചത്തിന്റെ അതിർത്തിയിൽനിന്ന് മഹാവിസ്‌ഫോടന ത്തിന്റെ ആരവത്തിനുപരിയിൽ ഒരു രോദനം കേട്ടു.“സാർ, ഉറക്കെ പറയുന്നതുകൊണ്ട് എനിക്കു ഭ്രാന്താെണന്നു കരുതല്ലേ. ഞാൻ രാഗിണി. പച്ചപാലോടുകാരി. പരീക്ഷയിൽ തോറ്റ വിഷമത്തിന് ഇവിടെ വന്നപ്പോൾ എന്നെ ഇതിനകത്തു പൂട്ടി. എനിക്കു ഭ്രാന്താന്നാ സൂപ്രണ്ടു പറേന്നെ. ആഴ്‌ചേലാഴ്‌ചേല് അയാൾ അച്ഛനോട് നൂറു രൂപാ മേടിക്കും. എന്നെ വിടുകേമില്ല. എനിക്കു ഭ്രാന്തില്ല സാറേ. എന്നെ ഒന്നു വിടുവിക്കേണ.” ഇരുപതുപേർക്കു കഴിയാവുന്ന ഗുഹയിൽ അവർ നൂറ്റിനാല്പതു സ്ത്രീകളുണ്ടായിരുന്നു. വിവസ്ത്രരായും അല്പവസ്ത്രരായും പൂർണ്ണവസ്ത്രരായും നൂറ്റിനാല്പതു പേർ. എന്റെ പിന്നിൽ ആശാനെന്ന എം.എൽ.ഏ. ഉണ്ടായിരുന്നു. സുന്ദറും വേലപ്പനുമുണ്ടായിരുന്നു. അവരോടായിരുന്നു നിവേദനം. വേലപ്പൻ പടമെടുത്തു. സുന്ദർ വികാരഭരിതനായി പല്ലിറുി. ആശാൻ കരഞ്ഞു. മാദ്ധ്യമങ്ങൾ അലറി.\nസംസ്ഥാനനിയമസഭ ഇളകിമറിഞ്ഞു. ജനം ഇളകിമറിഞ്ഞു. സംസ്ഥാനത്തെ മാനസികാരോഗ്യപ്രവർത്തനങ്ങൾക്ക് എനിയ്ക്ക ധികാരം നൽകുന്ന കോടതിവിധികളുണ്ടായി. സർക്കാർ ഉത്തരവു കളുണ്ടായി. ആരോഗ്യവകുപ്പിന്റെ നിർദ്ദേശങ്ങളുണ്ടായി. അപ്പോൾ ഞാൻ ആ കസേരയിലിരുന്നു. ഏ.പി. ഫെർണാന്റസ് ഇരുന്ന കസേരയിൽ. ഗുഹകളിലെ മുഖ്യചികിത്സകനായി.\nജനപ്രതിനിധികളും നാട്ടു്പ്രമാണികളും അധികാരികളും ചികിത്സകരും ചേർന്ന് പരിശോധിച്ച് രോഗവിമുക്തരായി എന്നു തീർപ്പു കല്പിച്ചപ്പോൾ ആയിരത്തി തൊള്ളായിരത്തി എൺപത്തഞ്ചിലെ ഓണത്തിന് രണ്ടുകുറയെ ആയിരത്തിൽനിന്ന് നാനൂറ്റിമുപ്പത്തിേയഴു ഗുഹാവാസികൾ, സർക്കാർ ഖജനാവിൽനിന്നു പണംപറ്റി, അവരുടെ വീടുകളിലെത്തി. കൂട്ടത്തിൽ പച്ചപാലോടുകാരി രാഗിണിയും വീടെത്തി. ആശാൻ ചിരിച്ചു. സുന്ദർ ചിരിച്ചു. വേലപ്പൻ വീണ്ടും പടമെടുത്തു.\nജനത്തിന് അപ്പോഴും ഗുഹകളിലേക്കു കടക്കാൻ കഴിഞ്ഞിരുന്നില്ല. അനന്തമായ ഗുഹയിൽ രണ്ടിലേറെ നൂറ്റാണ്ടുകൾക്കപ്പുറ ത്തുനിന്ന് ഒരു ശബ്ദംകേട്ടു. അവിടെയും ഒരു പ്രകാശം പരന്നിരുന്നു. അത് ഫ്രാൻസിലെ ബൈസ്‌ത്രെ ആശുപത്രിയിലും സാൽപിത്രേറ് ആശുപത്രിയിലുമായിരുന്നു. ശബ്ദം അവിടുത്തെ സൂപ്രണ്ട് ഫിലിപ് പൈനലിന്റേതായിരുന്നു. ആധുനിക സൈക്യാട്രിയുടെ പിതാവിന്റെ (1745-1826) ശബ്ദം.‘മാനസികരോഗികളെ ധാർമികമൂല്യങ്ങളോടെ ചികിത്സിക്കൂ’ അദ്ദേഹം പറഞ്ഞു. ക്രിമിനൽ കുറ്റവാളികളുടെ മദ്ധ്യത്തിൽ ചങ്ങലയ്ക്കിട്ടിരുന്ന രോഗികളുടെ ചങ്ങലകൾ അദ്ദേഹം വെട്ടിമാറ്റി. ജനേരാഷത്തെ ചെറുത്തുകൊണ്ട് ആരുടെയും പിൻതുണയില്ലാതെതന്നെയെന്നു പറയാം. ചിന്താമണ്ഡ ലത്തിൽനിന്നു തിരിച്ചെത്തിയപ്പോൾ കാലം ആയിരത്തി തൊള്ളായിരത്തി എൺപത്തഞ്ച് ഒക്‌ടോബർ മാസം. നിക്ഷിപ്തമായ അധികാരത്തിന്റെ പരിധിയിൽനിന്നുകൊണ്ട് ആശുപത്രിപ്രവേശന വിളംബരമിറക്കി. അതോടെ രോഗികളുടെ ബന്ധുക്കൾക്ക് ആശുപത്രി വാർഡുകളിൽ പ്രവേശിക്കാനും താല്പര്യമുണ്ടെങ്കിൽ സ്വന്തം രോഗികളോടൊപ്പം പ്രത്യേക മുറികളിൽ സൗജന്യമായി താമസിക്കാനും കഴിഞ്ഞു. ഈ ഉത്തരവ് കേരളത്തിനകത്തും പുറത്തുമുള്ള പല ആശുപ്രതികളും മാതൃകയായി സ്വീകരിച്ചു. അങ്ങിനെ ഭൂമിയിലെ ഗുഹകൾ പലതും മാനസികാരോഗ്യകേന്ദ്രങ്ങളായി മാറി.\nആയിരത്തി എണ്ണൂറ്റി അറുപതിൽ ഉത്രംതിരുനാൾ മാർത്താണ്ഡവർമ്മ മഹാരാജാവിന്റെ കാലത്താണ് തിരുവനന്തപുരത്ത് ഊളമ്പാറയിൽ ലുണാറ്റിക് അസൈലം പ്രവർത്തനമാരംഭിച്ചത്. ആയിരത്തി എണ്ണൂറ്റി നാല്പത്തേഴ് ഫെബ്രുവരിമുതൽ ആയിരത്തി എണ്ണൂറ്റി അറുപത്തൊന്ന് ആഗസ്റ്റുവരെ തിരുവിതാംകൂർ ഭരിച്ചിരുന്ന ഈ മഹാരാജാവ് ശാസ്ത്രവിഷയങ്ങളിലും സംഗീതസാഹിത്യങ്ങളിലും അതിനിപുണനായിരുന്നതോടൊപ്പംതന്നെ അലോപ്പതി ചികിത്സയിലും ശസ്ത്രക്രിയയിലും വിദഗ്ദ്ധനായിരുന്നു. കൊട്ടാരത്തിലെ അദ്ദേഹത്തിന്റെ മുറി ചെറിയൊരാശുപത്രിയായി മാറി. ആധുനിക ചികിത്സാസമ്പ്രദായങ്ങൾ തന്റെ പ്രജകൾക്ക് ഉപകരി ക്കാൻ അദ്ദേഹം വേണ്ടതെല്ലാം ചെയ്തു. മുപ്പതേക്കർ സ്ഥലത്തു പരന്നുകിടക്കുന്ന ലുണാറ്റിക് അസൈലത്തിനപ്പുറം അതിലും വിസ്തൃതമായൊരു കാമ്പസ്സിൽ ലെപ്രസി അസൈലം ആരംഭിച്ചു. ഈ സ്ഥാപനം പിന്നീട് നൂറനാട്ടേക്കു മാറ്റി. ഇതിനു രണ്ടിനും മുമ്പിലായി ഭാരതത്തിൽ (ലോകത്തിൽത്തന്നെയും) ആദ്യമായി അമ്പത് കിടക്കകേളാടെ‘ഹോസ്പിറ്റൽ ഫോർ ദ ഇൻക്യൂറബിൾസ്’ ആരംഭിച്ചതും ഈ മഹാരാജാവുതന്നെ. ഈ സ്ഥാപനം പിന്നീട് പേരൂർക്കട ആശുപത്രിയായി മാറി.\nമാനസികരോഗങ്ങളെക്കുറിച്ചുള്ള അജ്ഞതകളും രോഗികളിലുണ്ടാവുന്ന അസഹനീയമായ പെരുമാറ്റവൈകല്യങ്ങളും രോഗികളെ സമൂഹത്തിൽനിന്നകറ്റി. അവർ ബന്ധനത്തിലായി. കുറേപ്പേർ കസ്റ്റോഡിയൽ കെയർ അസൈലങ്ങളിൽ അഴികൾക്കു പിന്നിലടയ്ക്കപ്പെട്ടു. ഒരു നൂറ്റാണ്ടുമുമ്പ് വളരെ പ്രശംസനീയമായ സേവനം കാഴ്ചവച്ചിരുന്ന ഊളമ്പാറ ലുണാറ്റിക് അസൈലം പിന്നീട് രോഗികൾക്ക് തടവറകളായി മാറി. നിയന്ത്രണവിധേയരല്ലാത്ത, സാമൂഹ്യവിരുദ്ധ പ്രവണതയുള്ള ജീവനക്കാരെ സ്ഥലംമാറ്റാനുള്ള ഒരു സ്ഥാപനമായി ഭരണാധികാരികൾ ഇതിനെ തരംതാഴ്ത്തി. ആശുപത്രിമേധാവികളും ധനമോഹത്താൽ ഇവരോടൊപ്പം ചേർന്നു.\nഏതു സ്ഥാപനത്തിന്റെയും പ്രസ്ഥാനത്തിന്റെയും വളർച്ചയ്ക്ക് അനിവാര്യമായത് സുതാര്യതയാണ്. ആശുപത്രിപ്രവേശന വിളംബരംമൂലം നേടിയത് ഈ സുതാര്യതയാണ്. അതോടൊപ്പം ജനപങ്കാളിത്തവുമുണ്ടായി. ആശുപത്രിവാർഡുകളിൽ സെല്ലുകളിൽ രോഗികളെ പൂട്ടിയിടരുത് എന്ന ഉത്തരവുംകൂടി വന്നപ്പോൾ‘ഭ്രാന്തൻ ജയിൽ’ മാനസികാരോഗ്യ കേന്ദ്രമായി. ഓരോമാസവും പത്തിരുപതുപേർ മതിൽചാടി ഒളിച്ചോടിയിരുന്നു. സ്വതന്ത്രരായതോടെ ഒളിച്ചോട്ടം തീർത്തും നിലച്ചുെവന്നുതന്നെ പറയാം. മൃഗശാലയിലെ മൃഗങ്ങൾക്കു കിട്ടിയിരുന്ന മാന്യതയോ സംരക്ഷണമോ കിട്ടാതിരുന്ന അന്തേവാസികൾ, അക്ഷരാർത്ഥത്തിൽത്തന്നെ ഒക്‌ടോബറിലെ ആ സുപ്രഭാതത്തിൽ മോചിതരായി, മനുഷ്യരായി, മാന്യ രായി.\nപിന്നീടുള്ള രണ്ടുമൂന്നു വർഷങ്ങളിൽ ആശുപ്രതിയിേലക്ക് ഒരു ജനപ്രവാഹമായിരുന്നു. പ്രതിഫലേച്ഛയില്ലാതെ, സേവനനിരതരായി അവർ വന്നുകൊണ്ടേയിരുന്നു. അവിടെ മതമൗലികവാദികൾ മതേതരത്വം പാലിച്ചു കൈകോർത്തുനിന്നു. പരസ്പരം വെട്ടിയും കൊന്നും നടന്നിരുന്ന ചില രാഷ്ട്രീയക്കാർ ഒറ്റക്കെട്ടായി സേവനങ്ങളിലേർപ്പെട്ടു. ചിലരുടെ സേവനം പ്രാദേശികതലത്തിൽ ഒതുങ്ങിയപ്പോൾ ചിലർ സംസ്ഥാനത്തെ മറ്റു രണ്ടാശുപത്രികളിലേക്കും അവരുടെ പ്രവർത്തനം വ്യാപിപ്പിച്ചു.\nസേവനനിരതരായ ചിലരുടെ പേരുകൾ എടുത്തുപറഞ്ഞില്ലെങ്കിൽ അത് നന്ദികേടാവും. ഊളമ്പാറ മാനസികരോഗാശുപത്രി യിലെ സെക്യൂരിറ്റി ഓഫീസറായിരുന്ന സാർജന്റ് സുകുമാരൻ താച്ചർ എന്ന മുൻ സൈനികനാണ് ആദ്യനിരയിൽ. ആശുപത്രിക്കുള്ളിലെ ഭൗതികസൗകര്യങ്ങളൊരുക്കുന്നതിൽ താച്ചർ പട്ടാളച്ചിട്ട പാലിച്ചു. സാങ്കേതികമായും മാനുഷികമായും ചെയ്ത എല്ലാ നല്ല കാര്യങ്ങൾക്കും ദിവംഗതനായ ഡോക്ടർ സുരരാജ് മണിയും ഡോക്ടർ കരുണാകര ബാബുവും ഡോ. മിർസാ ഹുസൈനും ശക്തമായ പിന്തുണ നല്കി.\nയുവജനങ്ങളെ സേവനത്തിനു മുൻനിരയിലിറക്കാൻ കഴിഞ്ഞത് സംസ്‌കൃതം എം.ഏ. വിദ്യാർത്ഥിയായിരുന്ന ഓടനാവട്ടം രാധാകൃഷ്ണൻ, എഞ്ചിനീയറിങ് കോളേജ് പ്രൊഫസർ ആർക്കിടെക്റ്റ് നാരായണൻ, കനറാ ബാങ്ക് ഓഫീസർ എൻ.എസ്.കെ. നായർ എന്നീ മൂന്നു കരുത്തന്മാരുടെ നിരന്തര പരിശ്രമംമൂലമാണ്.\nസംഘടിതരായി വന്നവരിൽ മുഖ്യർ ആർ.എസ്.എസ്, ഏ. ഐ.വൈ.എഫ്, ഡി.വൈ.എഫ്.ഐ, കനറാ ബാങ്ക് സ്റ്റാഫ് എന്നി വരും. ഏജീസ് ഓഫീസിലെ സരസ്വതിയും ഇന്ദിരയും വിശ്വംഭരിയും അന്തേവാസികളായ സ്ത്രീകൾക്കു സാന്ത്വനമേകി.\n‘രോഗികളും’ ജനവും ചികിത്സകരും അധികാരികളും എല്ലാം ഒറ്റക്കെട്ടായി നാലുവർഷം പ്രവർത്തിച്ചതിന്റെ ഫലമായി ആശുപത്രി ഉല്ലാസഭരിതമായ ഒരു ഉദ്യാനമായി. ഉദ്യാനമദ്ധ്യത്തിലൊരു നാട്യശാലയുണ്ടായി. അവിടെ നാടകങ്ങൾ നടന്നു. വിമലാമേനോന്റെ ശിഷ്യർ അരങ്ങേറി. നൃത്തംചെയ്തു. കഥകളികൾ ഒരു പതിവായി. സുബ്ബലക്ഷ്മി പാടി. എം.ജി. രാധാകൃഷ്ണൻ പാടി. പല മന്ത്രിമാരും വന്ന് നല്ലകാര്യങ്ങൾ പ്രസംഗിച്ചു. അഖിലേന്ത്യാ തലത്തിൽ മാനസികരോഗചികിത്സാ ചർച്ചകൾ നടന്നു. രോഗികൾക്ക് ഓണംവന്നു. വിഷുവും റംസാനും വന്നു. ക്രിസ്തുമസ്സുണ്ടായി.\nരോഗികൾക്ക് അധികാരികളോടു നേരിട്ടു സംസാരിക്കാനുള്ള അവസരമുണ്ടായപ്പോൾ അവരിൽ പലർക്കും സ്വന്തമായി പേരും മേൽവിലാസവുമുള്ളവരാണെന്നു മനസ്സിലായി. പോസ്റ്റുമാനായിരുന്ന ചേർത്തലക്കാരന് ജോലിയും മേൽവിലാസവും തിരിച്ചുകിട്ടി. പതിനാറു വർഷത്തെ തടങ്കലിനുേശഷം. ചെറുമൻ വേലനെ മോചി പ്പിക്കാൻ ജസ്റ്റീസ് വി.ആർ. കൃഷ്ണയ്യർ മുൻകൈെയ്യടുത്തു. നാല്പത്തഞ്ചു വർഷത്തെ തടങ്കലിൽനിന്നു പുറത്തുവന്നപ്പോൾ വേലൻ ചോദിച്ചു: ഇന്ത്യയ്ക്കു സ്വാതന്ത്ര്യം കിട്ടിയോ? മഹാത്മാഗാന്ധിയും നെഹ്രുവുമൊക്കെ ഇപ്പോഴുമുണ്ടോ? പാലക്കാട്ടു വീട്ടിലെത്തിയ വേലൻ കുറച്ചുകാലംമുമ്പു മരിച്ചുവെന്നു കേട്ടു. പോസ്റ്റുമാൻ ഇപ്പോഴും സുഖമായിക്കഴിയുന്നു. ശബരിമല തീവയ്പിനുശേഷം ആശുപത്രിയിലായ ജോസഫ് എല്ലാ മണ്ഡലക്കാലത്തും ആശുപത്രിക്കു ചുറ്റുമുള്ള ക്ഷേത്രങ്ങളിൽ വഴിപാടുകൾ നടത്തിപ്പോന്നു. അധികാരികളേറെയുള്ള ബന്ധുബലമുള്ള വീട്ടുകാർ ജോസഫിനെ കേസിൽപ്പെടുത്തി വീണ്ടും ആശുപത്രിയിലാക്കി. ജോസഫ് മരിച്ചിട്ടു നാലുവർഷം കഴിയുന്നു. സ്വാതിതിരുനാൾ അക്കാദമിയിലെ പ്രൊഫസർ അയ്യർ വീട്ടിലെത്തിയപ്പോൾ അവിടെ ജീവിക്കാൻ മാർഗ്ഗ ങ്ങളൊന്നുമുണ്ടായിരുന്നില്ല. സ്വാമി ആശുപത്രിയിലേക്കു മടങ്ങി. മുപ്പത്തിയെട്ട് വർഷത്തെ ആശുപത്രിജീവിതത്തിനുശേഷം ആ ശരീരം പൊതുശ്മശാനത്തിൽ വെന്തെരിഞ്ഞ് പഞ്ചഭൂതങ്ങളായി മാറി. നവോത്ഥാനകാലത്ത് സ്വാമി എത്ര കച്ചേരികൾ നടത്തിയിരുന്നു!\nപഠിച്ചകാര്യങ്ങൾ പ്രാവർത്തികമാക്കണമെങ്കിൽ, നിലവിലുള്ള നയങ്ങൾ മാറ്റണമെങ്കിൽ അധികാരം വേണം. ഒരു സർക്കാരുദ്യോഗസ്ഥന്റെ പരിമിതികൾ ഏറെയാണ്. കേരളത്തിൽ മാനസികാരോഗ്യരംഗത്തെ നവോത്ഥാനകാലത്ത് അതിനോടുബന്ധപ്പെട്ട അധികാരികൾ മൂന്നുപേരായിരുന്നു. മുഖ്യമന്ത്രി ശ്രീ. കെ. കരുണാകരൻ, ചീഫ് സെക്രട്ടറി ശ്രീ. വി. രാമച്രന്ദൻ, ആരോഗ്യവകുപ്പു സെക്ര ട്ടറി ശ്രീ. വി. കൃഷ്ണമൂർത്തി എന്നിവർ. ഇവരിൽ ശ്രീ. കൃഷ്ണ മൂർത്തിയാണ് ഈ നവോത്ഥാനത്തിന് എന്താണു ചെയ്യേണ്ടതെന്ന് സമഗ്രമായ ഒരു റിപ്പോർട്ട് തയ്യാറാക്കിയിരുന്നത്. ആയിരത്തി തൊള്ളായിരത്തി എൺപത്തിമൂന്നിലായിരുന്നു അത്. അങ്ങനെ അദ്ദേഹം ഈ പ്രവർത്തനങ്ങളിൽ സജീവമായി പങ്കുചേർന്നു. കേരളത്തിലെ മാനസികാരോഗ്യരംഗത്ത് ജനനന്മയ്ക്കായി ചെയ്യുന്ന പ്രവൃത്തികൾക്ക് ധനവിനിയോഗപരിധിയോ സാങ്കേതിക തടസ്സങ്ങളോ സാമ്പത്തികമോ നയപരമോ ആയ തടസ്സങ്ങളോ ഉണ്ടാവില്ലെന്ന് അധികാരികൾ ഉറപ്പുനല്കി. അപ്പോൾ മുന്നോട്ടുള്ള വഴി സുഗമമായി.\nകസ്റ്റോഡിയൽ കെയർ സ്ഥാപനങ്ങളെ ആശുപത്രികളായി പരിവർത്തനംചെയ്ത്‘മാനസികാരോഗ്യകേന്ദ്രം’ എന്നു പേരിട്ടതുകൊണ്ടുമാത്രം മാനസികരോഗചികിത്സകൊണ്ടു സമൂഹത്തിനു പ്രയോജനമുണ്ടാവുകയില്ല. മാനസികരോഗത്തിനോടു ബന്ധപ്പെട്ട ജാള്യതയും അപകർഷതാബോധവും ഋണചിന്തകളും നിലനിൽക്കുന്നിടത്തോളംകാലം രോഗികളും അവരോടു ബന്ധപ്പെട്ടവരും ചികിത്സയ്ക്കായി മുന്നോട്ടുവരാൻ മടിക്കും. ഇവിടെയാണ് കമ്യൂണിറ്റി സൈക്യാട്രിയുടെ പ്രസക്തി. രോഗചികിത്സ രോഗിയുടെ പടിവാതിലിെലത്തിക്കുക എന്നതാണ് ഈ പ്രസ്ഥാനത്തിന്റെ ലക്ഷ്യം. അറി വിനേക്കാൾ അജ്ഞത മുന്നിട്ടുനിൽക്കുന്ന ഈ രംഗത്ത് ബോധവൽക്കരണവും പരിശീലനവുമാണ് മുഖ്യം. ആയിരത്തി തൊള്ളായിരത്തി എൺപത്തഞ്ചു മുതൽ ബാംഗ്ലൂർ നിംഹാൻസിലെ (നാഷ ണൽ ഇൻസ്റ്റിറ്റ്യൂട്ട് ഒഫ് മെന്റൽ ഹെൽത്ത് ആൻഡ് ന്യൂറോ സയൻസ്) പ്രൊഫസർമാരായ ആർ.എസ്. മൂർത്തി, മോഹൻ ഐസക് എന്നിവർ സഹായഹസ്തങ്ങൾ നീട്ടി. നിംഹാൻസിന്റെ പദ്ധതികളിൽപ്പെടുത്തി അവർ തിരുവനന്തപുരത്ത് യോഗങ്ങളും ചർച്ചകളും പരിശീലനക്ലാസ്സുകളും ആരംഭിച്ചു. ഇത് പിന്നീട് കേരളത്തിലെ ആരോഗ്യവകുപ്പ് ഏറ്റെടുത്തു. പൊതുജനാേരാഗ്യരംഗത്തു പ്രവർത്തിക്കുന്ന എല്ലാ ജീവനക്കാർക്കും മാനസികരോഗങ്ങളെക്കുറിച്ചുള്ള അറിവും അടിസ്ഥാന ചികിത്സാവിധികളും പഠിപ്പിച്ചുകൊടുക്കുന്ന ഈ പദ്ധതി ഇപ്പോൾ കാര്യക്ഷമമായി തുടർന്നുവരുന്നുണ്ടാവണം.\nഅടിസ്ഥാനം വികേന്ദ്രീകരണമായെങ്കിലേ വിജ്ഞാനം ജനങ്ങൾക്കു പ്രയോജനപ്പെടൂ. ചികിത്സകരും ചികിത്സാകേന്ദ്രങ്ങളും ഇന്ന് ഗ്രാമപഞ്ചായത്തുകൾമുതൽ നഗരസഭകൾവരെയുള്ള ജനകീയപ്രസ്ഥാനങ്ങളുടെ നിയന്ത്രണത്തിലാകയാൽ മാനസികരോ ഗചികിത്സ ജനങ്ങളിലെത്തിക്കാൻ എളുപ്പമായി. മറ്റു രോഗങ്ങളു മായി താരതമ്യപ്പെടുത്തി നോക്കിയാൽ ഏറ്റവും കൂടുതൽ ശമനം കിട്ടുന്നത് മാനസികരോഗങ്ങൾക്കാണ്. ഏറ്റവും ചിലവുകുറഞ്ഞ ചികിത്സയും മാനസികരോഗങ്ങൾക്കുതന്നെ. ഇന്നും മാനസികരോഗങ്ങളെക്കുറിച്ചുള്ള അറിവുകൾ പരിമിതമാണ്. തലച്ചോറിലെ എൻസൈമുകളുടെ പ്രവർത്തനങ്ങളെക്കുറിച്ചു ഘോരഘോരം പ്രസംഗിക്കുമ്പോൾ അത് കടലിൽനിന്നു കോരിയ ഒരു കൈക്കുമ്പിൾ ജലത്തിനെക്കുറിച്ചുള്ള പ്രസംഗമാണ്. മനസ്സിനെ അളക്കേണ്ടത് മനസ്സുതന്നെയാണ്. അളവുകോലിന് സ്വന്തം നീളമളക്കാൻ കഴിയുമോ? കൂടുതൽ ലേഖനങ്ങളും പ്രസം ഗങ്ങളും ജനങ്ങളിൽ ഭീതിപരത്താനേ പ്രയോജനപ്പെടൂ.\nവൈദൂഷ്യം വിദുഷാം തദ്വദ്\nഭുക്തയേ ന തു മുക്തയേ\n(ഉറക്കെ സംസാരിച്ച് ഒരു ശബ്ദപ്രവാഹമുണ്ടാക്കി, ശാസ്ത്രങ്ങളെ മിടുക്കുകാട്ടി വ്യാഖ്യാനിക്കാനുള്ള കഴിവുകാട്ടി നിൽക്കുന്നതും വിദ്വാനെന്ന പട്ടവും പണ്ഡിതന്മാർക്ക് ഊണിനു വകയുണ്ടാക്കുന്നുവെന്നല്ലാതെ മുക്തിക്ക് ഉതകുന്നതല്ല.)\nമാനസികരോഗങ്ങളെ ഭയപ്പെടാതെ ലളിതമായി കണക്കാക്കി ജനം ചികിത്സ തേടണം. അധികാരവികേന്ദ്രീകരണംവഴി ഗ്രാമപഞ്ചായത്തുകൾക്ക് ഇന്ന് ബൃഹത്തായ ജനസമ്പർക്കമുണ്ട്. സാമ്പത്തികഭ്രദതയുണ്ട്. അപ്പോൾ പഞ്ചായത്തുകളുടെ നേതൃത്വത്തിലുള്ള മാനസികരോഗചികിത്സ സുഗമമാകും.\nതിരശ്ശീലയ്ക്കുപിന്നിൽനിന്ന്, സുന്ദർ എന്ന വ്യക്തി അഴിച്ചു വിട്ട കൊടുങ്കാറ്റ് കരിമേഘങ്ങളെ പറപ്പിച്ച് ഊർജ്ജസ്വലമായ രവി കിരണങ്ങളെ തടങ്കലിൽ കിടന്ന ആയിരങ്ങൾക്ക് ആശ്വാസമേകി പുറത്തുകൊണ്ടുവന്നു. ഒരു വ്യക്തിക്ക് ഒരു മഹാപ്രസ്ഥാനമാകാൻ കഴിഞ്ഞു. ഈ മഹാപ്രസ്ഥാനത്തിന്റെ വളർച്ചയ്ക്ക് മാദ്ധ്യമങ്ങൾ നൽകിയ സഹായങ്ങൾ വളരെ വലുതാണ്. ചെറുതും വലുതുമായ, അറിയപ്പെടുന്ന എല്ലാ പത്രമാസികകളും സഹായികളായിരുന്നു. ഇവിടെ എൻ.ആർ.എസ്.ബാബു, ആനന്ദ് പാർത്ഥസാരഥി, വേലപ്പൻ, ഗോപാൽരാജ് എന്നീ പേരുകൾ എടുത്തുപറേയണ്ടതായിട്ടുണ്ട്.\nഭാരതത്തിനകത്തുനിന്നും പുറത്തുനിന്നും അനേകർ ആരാഞ്ഞു - ഒരു ചെറിയ കാലയളവിൽ ഇതെങ്ങനെ സാധിച്ചു? ഇതി നുവേണ്ട പണം എവിടെനിന്നുണ്ടായി? ഈ നവോത്ഥാനപ്രസ്ഥാനത്തിന് ഒരു പണച്ചിലവും ഉണ്ടായില്ല. വേണ്ടിവന്നത് അധികാരത്തിലുള്ളവന്റെ ഒരു പോസിറ്റീവ് മാനസികാവസ്ഥ മാത്രമായിരുന്നു.\nഇനിയും ധാരാളം സുന്ദരന്മാരുണ്ടാവട്ടെ. സുന്ദരിമാരും.\nഡോ. പി.എൻ. ഗോപാലകൃഷ്ണൻ\nRetrieved from "http://ml.sayahna.org/index.php?title=EeBhranth-10&oldid=14305"


tripura cpm loss will not make me happy says k muralidharan | ത്രിപുരയിലെ സിപിഎം പരാജയത്തില് കോണ്‍ഗ്രസ് സന്തോഷിക്കില്ല: മുരളീധരന് - Malayalam Oneindia\n4 min ago5മണിവരെ ഭരണം,7മണിയ്ക്ക് ഐസിയുവില്... ശ്വാസം കിട്ടാതെ ബോറിസ് ജോണ്‍സണ്, കൊവിഡിന്റെ ഭീകരത\n7 min ago കൊറോണ വാക്‌സിനേഷന് യുഎസ്സില്.... പണമിറക്കുന്നത് ബില് ഗേറ്റ്‌സ്, ആദ്യ പരീക്ഷണം 40 പേരില്!!\n17 min ago 'നല്ല നാളിനായി അല്‍പ്പം പ്രായാസങ്ങള് സഹിച്ച് ജീവിക്കാം'; ജനങ്ങള് സഹകരിക്കണമെന്ന് ഉപരാഷ്ട്രപതി\nUpdated: Tue, Mar 6, 2018, 12:03 [IST]\nകോഴിക്കോട് : ത്രിപുരയിലെ സി പി എമ്മിന്റെ പരാജയത്തില് സന്തോഷിക്കുന്നില്ലെന്ന് കെ മുരളീധരന് എം എല് എ. ത്രിപുരയില് ബിജെപിയോട് ഏറ്റുമുട്ടിയ സിപിഎം ജയിക്കണമെന്നാവശ്യപ്പെട്ടവരാണ് കോണ്‍ഗ്രസുകാര്. കള്ളനും പെരുങ്കള്ളനും മല്‍സരിക്കുമ്പോള് പെരുങ്കള്ളന് തോല്‍ക്കണമെന്നുമാത്രമാണ് കോണ്‍ഗ്രസ് ആഗ്രഹിച്ചതെന്നും അദ്ദേഹം അഭിപ്രായപ്പെട്ടു.\nഒരു കോര്‍പ്പറേഷന്റെ വലുപ്പം പോലുമില്ലാത്ത ത്രിപുരയില് ബിജെപിയെ നേരിടാന് കഴിയാത്ത സിപിഎമ്മാണോ രാജ്യത്ത് ബിജെപിയെ നേരിടാന് പോകുന്നതെന്ന് കെ.മുരളീധരന് ചോദിച്ചു. സിപിഎമ്മിന്റെ അക്രമ രാഷ്ട്രീയത്തില് നിന്നു തല്‍ക്കാലം രക്ഷപ്പെടാന് വേണ്ടി ത്രിപുരക്കാര് ബിജെപിയെ വിജയിപ്പിക്കുകയായിരുന്നു. വര്‍ഗ്ഗീയ കക്ഷികള് ഒരു സംസ്ഥാനം കൂടി കൈക്കലാക്കുന്നത് ജനാധിപത്യ ഭാരതത്തിന് പ്രയാസമുണ്ടാക്കുന്ന കാര്യമാണ്. സി പി എമ്മിന്റെ അക്രമരാഷ്ട്രീയം ത്രിപുരയില് ബി ജെ പി മുതലെടുക്കുകയായിരുന്നു. കൊലപാതകങ്ങള് തടയാന് കോണ്‍ഗ്രസിനു കഴിയില്ലെന്നും ബിജെ പി മുന്നോട്ടു വരുമെന്നുമായിരുന്നു ബി ജെ പി ത്രിപുരയില് തിരഞ്ഞെടുപ്പു പ്രചരണായുധമാക്കിയത്. അഖിലേന്ത്യ തലത്തില് ഇടതു പക്ഷവുമായുള്ള ബന്ധവും വേദി പങ്കിടലുമാണ് ത്രിപുരയില് കോണ്‍ഗ്രസിന്റെ പരാജയത്തിനു ഒരു കാരണമെന്നും അദ്ദേഹം പറഞ്ഞു.\nസി പി എമ്മിനെ പരാജയപ്പെടുത്താന് കോണ്‍ഗ്രസ് ബി ജെ പിക്കു വോട്ടു ചെയ്തുവെന്ന എം എ ബേബിയുടെ പ്രസ്താവന വിഡ്ഢിത്തമാണ്. കേരളത്തില് കോണ്‍ഗ്രസിനെ തകര്‍ക്കാന് ശ്രമിക്കുന്ന സി പി എം അഖിലേന്ത്യതലത്തില് എങ്കിലും കോണ്‍ഗ്രസ് ഉള്‍പ്പെട്ട മതേതരശക്തികളുമായി ഒന്നിക്കാന് തയ്യാറാവണമെന്നും കെ മുരളീധരന് ആവശ്യപ്പെട്ടു. വര്‍ഗ്ഗീയമുക്ത ഭാരതമെന്നാണ് കോണ്‍ഗ്രസ് നയമെന്നും അദ്ദേഹം കൂട്ടിചേര്‍ത്തൂ.\nelection result asembly elections 2018 election nagaland meghalaya bjp congress manik sarkar നിയമസഭ തിരഞ്ഞെടുപ്പ് തിരഞ്ഞെടുപ്പ് 2018 ത്രിപുര മേഘാലയ നാഗാലാന്‍ഡ് ബിജെപി സിപിഎം കെ മുരളീധരന്\ntripura cpm loss will not make me happy says k muralidharan


ഇതര മതത്തിലുള്ളയാൾക്ക് ക്ഷേത്രത്തിൽ എന്താണ് കാര്യം?ചോറ്റാനിക്കര ക്ഷേത്ര പരിസരത്ത് യുവാക്കളെ എസ്ഐ മർദിച്ചതായി പരാതി - Media Malayalam (മീഡിയ മലയാളം)\nഇതര മതത്തിലുള്ളയാൾക്ക് ക്ഷേത്രത്തിൽ എന്താണ് കാര്യം?ചോറ്റാനിക്കര ക്ഷേത്ര പരിസരത്ത് യുവാക്കളെ എസ്ഐ മർദിച്ചതായി പരാതി\nതല’ എന്നു തന്നെ വിളിക്കരുതെന്ന് ഫാന്‍സിനോട് നടൻ അജിത് കുമാര്\nTop NewsMedia Malayalam - December 2, 2021\nകോവിഡിന്റെ ഡെല്‍റ്റ വകഭേദത്തേക്കാള് ഒമികോണിനു വ്യാപനശേഷി കൂടുതലാണ്; എന്നാല്, ആശുപത്രികളില് കിടത്തിചികിത്സ വേണ്ടിവന്നവരുടെ എണ്ണം ഡെല്‍റ്റയുമായി താരതമ്യം ചെയ്യുമ്പോള് കുറവാണ്; ഒമിക്രോണിന്റെ പേരില് ആധിവേണ്ടെന്നു ലോകാരോഗ്യ സംഘടന\nകൊച്ചി: ചോറ്റാനിക്കര ക്ഷേത്ര പരിസരത്ത് യുവാക്കളെ എസ്ഐ മർദിച്ചതായി പരാതി. നവംബർ ഒന്നിന് രാത്രി 11 മണിക്കാണ് സംഭവം. എസ്ഐ യുവാക്കളെ മർദിക്കുന്നതിന്റെ സിസിടിവി ദൃശ്യങ്ങളും പുറത്ത് വന്നിട്ടുണ്ട്. കൊച്ചിയിൽ ഒരു ഇന്റർവ്യൂവിന് എത്തിയ കോഴിക്കോട് സ്വദേശി മിഥുൻ, സുഹൃത്തായ കൊല്ലം സ്വദേശി സെയ്ദാലി എന്നിവർക്കാണ് മർദനമേറ്റത്. സംഭവത്തിൽ ആലുവ റൂറൽ എസ്പിക്ക് യുവാക്കൾ പരാതി നൽകി.\nജീപ്പിൽ നിന്ന് പുറത്തിറങ്ങി വന്ന് എസ്ഐ യുവാക്കളെ മർദ്ദിക്കുന്നത് ദൃശ്യങ്ങളിൽ കാണാം. പിന്നാലെ ചെന്ന് ബൂട്ടിട്ട് ചവിട്ടുന്നതും ദൃശ്യങ്ങളിൽ വ്യക്തമാണ്.\nതൊട്ടടുത്ത ദിവസം അഭിമുഖത്തിന് പോകുന്നതിന് മുൻപ് ചോറ്റാനിക്കര ക്ഷേത്രത്തിൽ പോകണം എന്ന് മിഥുൻ ആവശ്യപ്പെട്ടത് അനുസരിച്ചാണ് സെയ്ദാലി ഒപ്പം പോയത്. നടയടച്ചതിനാൽ രാത്രി ക്ഷേത്ര പരിസരത്ത് കിടന്ന ശേഷം രാവിലെ തൊഴുത് മടങ്ങാം എന്നായിരുന്നു ആദ്യം തീരുമാനിച്ചത്.\nഎന്നാൽ എറണാകുളത്തേക്ക് മടങ്ങാനൊരുങ്ങി വാഹനം കാത്ത് നിൽക്കുന്നതിനിടെയാണ് ചോറ്റാനിക്കര പൊലീസിന്റെ വാഹനം അതുവഴി എത്തിയത്. യുവാക്കളെ കണ്ട് വാഹനം നിർത്തി പുറത്തിറങ്ങിയ എസ്ഐ പേര് ചോദിച്ചു. ഇതര മതത്തിലുള്ളയാൾക്ക് ക്ഷേത്രത്തിൽ എന്താണ് കാര്യം എന്ന് ചോദിച്ചാണ് മർദിച്ചതെന്ന് പരാതിക്കാരനായ സെയ്ദലി പറയുന്നു.\nസുഹൃത്തിനൊപ്പം വന്നതാണെന്ന് പറയുകയും ഇന്റർവ്യൂവിൽ പങ്കെടുക്കാനുള്ളതിന്റെ രേഖകൾ കാണിക്കുകയും ചെയ്തിട്ടും തെറി വിളിക്കുകയും മുഖത്ത് അടിക്കുകയും ചെയ്തുവെന്ന് സെയ്ദലി പറയുന്നു. സുഹൃത്തിനെ മർദിച്ചത് കണ്ട് ഓടി വന്ന മിഥുനേയും പൊലീസ് മർദിച്ചു. പരിക്കേറ്റ യുവാക്കളുടെ നിലവിളി കേട്ട് ഓടിക്കൂടിയ നാട്ടുകാർ പഞ്ചായത്ത് പ്രസിഡന്റിനെയും വാർഡ് മെമ്പറേയും വിവരം അറിയിച്ചു. ഇവരാണ് യുവാക്കളെ ആശുപത്രിയിലേക്ക് കൊണ്ടുപോയത്.\ninatemple?\nwithaperson of other religions\nPrevious articleഹരിയാനയിൽ ബിജെപി എംപി രാം ചന്ദർ ജംഗ്രയുടെ വാഹനം കർഷക പ്രതിഷേധക്കാർ തകർത്തു\nNext articleട്വന്റി 20 ലോകകപ്പിലെ സൂപ്പർ 12 പോരാട്ടത്തിൽ സ്കോട്ലൻഡിനെ എട്ടുവിക്കറ്റിന് തകർത്ത് തരിപ്പണമാക്കി ഇന്ത്യ


ഹൈന്ദവാചാരപ്രകാരം തേങ്ങയുടച്ച് മറൈന് ആംബുലന്‍സ് ഉദ്ഘാടനം; മന്ത്രി ജെ.മേഴ്‌സിക്കുട്ടിയമ്മ വിവാദത്തില് – Chandrika Daily\nBy web desk Saturday August 29, 2020 20:54 pm\nഹൈന്ദവാചാരപ്രകാരം തേങ്ങയുടച്ച് മറൈന് ആംബുലന്‍സ് ഉദ്ഘാടനം; മന്ത്രി ജെ.മേഴ്‌സിക്കുട്ടിയമ്മ വിവാദത്തില്\nമത്സ്യബന്ധനത്തിനിടെ അപകടത്തില് പെടുന്ന മത്സ്യത്തൊഴിലാളികള്‍ക്ക് അടിയന്തര വൈദ്യസഹായം നല്‍കുക എന്നതാണ് ഫിഷറീസ് ആംബുലന്‍സുകളുടെ ലക്ഷ്യം.\nതിരുവനന്തപുരം: പുരോഗമനത്തേയും മതേതരത്വത്തെയും കുറിച്ചുള്ള സിപിഎം വീരവാദങ്ങള് വെറും പൊള്ളയാണെന്ന് തെളിയിക്കുന്ന ഒരു സംഭവം കൂടി. സംസ്ഥാന സര്‍ക്കാര് പുറത്തിറക്കിയ പുതിയ മറൈന് ആംബുലന്‍സ് ഉദ്ഘാടനം ഫിഷറീസ് മന്ത്രി ജെ. മേഴ്‌സിക്കുട്ടിയമ്മ നിര്‍വഹിച്ചത് ഹൈന്ദവാചാരപ്രകാരം തേങ്ങയുടച്ച്. സംസ്ഥാന സര്‍ക്കാര് പൊതുഖജനാവിലെ പണം ഉപയോഗിച്ച് പുറത്തിറക്കിയ മറൈന് ആംബുലന്‍സുകള് ഒരു മതത്തിന്റെ ആചാരപ്രകാരം ഉദ്ഘാടനം നിര്‍വഹിക്കുന്നത് ഭരണഘടനാ വിരുദ്ധമാണ്. റഫാല് വിമാനങ്ങള് ഇന്ത്യയിലെത്തിച്ചപ്പോള് പൂജ നടത്തിയ രാജ്‌നാഥ് സിങ്ങിനെ വിമര്‍ശിച്ച സിപിഎം നേതാവ് തന്നെയാണ് ഇപ്പോള് തെങ്ങയുടച്ച് മറൈന് ആംബുലന്‍സ് ഉദ്ഘാടനം നിര്‍വഹിച്ചിരിക്കുന്നത്.\nപ്രതീക്ഷ, പ്രത്യാശ എന്നീ പേരുകളിലുള്ള രണ്ട് മറൈന് ആംബുലന്‍സുകളാണ് ഫിഷറീസ് വകുപ്പ് പുറത്തിറക്കിയത്. മത്സ്യബന്ധനത്തിനിടെ അപകടത്തില് പെടുന്ന മത്സ്യത്തൊഴിലാളികള്‍ക്ക് അടിയന്തര വൈദ്യസഹായം നല്‍കുക എന്നതാണ് ഫിഷറീസ് ആംബുലന്‍സുകളുടെ ലക്ഷ്യം. അഞ്ച് പേര്‍ക്ക് ഒരേ സമയം ക്രിട്ടിക്കല് കെയര്, 24 മണിക്കൂറും പാരാമെഡിക്കല് സേവനം, പ്രത്യേക പരിശീലനം ലഭിച്ച നാല് സീറെസ്‌ക്യു സ്‌ക്വാഡ്, പോര്‍ട്ടബിള് മോര്‍ച്ചറി, ആധുനിക മെഡിക്കല് ഉപകരണങ്ങളും, മരുന്നുകളും ഉള്‍പ്പെടെ എല്ലാ സംവിധാനങ്ങളും മറൈന് ആംബുലന്‍സുകളില് ഒരുക്കിയിട്ടുണ്ട്.


ക്ഷമ വിരിയിച്ചെടുക്കുന്ന ചിത്രങ്ങൾ; ഒരു ഫൊട്ടോഗ്രാഫറിന്റെ യാത്രകൾ | Wildlife Photography Experiences\nക്ഷമ വിരിയിച്ചെടുക്കുന്ന ചിത്രങ്ങൾ; ഒരു ഫൊട്ടോഗ്രാഫറിന്റെ യാത്രകൾ\nകൗഷിക്ക് വിജയൻ March 21, 2019 12:32 PM IST\nവനപ്രദേശങ്ങളും മരങ്ങളും ചെടികളുമൊക്കെയുള്ള തന്റെ ജന്മനാടായ പത്തനംതിട്ട വിട്ട് ഉപജീവനത്തിനായി മണലാരണ്യത്തിൽ കഴിയവെയാണ് കൗഷിക്ക് വിജയൻ ഫൊട്ടോഗ്രാഫിയിലുള്ള തന്റെ താൽപര്യത്തെ പ്രകൃതിയുടെ പശ്ചാത്തലത്തിലുള്ള ഫ്രെയിമുകളിലേക്ക് പറിച്ചു നട്ടത്. ഇവിടത്തെപ്പോലെ വന്യമൃഗങ്ങളെ പകർത്താനുള്ള അവസരം ഗൾഫ് നാടുകളിൽ ഇല്ലാത്തതിനാൽ അവിടെ സ്ഥിരമായി കാണപ്പെടുന്നതും തണുപ്പു കാലത്ത് യൂറോപ്പിൽ നിന്നും ദേശാടനത്തിനെത്തുന്നവയുമായ പക്ഷികളിലേക്ക് തന്റെ ക്യാമറാക്കണ്ണു തുറക്കാനാണ് കൗഷിക് ശ്രമിച്ചത്.\nപൊതു സ്ഥലങ്ങളിൽ ഫൊട്ടോഗ്രാഫി വിലക്കുള്ള സൗദി അറേബ്യയിൽ അത്തരം വിലക്കുകളും ചൂടും തണുപ്പും വകവയ്ക്കാതെ വാരാന്ത്യ അവധി ദിനങ്ങളിലൊക്കെയും ക്യാമറയും കയ്യിലെടുത്ത് ഇറങ്ങുക പതിവാക്കി. എടുത്ത ചിത്രങ്ങൾ സ്വന്തമായി വിശകലനം ചെയ്ത് പിഴവും പോരായ്മയും മനസ്സിലാക്കിയാണ് മുന്നോട്ട് പോയത്. പിന്നീട് സാമൂഹ്യമാധ്യമങ്ങളിൽ ഈ ചിത്രങ്ങൾ കണ്ട് ഇഷ്ടപ്പെട്ടവർ ഒട്ടേറെ. കാടും കാട്ടുമൃഗങ്ങളുമില്ലാത്തിടത്ത് പക്ഷികൾ ക്യാമറയ്ക്കു വിരുന്നൊരുക്കും. ഫൊട്ടോഗ്രാഫർക്കു വേണ്ടത് ക്ഷമയും സദാ തുറന്നിരിക്കുന്ന കണ്ണുകളും ചെവികളും മാത്രം എന്നാണ് അനുഭവത്തിന്റെ വെളിച്ചത്തിൽ കൗഷിക് അഭിപ്രായപ്പെടുന്നത്.\n‘‘ശബരിമലക്കാടുകളിലൂടെയുള്ള ഒരു പ്രഭാത യാത്രയിൽ വഴിയരികിലേക്ക് ഒരു പറ്റം കുരങ്ങുകൾ മലയിറങ്ങിവരുന്നത് കണ്ടു. കാറൊതുക്കിയിട്ട് ക്യാമറയുമായി വെളിയിലേക്കിറങ്ങി. മലയിറങ്ങുന്ന കുരങ്ങന്മാരിൽ ഒരുവൻ അവിടെ വലിയൊരു മരത്തോട് ചേർന്നു നിൽക്കുന്ന മരക്കുറ്റിയിലേക്ക് ചാടി ഇരിപ്പായി. മരത്തിനു മുകളിലൂടെ ചാടി വന്ന മറ്റൊരുവനും ഇതു കണ്ട് അവിടെ ഇരിക്കാൻ തോന്നിയിരിക്കണം., അവനും ആ മരക്കുറ്റിയിലേക്ക് ചാടി. പക്ഷേ, അതിനു ചാട്ടം പിഴച്ചു. കുറ്റിയിൽതട്ടി താഴെ കൊക്കയിലേക്ക് മറിയുന്നതാണ് കണ്ടത്. ഒരു ഞൊടിയിടയിൽ മരക്കുറ്റിയിൽ ഇരിക്കുന്ന കുരങ്ങന്റെ കൈകൾ ചലിച്ചു, വീ‌ഴുന്ന കുരങ്ങനെ ചാടിപ്പിടിച്ച് വാരിപ്പുണർന്നു.\nഒരു കൊച്ചു കുഞ്ഞിനെ രക്ഷിക്കും പോലെ ആ കുരങ്ങനെ ജീവിതത്തിലേക്ക് തിരികെ വലിച്ചെടുക്കുകയായിരുന്നു അത്. ക്യാമറയിൽ ആ ചിത്രം പകർത്തിയ എന്റെ അമ്പരപ്പ് ഇന്നും വിട്ടു മാറിയിട്ടില്ല. കാരണം ആ മൃഗങ്ങളിൽക്കണ്ട സ്നേഹം, കരുതൽ, സംരക്ഷണം ഒക്കെ ചിന്തിപ്പിക്കുന്നതായിരുന്നു.’’ ഫൊട്ടോഗ്രഫിയിൽ സ്വന്തമായി ധാരാളം പരീക്ഷണങ്ങൾ ചെയ്യുന്ന കൗഷിക് വിജയൻ തന്റെ മികച്ച ഫൊട്ടോകളിലൊന്നായി കണക്കാക്കുന്ന ഒരു ചിത്രത്തിന്റെ പിന്നിലെ കഥ പങ്കുവച്ചു കൊണ്ട് തികച്ചും വ്യത്യസ്തമായ ചില ഫ്രെയിമുകളുടെ ലോകത്തേക്കാണ് കൂട്ടിക്കൊണ്ടു പോയത്.\nകാടിന്റെ മക്കളുടെ ചിത്രങ്ങൾക്കായുള്ള അലച്ചില് തുടങ്ങും മുൻപ് തന്നെ മലയണ്ണാനെ (Malabar giant squirrel) കണ്ടിട്ടുണ്ട്. അതിന്റെ അസാധാരണമായ വലുപ്പവും വ്യത്യസ്തമായ നിറവും ഭംഗിയും ആരെയും ആകർഷിക്കും. ചിത്രങ്ങൾക്കായി കാട്ടിലേക്ക് പോയിത്തുടങ്ങിയപ്പോൾ സ്വാഭാവികമായും മലയണ്ണാനെയും തേടി. ഫൊട്ടോഗ്രഫി കമ്പവുമായി ആദ്യം നാട്ടിലെത്തിയപ്പോൾ ഏറെ കാത്തിരിപ്പിനും അലച്ചിലിനും ശേഷമാണ് ഒരു മലയണ്ണാനെ ക്യാമറയുടെ മുന്നിൽ കിട്ടിയത്. പക്ഷേ, അപ്പോഴെടുത്ത ചിത്രം ഒട്ടും തൃപ്തികരമായില്ല. അടുത്ത അവധിക്കാലത്ത് മലയണ്ണാന്റെ ചിത്രങ്ങൾ ലക്ഷ്യമിട്ടു തന്നെ ഇറങ്ങിയപ്പോൾ ഒട്ടേറെ തവണ അവയെ കണ്ടുമുട്ടാനും ക്യാമറയിൽ പകർത്താനുമായി. ഇപ്പോൾ മുപ്പതിലധികം മലയണ്ണാനുകളുടെ പല സന്ദർഭങ്ങള് രേഖപ്പെടുത്തുന്ന ഒട്ടേറെ ചിത്രങ്ങൾ സ്വന്തമാണ്.\nക്ഷമ വിരിയിച്ചെടുക്കുന്ന ചിത്രങ്ങൾ\nപരിമിതികളേറെയുണ്ടായിട്ടും സ്വപ്രയത്നവും ആത്മാർഥമായ സമർപ്പണവും കൊണ്ട് അവയെ മറികടന്ന് കുറെ നല്ല ചിത്രങ്ങൾ പകര്‍ത്തിയ ആ ഫൊട്ടോഗ്രഫർ തന്റെ ക്യാമറയിലേക്ക് കൂടുതലും കടന്നുവന്നത് പക്ഷികളുടെ ചിത്രങ്ങളാണെന്ന് ഓർക്കുന്നു. പക്ഷേ അവ നേരിട്ട് ചിത്രമായി പറന്നു വന്നതല്ല, ക്ഷമയുടെയും സഹനത്തിന്റെയും മുകളില് അടയിരുന്ന് വിരിയിച്ചെടുത്തവയാണ്. അത്തരത്തിൽ നീണ്ട ഒരു കാത്തിരിപ്പിന്റെ പ്രതിഫലമാണ് സൗദിയിൽ വച്ച് മൂങ്ങകളുടെ വിഭാഗത്തിൽപ്പെട്ട റെഡ് ബെയ്ക്ക്ഡ് ഷ്രിക്ക് (Red baked Shrike) എന്ന പക്ഷി ക്യാമറയിലേക്ക് നോക്കിയെന്നോണം പറക്കുന്ന സവിശേഷമായൊരു ചിത്രം ലഭിച്ചത്.\nമറ്റൊരിക്കൽ രണ്ടു ബുൾബുൾ പക്ഷികൾ (White eared bulbul) ഒരിടത്തിരിക്കുന്നതു കണ്ട് അവയുടെ എന്തെങ്കിലുമൊരു ചലനം പകർത്താനായി കാത്തു നിന്നു. അൽപനേരത്തിനുശേഷം നൃത്തത്തിനിടയിൽ ചുവടുകൾ വച്ചകലുന്ന നർത്തകരെപ്പോലെ രണ്ടു വശങ്ങളിലേക്കും ആ പക്ഷികൾ പറന്നുയരുന്ന മനോഹരമായൊരു ചിത്രമാണ് ക്യാമറയിൽ പതിഞ്ഞത്.\nചിത്രമെടുക്കാൻ പോകുമ്പോൾ പക്ഷികളുടെ മനസ്സിൽ ഈ ക്യാമറയുമായി വരുന്നവൻ കുഴപ്പക്കാരനല്ലെന്ന തോന്നല് ഉണ്ടാക്കാനാകണം. അതിന് ആദ്യം അവ കാണുംവിധം വളരെ ദൂരെ ഇരുന്ന് നിരീക്ഷിക്കും. അവയുടെ ശ്രദ്ധമാറുന്ന നിമിഷങ്ങളിൽ ഓരോ ചുവടുവീതം അടുത്ത് അടുത്ത് ചെല്ലാം. അങ്ങനെ എടുത്ത ഒരു ചിത്രമാണ് കൊക്കുകളുടെ ഇനത്തിൽപ്പെട്ട തിരമുണ്ടി (Western reef egret) എന്ന കിളി മീൻ പിടിക്കുന്ന ചിത്രം. അൽപം ക്ഷമയും ജാഗ്രതയും ചിത്രങ്ങൾക്ക് ഏറെ വ്യത്യസ്തത പകരുമെന്ന് ഉറപ്പാണ്.\nപക്ഷികളുടെ ഫൊട്ടോഗ്രഫിയിൽ ഏറെ വെല്ലുവിളികളുളളത് അവ പറക്കുന്ന ചിത്രങ്ങൾ വ്യക്തതയോടെ എടുക്കുന്നതിനാണ്. പലപ്പോഴും മരക്കൊമ്പിലും മറ്റും ഇരിക്കുന്നവ പറക്കുന്നതും പ്രതീക്ഷിച്ച് ക്യാമറ സെറ്റ് ചെയ്ത് ഒരു വശത്ത് കാത്തിരിക്കുമ്പോഴാകും അവ മറുവശത്തേക്ക് പറക്കുന്നത്. കുറച്ചു കാലത്തെ പരിചയം കൊണ്ട് ഇവയുടെ സ്വഭാവത്തെപ്പറ്റി ചില ധാരണ ഉണ്ടാക്കാനാകും എന്നേയുള്ളൂ.\nഫൊട്ടോഗ്രഫി പരിശീലിച്ചു തുടങ്ങിയ കാലത്തൊരിക്കൽ സൗദിയിൽ വച്ച് അപ്രതീക്ഷിതമായി മാനത്ത് പറക്കുന്നതു കണ്ട ഒരു താലിപ്പരുന്തിന്റെ (Osprey Eagle) മികച്ച ചിത്രം പകർത്താനായത് ആത്മവിശ്വാസം നൽകി. പിന്നീട് സൗദിയിൽ സാധാരണ കാണപ്പെടുന്ന വിശറിവാലൻ പുള്ളിന്റെയും (Common kestrel). നാട്ടിലെത്തുമ്പോൾ കൊറ്റികളുടെയുമൊക്കെ പറക്കൽ ചിത്രീകരിക്കാൻ ശ്രമിക്കുക പതിവാക്കി. അങ്ങനെയാണ് ആ മേഖലയിൽ വൈദഗ്ധ്യം നേടിയത്. അതേപോലെ തന്നെയാണ് കുരങ്ങുകളുടെ ചിത്രവും. അവയുടെ വികൃതികൾ കാത്തിരുന്ന് ചിത്രീകരിക്കാനായാൽ നമുക്ക് പലപ്പോഴും ലഭിക്കുന്നത് വളരെ ജീവനുള്ള, കൗതുകമുണർത്തുന്ന ചിത്രങ്ങളായിരിക്കും.\nഓരോ ഫൊട്ടോയും പകർത്തുന്ന സാഹചര്യം വ്യത്യസ്തമായിരിക്കും, ചിലതിന്റെ പിന്നിൽ രസകരമായ കഥകളുമുണ്ടാകും. പക്ഷേ, അത് ഫൊട്ടോഗ്രാഫർ പങ്കുവച്ചില്ലെങ്കിൽ ആരും അറിയില്ല എന്നതാണ് സത്യം.\nകണ്ണും കാതും തുറന്നുവയ്ക്കൂ\nപ്രകൃതി ധാരാളം ഫൊട്ടോഫ്രെയ്മുകളാൽ സമ്പന്നമാണ് എപ്പോഴും. അതിൽ നമുക്കു വേണ്ടത് അന്വേഷിക്കുക, കാത്തിരിക്കുക, കിട്ടുന്ന അവസരങ്ങൾ ഭംഗിയായി ഉപയോഗിക്കുക അതാണ് വൈൽഡ് ലൈഫ് ഫൊട്ടോഗ്രഫിയുടെ ഒരു അടിസ്ഥാന തത്വം.\nസൗദിയിലെ തണുപ്പുള്ള ഒരു പ്രഭാതത്തിൽ സ്ഥിരമായി ചിത്രമെടുക്കാൻ പോകുന്ന സ്ഥലത്ത്, അവിചാരിതമായി ശ്രദ്ധയിൽപ്പെട്ട കാഴ്ചയാണ് ഷ്രിക്ക് (shrike bird) എന്ന പക്ഷി പാമ്പിനെ തിന്നുന്നത്. ഒരു കുരുവിയെക്കാളും അൽപം വലുത് എന്നുമാത്രം പറയാവുന്ന ഈ കിളി പാമ്പിനെയും എലിയെയും ഓന്തിനെയുമൊക്കെ പിടിച്ച് കൂർത്ത കമ്പുകളിൽ കുത്തിയിറക്കി കൊന്നാണ് ഭക്ഷിക്കുന്നത്. അപൂർവമായ ഈ സന്ദർഭം പകർത്താൻ പ്രകൃതി ഒരുക്കിത്തന്ന അവസരമായിരുന്നു അത്.\nഒരു ഒഴിവു ദിവസം ഫൊട്ടോഗ്രാഫർമാരായ സുഹൃത്തുക്കൾക്കൊപ്പം സൗദിയിലെ പുതിയൊരു സ്ഥലത്ത് ചിത്രങ്ങളെടുക്കാനിറങ്ങി. അവിടെ ചില ഒട്ടകങ്ങളെ ക്യാമറയിലാക്കി നിൽക്കുമ്പോഴാണ് ഒരു െചടിയിൽ ചരൽക്കിളി (Stonechat) ഇരിക്കുന്നതു കണ്ടത്. വ്യത്യസ്തമായൊരു ഫ്രെയിം സൃഷ്ടിക്കാൻ, ഒട്ടകങ്ങളെ ആ കിളി ഇരിക്കുന്നതിന്റെ പിന്നിലേക്ക് കൊണ്ടുവന്നാണ് ആ ചിത്രം എടുത്തത്.\nമറ്റൊരു സന്ദർഭത്തിൽ, നാട്ടിലെത്തി കാട്ടിലലയുമ്പോൾ ഇതുവരെ ചിത്രമെടുത്തിട്ടില്ലാത്ത ഒരു കിളിയെക്കണ്ട് ഫോട്ടോ എടുക്കാൻ തയാറായി. എന്നാൽ ആ നിമിഷം അത് പറന്നു പോയി, അതേ സമയം മറ്റൊരു കിളി എനിക്ക് തൊട്ടടുത്തെന്നോണം വന്നിരുന്നു. ഞാനതിനെ ഭംഗിയായി പകർത്തുകയും ചെയ്തു. പിന്നീട് ഒരു സുഹൃത്തിനെ ആ ചിത്രം കാണിച്ചപ്പോളാണ് അതിന്റെ പ്രാധാന്യം മനസ്സിലായത്. പൊടിച്ചിലപ്പൻ (Dark fronted babbler) എന്ന ഈ കിളി അപൂർവമായ ഒന്നല്ലെങ്കിൽപോലും അതിനെ ഫൊട്ടോയില് പകർത്താൻ വളരെ വിരളമായേ സാധിക്കാറുള്ളത്രേ. തക്ക സമയത്ത് ഉചിതമായി പ്രതികരിച്ചതിനാൽ മാത്രം കിട്ടിയതാണ് ആ ചിത്രം.\nഇനി കാടകം പകർത്തണം\nഫൊട്ടോഗ്രഫിയിലുള്ള താൽപര്യം കൊണ്ട് പ്രവാസജീവിതത്തിന്റെ തുടക്കത്തിൽ കൗഷിക് വിജയൻ ഒരു ചെറിയ ക്യാമറ വാങ്ങി ജീവിത മുഹൂർത്തങ്ങളെ പകർത്തി തുടങ്ങി. എങ്കിലും നീണ്ട പത്തുവർഷങ്ങൾക്കു ശേഷമേ ഒരു ഡിഎസ്എൽ ആർ ക്യാമറ സ്വന്തമാക്കാനായുള്ളൂ. അതിനുശേഷം യാദൃച്ഛികമായാണ് വന്യജീവികളുടെയും പക്ഷികളുടെയും ചിത്രങ്ങൾ എടുക്കുന്നതിന്റെ ആവേശം തിരിച്ചറിഞ്ഞത്.\nപ്രവാസ ജീവിതത്തിനിടയിൽ പക്ഷികളുടെ ചിത്രങ്ങൾക്ക് പ്രാധാന്യം കൊടുക്കുകയും നാട്ടിലെത്തുന്ന അവധിക്കാലത്ത് കേരളീയ വനങ്ങളിലേക്ക് പോകുകയുമാണ് പതിവ്. പത്തനംതിട്ട ജില്ലയിലെ വിവിധ വനപ്രദേശങ്ങളിലും മൂന്നാറിലും ആണ് കൂടുതലും സഞ്ചരിച്ചിട്ടുള്ളത്. കടുവയും ആനയും പുലിയും പോലുള്ള വന്യമൃഗങ്ങളുടെ ചിത്രങ്ങൾക്കായി അടുത്ത അവധിക്കാലത്ത് നിബിഡ വനങ്ങളിലേക്ക് സഞ്ചരിക്കാൻ ഒരുങ്ങുകയാണ് ഈ ഫൊട്ടോഗ്രഫർ.


Nayanthara-Vignesh Shivan during dharshan at Tirupati temple\nതെന്നിന്ത്യ ഒട്ടാകെ കാത്തിരുന്ന താര വിവാഹമായിരുന്നു നയൻതാരയുടെയും വിഘ്നേഷ് ശിവന്റെയും. നീണ്ട ഏഴ് വര്‍ഷത്തെ പ്രണയത്തിന് ശേഷമാണ് ഇരുവരും വിവാഹിതരായത്. വിവാഹശേഷം ഇരുവരുമെന്നിച്ച് തിരുപ്പതിയില് ദര്‍ശനത്തിനെത്തിയ വീഡിയോയാണ് സോഷ്യല് മീഡിയയില് വൈറലാകുന്നത്. മഞ്ഞ നിറത്തിലുള്ള സാരിയിൽ അതിവ സുന്ദരിയായാണ് താരം വിഘ്‌നേഷിന്റെ കൈപിടിച്ച് ക്ഷേത്രദര്‍ശനം നടത്തിയത്.\nസാൻൽ നിറത്തിലുള്ള കുർത്തിയും വേഷ്ഠിയുമായിരുന്നു വിക്കിയുടെ വേഷം. ക്ഷേത്രദര്‍ശനം കഴിഞ്ഞ് ഇറങ്ങിവരുന്ന ഇരുവരെയും ആരാധകരേറ്റെടുത്തു കഴിഞ്ഞു. തിരുപ്പതിയില് വെച്ച് വിവാഹം കഴിക്കണമെന്നായിരുന്നു വിഘ്‍നേശ് ശിവന്റെയും നയൻതാരയുടെയും ആഗ്രഹം. തിരുപ്പതി ക്ഷേത്രമായിരുന്നു ആദ്യം വിവാഹവേദിയായി എല്ലാവരും തന്നെ നിശ്ചയിച്ചിരുന്നതെങ്കിലും എല്ലാവര്‍ക്കും എത്തിച്ചേരാനുള്ള അസൗകര്യങ്ങളും നിലവിലെ കോവിഡ് സാഹചര്യങ്ങളും കണക്കിലെടുത്ത് 150 അതിഥികളെ അനുവദിക്കാനാകില്ലെന്ന് ക്ഷേത്രം അധികൃതര് അറിയിച്ചതോടെയാണ് വിവാഹ വേദി മാറ്റി നിശ്ചയിച്ചത്.\nതാര വിവാഹത്തിന്റെ ചടങ്ങുകളുടെ വീഡിയോ പുറത്തു വിടുന്ന അവകാശം പ്രമുഖ ഒടിടി പ്ലാറ്റ്ഫോം കൂടിആയ നെറ്റ്ഫ്ലിക്സാണ് സ്വന്തമാക്കിയെന്ന തരത്തിൽ റിപ്പോര്‍ട്ടുകള് പുറത്തു വന്നിരുന്നു. തങ്ങളുടെ പ്ലാറ്റ്ഫോമിനുവേണ്ടി വിവാഹ വീഡിയോ തയ്യാറാക്കാന് സംവിധായകന് ഗൗതം മേനോനുമായി നെറ്റ്ഫ്ലിക്സ് കരാറില് ഏര്‍പ്പെട്ടിരിക്കുന്നു വെന്ന തരത്തിലുള്ള റിപ്പോര്‍ട്ടുകള്ളും പുറത്തു വന്നിരുന്നു .\nഅതേസമയം ഏഴു വര്‍ഷം നീണ്ട പ്രണയത്തിനൊടുവിലാണ് വിക്കിയും നയൻസും വിവാഹിതരായത്. ചുവപ്പ് സാരിയിൽ അതീവ സുന്ദരിയായാണ് നയൻസ് വിവാഹ മണ്ഡപത്തിൽ എത്തിയത്. സാന്റൽ കളർ വേഷ്ടിയിലും കുർത്തിയും അണിഞ്ഞാണ് വിഘ്നേഷ് എത്തിയത്. ചെന്നൈ മഹാബലിപുരത്തെ ഷെറാട്ടണ് ഗ്രാന്‍ഡ് ഹോട്ടലില് വച്ചായിരുന്നു വിവാഹം നടന്നത് . അടുത്ത ബന്ധുക്കളുടെയും സുഹൃത്തുകളുടെയും സാന്നിധ്യത്തിലായിരുന്നു ഇരുവരുടെയും വിവാഹം. 2015ല് പുറത്തിറങ്ങിയ ‘നാനും റൗഡി താന്’ എന്ന ചിത്രത്തിന്റെ സെറ്റില് വച്ചാണ് ഇരുവരും തന്നെ നേരത്തെ പ്രണയത്തിലായത്.‘കാതുവാക്കിലെ രണ്ടു കാതല്’ എന്ന പ്രശസ്തമായ ചിത്രമാണ് നയന്‍താരയുടെയും വിഘ്‌നേഷിന്റെയുമായി ഏറ്റവും ഒടുവില് റിലീസ് ചെയ്തത്. ചിത്രത്തിന്റെ റിലീസിനു മുന്‍പ് വിഘ്‌നേഷും നയന്‍സും തിരുപ്പതി ദര്‍ശനം നടത്തിയിരുന്നു.


jayaram «eപത്രം – Cinema – സിനിമ – ePathram.com\nപവിഴമല്ലി ത്തറയില് മേളപ്പൂമഴ തീര്‍ത്ത് ജയറാം\nതൃപ്പൂണിത്തുറ: ഒട്ടേറെ സിനിമകളില് നായകനായിട്ടുള്ള ജയറാം മേള പ്രമാണിയായി മാറിയപ്പോള് മേളക്കമ്പക്കാരും ഒപ്പം ആരാധകരും തിങ്ങിക്കൂടി. പതികാലത്തില് തുടങ്ങി മെല്ലെ മെല്ലെ കൊട്ടിക്കയറിയ ജയറാമും സംഘവും അക്ഷരാര്‍ത്ഥത്തില് പവിഴ മല്ലിത്തറയില് മേളത്തിന്റെ മറ്റൊരു പൂമഴ തീര്‍ക്കുകയായിരുന്നു. അതില് ആരാധകരുടെ മനസ്സ് കുളിര്‍ത്തു. പെരുവനത്തെയും, മട്ടന്നൂരിനേയും പോലുള്ള മേള കുലപതികള് താള വിസ്മയം തീര്‍ത്ത വേദിയിലാണ് മലയാള സിനിമയിലെ നായകന്റെ മേള പ്രാമാണ്യം. നവരാത്രി ആഘോഷങ്ങളുടെ ആറാം ദിവസമായ തിങ്കളാഴ്ച രാവിലെ 8.15 നു ശീവേലി എഴുന്നള്ളിപ്പിനാണ് ജയറാമിന്റെ നേതൃത്വത്തില് 147-ഓളം കലാകാരന്മാരുടെ സംഘം പഞ്ചാരി മേളം അവതരിപ്പിച്ചത്.\nപതികാലത്തില് തുടക്കമിട്ട് ജയറാം ചെണ്ടയില് കോല് തൊട്ടു. ഇടം തലയില് ചോറ്റാനിക്കര സത്യ നാരായണ മാരാരും, തിരുമറയൂര് രാജേഷും ഉള്‍പ്പെടെ 15 മേളക്കാര് വലം തലയില് കുഴൂര് ബാലനും പള്ളിപ്പുറം ജയനും തിരുവാങ്കുളം രണ്‍ജിത്തും ഉള്‍പ്പെടുന്ന 45 കലാകാരന്മാര്. ചോറ്റാനിക്കര സുകുമാര മാരാരും ചോറ്റാനിക്കര സുനിലും ചാലക്കുടി രവിയുമടങ്ങുന്ന സംഘം. ഇലത്താളവും കുഴല് വാദ്യം കൊടകര ശിവരാമന് നായരും വെളപ്പായ നന്ദനും അടങ്ങുന്ന 20 കലാകാരന്മാര്. കൊമ്പു വാദ്യത്തിനു ചെങ്ങമനാട് അപ്പുനായരും കുമ്മത്ത് ഗിരീശനും ഉള്‍പ്പെടെ 29 പേര്. പ്രശസ്തരും പ്രഗല്‍ഭരുമായ കലാകാരന്മാരുടെ സംഘം ഒത്തു ചേര്‍ന്നപ്പോള് അത് ചോറ്റാനിക്കര അമ്മയുടെ മുമ്പില് താള വിസ്മയത്തിന്റെ അമൃത വര്‍ഷം തീര്‍ത്തു. സത്യന് അന്തിക്കാടിന്റെ വീണ്ടും ചില വീട്ടുകാര്യങ്ങള് എന്ന ചിത്രത്തില് ജയറാം ചെണ്ട കൊട്ടുന്നത് കണ്ടിട്ടുള്ള പ്രേക്ഷകര്‍ക്ക് ഈ കാഴ്ച തികച്ചും അവിസ്മരണീയമായിരുന്നു.\nപതികാലത്തില് തുടങ്ങി അഞ്ചു കാലങ്ങളില് 96 അക്ഷരകാലങ്ങളും പൂര്‍ത്തിയാക്കി ക്ഷേത്രാങ്കണം വലം വച്ച് കിഴക്കേ നടപ്പുരയില് എത്തി കലാശം കൊട്ടിയവസാനിപ്പിച്ചപ്പോള് തിങ്ങിക്കൂടിയ പുരുഷാരം മേളകലയില് മറ്റൊരു സൂപ്പര് താരോദയത്തിനു സാക്ഷ്യം വഹിച്ചു. ചെറുപ്പം മുതലേ മേളക്കമ്പക്കാരനായ ജയറാം പ്രശസ്തരായ കലാകാരന്മാര്‍ക്കൊപ്പം മുമ്പും കൊട്ടിയിട്ടുണ്ട്. എന്നാല് ഇത്രയും വലിയ ഒരു മേളത്തിനു പ്രാമാണ്യം വഹിക്കുന്നത് ഇത് ആദ്യം. മേള പ്രമാണിയാകുവാന് നല്ല കൈത്തഴക്കവും അണുവിട തെറ്റാത്ത മനസ്സാന്നിധ്യവും ആവശ്യമാണ്. നോട്ടം കൊണ്ടും ആംഗ്യം കൊണ്ടും കലാകാന്മാര്‍ക്ക് നിര്‍ദ്ദേശങ്ങള് നല്‍കിക്കൊണ്ട് ഒരു തികഞ്ഞ മേള പ്രമാണിയെ പോലെ ജയറാം മേളം നിയന്ത്രിച്ചു. മേളത്തിനൊപ്പം മുഖ ഭാവങ്ങള്‍ക്കും പ്രാധാന്യം നല്‍കുന്ന മട്ടന്നൂര് ശങ്കരന് കുട്ടിമാരാര്‍ക്ക് കീഴിലെ ശിക്ഷണത്തിന്റെ ഗുണം ജയറാമിന്റെ പ്രകടനത്തില് വ്യക്തമായിരുന്നു.\nവായിക്കുക: actor, jayaram\nദീപു അന്തിക്കാട് സംവിധാനം ചെയ്യുന്ന ചിത്രത്തില് ജയറാം നായകന്\nസത്യന് അന്തിക്കാടിന്റെ സഹോദരന്റെ മകന് ദീപു അന്തിക്കാട് സംവിധാനം ചെയ്യുന്ന ചിത്രത്തില് ജയറാം നായകനാകുന്നു. ലക്കിസ്റ്റാര് എന്ന് പേരിട്ടിരിക്കുന്ന ചിത്രം കുടുംബ പശ്ചാത്തലത്തിലുള്ള കഥയാണ് പറയുന്നത്. ജയറാമിനോടൊപ്പം മുകേഷ് ഒരു പ്രധാന കഥാപാത്രത്തെ അവതരിപ്പിക്കുന്നു. രചന നാരായണന് കുട്ടിയാണ് ചിത്രത്തില് നായിക. നായകന്റേയും നായികയുടേയും ജീവിതത്തില് ഒരു ആണ്‍കുട്ടി വരുന്നതോടെ ഉണ്ടാകുന്ന സംഭവ വികാസങ്ങളാണ് നര്‍മ്മത്തിന്റെ മേമ്പൊടിയോടെ ലക്കിസ്റ്റാറില് പറയുന്നത്. ബാല താരത്തെ ഇനിയും നിശ്ചയിച്ചിട്ടില്ല. വിഷു റിലീസായാണ് ചിത്രം ഒരുക്കുന്നത്. ഷാജി കൈലാസിന്റെ മദിരാശിയാണ് ജയറാമിന്റെ അടുത്ത റിലീസ് ചിത്രം. തുടര്‍ച്ചയായ പരാജയങ്ങള് നേരിടുന്ന ജയറാമിന് ലക്കിസ്റ്റാര് ഒരു മാറ്റം വരുത്തും എന്നാണ് പ്രതീക്ഷിക്കുന്നത്.\nവായിക്കുക: filmmakers, jayaram\nകമലിന് സംവിധാന കലയില് രജത ജൂബിലി\nമലയാളത്തിന്റെ പ്രിയ സംവിധായകന് കമലിന് രജത ജൂബിലി ‘മിഴിനീര് പൂവുകളി’ല്‍തുടങ്ങി ‘സ്വപ്ന സഞ്ചാരി’യിലെത്തിയ കമലിന് സംവിധാനകലയില് രജത ജൂബിലിയുടെ നിറവിലാണ്. ഇതിനിടയില് ഒട്ടേറെ നല്ല സിനിമകള് ഇദ്ദേഹം മലയാളത്തിനു സമ്മാനിച്ചു. കമലിന്റെ 42-ാമത്തെ സിനിമയായ ‘സ്വപ്ന സഞ്ചാരി’\nരജത ജൂബിലി ചിത്രമാണ്. ഈ ചിത്രത്തിനു വേണ്ടി 20 വര്‍ഷങ്ങള്‍ക്കു ശേഷമാണ് ജന്മനാടായ കൊടുങ്ങല്ലൂരില് കമല് സെറ്റൊരുക്കുന്നത്. കൊടുങ്ങല്ലൂരിലെ ഏറ്റവും പഴക്കം ചെന്ന ശില്പി തിയ്യറ്ററിന് മുന്നിലെ സെറ്റില് നില്‍ക്കുമ്പോള് കമല് വികാര നിര്‍ഭരനായിരുന്നു. സ്വപ്നസഞ്ചാരിയില് ജയറാമും സംവൃത സുനിലുമാണ് പ്രധാന കഥാപാത്രങ്ങളെ അവതരിപ്പിക്കുന്നത്. പന്ത്രണ്ടുവര്‍ഷങ്ങള്‍ക്ക് ശേഷമാണ് ജയറാം കമല് ചിത്രങ്ങളില് മടങ്ങിയെത്തുന്നത്.\nസത്യന് അന്തിക്കാടിന്റെ കഥ തുടരുന്നു\nസത്യന് അന്തിക്കാടിന്റെ അമ്പതാമത്തെ ചിത്രമാണ് കഥ തുടരുന്നു. ചിരിയും ചിന്തയും ഇഴ ചേര്‍ത്ത് ഗ്രാമീണ പശ്ചാത്ത ലത്തില് കുടുംബ പ്രേക്ഷകര്‍ക്ക് ഏറെ പ്രിയങ്കരമായ ചിത്രങ്ങള് ഒരുക്കുന്ന സത്യന് അന്തിക്കാട് ഇത്തവണ പതിവില് നിന്നും വ്യത്യസ്ഥമായി നഗര ജീവിതത്തിന്റെ കഥയു മായാണ് എത്തുന്നത്. പശ്ചാത്തലം മാറുന്നു എങ്കിലും കുടുംബ പ്രേക്ഷകരെ മുന്നില് കണ്ടു കൊണ്ടു തന്നെ ആണ് ചിത്രം ഒരുക്കി യിരിക്കുന്നത്. ജയറാം ഒരു ഓട്ടോ ഡ്രൈവറുടെ വേഷത്തില് എത്തുന്ന ഈ ചിത്രത്തില് മമതയാണ് നായിക. ഇന്നസെന്റ്, മാമുക്കോയ, കെ. പി. ഏ. സി. ലളിത, രശ്മി സോമന് തുടങ്ങി സത്യന് ചിത്രങ്ങളിലെ സ്ഥിരം താരങ്ങള് ഈ ചിത്രത്തിലും ഉണ്ട്. വയലാര് ശരത് ചന്ദ്ര വര്‍മ്മ രചന നിര്‍വ്വഹി ച്ചിരിക്കുന്ന ഗാനങ്ങള്‍ക്ക് ഇളയരാജ യാണ് ഈണം നല്‍കി യിരിക്കുന്നത്.\nവായിക്കുക: jayaram, mamta-mohandas, sathyan-anthikkad\nഅബുദാബി: ഭ്രമരം എന്ന ചിത്രത്തിലെ പ്രകടനത്തിന് മികച്ച ബാല താരത്തിനുള്ള സംസ്ഥാന അവാര്‍ഡ് ലഭിച്ചതിലൂടെ നിവേദിത വീണ്ടും സഹൃദയ ലോകത്തിന്റെ ശ്രദ്ധ നേടുന്നു. മമ്മുട്ടി നായകനായി അഭിനയിച്ച പളുങ്ക് ആയിരുന്നു നിവേദിത യുടെ ആദ്യ സിനിമ. അതിനു മുന്‍പേ നിവേദിതയുടെ ചേച്ചിയായ നിരഞ്ജന, സൂപ്പര് താരങ്ങളുടെ ചിത്രങ്ങളില് അഭിനയിച്ചു കൈയ്യടി വാങ്ങി ക്കഴിഞ്ഞിരുന്നു (അവന് ചാണ്ടിയുടെ മകന്, തന്‍മാത്ര, കാക്കി, ഭരത് ചന്ദ്രന് ഐ. പി. എസ്, പ്രജാപതി, രാജമാണിക്യം തുടങ്ങിയവ)\nഇവിടുത്തെ കലാ സാംസ്കാരിക വേദികളില് കുഞ്ഞു പ്രായത്തില് തന്നെ സജീവമായി, എല്ലാവരുടെയും സ്നേഹാദരങ്ങള് ഏറ്റു വാങ്ങിയ രണ്ടു മിടുക്കി ക്കുട്ടിളാണ് നിരഞ്ജന യും നിവേദിത യും.\nഅബുദാബി സെന്‍റ് ജോസഫ്‌സ് സ്കൂളിലെ വിദ്യാര്‍ഥിനി യായ നിവേദിത രണ്ടാം ക്ലാസ്സില് പഠിക്കു മ്പോഴായിരുന്നു പളുങ്കില് അഭിനയിച്ചത്. പിന്നീട് തമിഴില് വിജയ് നായകനായി അഭിനയിച്ച ‘അഴകിയ തമിഴ് മകന്’ എന്ന ചിത്രത്തില് അഭിനയിച്ചു.\nപ്രിഥ്വിരാജ് നായകനായ കാക്കി, മോഹന് ലാലിന്‍റെ കൂടെ ‘ഇന്നത്തെ ചിന്താ വിഷയം’, ജയറാമിന്‍റെ കൂടെ ‘കാണാ കണ്മണി’ തുടങ്ങിയവയും ഈ കുഞ്ഞു താരത്തിന്‍റെ അഭിനയ മികവ് കാണിച്ചു തരുന്നു.\nപ്രശസ്തമായ വ്യാപാര സ്ഥാപനങ്ങളുടെ പരസ്യ ചിത്രങ്ങളിലും, നിവേദിത യുടെ സാന്നിദ്ധ്യം കാണാം.\nകണ്ണൂര് തളിപ്പറമ്പ് സ്വദേശി വിജയന് – പ്രസീത ദമ്പതികളുടെ മക്കളാണ് നിരഞ്ജന യും നിവേദിത യും. വിജയന് അബുദാബി ഇലക്ട്രിസിറ്റി വകുപ്പില് ജോലി ചെയ്യുന്നു.\nഅഭിനയത്തിലെ ഈ മികവ് പാരമ്പര്യമായി കിട്ടിയതാണെന്ന് പറയാം. നിവേദിത യുടെ അമ്മ പ്രസീത ഒരു കലാകാരിയാണ്. വീട്ടമ്മയുടെ റോളിലെ ത്തിയതോടെ കലാ തിലക മായിരുന്ന അവര് രംഗം വിടുകയായിരുന്നു.\nവായിക്കുക: awards, jayaram, niveditha, padmapriya\n« പാലേരി മാണിക്യം മികച്ച ചിത്രം, മമ്മുട്ടി മികച്ച നടന്, ശ്വേത മികച്ച നടി\nജൂറി സംഗീതവും ശബ്ദവും തിരിച്ചറിയാത്തവര് – റസൂല് പൂക്കുട്ടി »


ഒരു അന്യ സ്ത്രീയുമായി അച്ഛന് ബന്ധം ഉണ്ടായിരുന്നു\nഅച്ഛൻ്റേത് എന്ന് പറയാൻ ആകെ ഉള്ളത് കഴിഞ്ഞ ഇരുപത് വർഷമായി ഒരിക്കൽ പോലും തുറക്കാത്ത ആ കറുത്ത ഇരുമ്പ് പെട്ടി മാത്രമാണ്. അതിനു പുറത്തായി ഇങ്ങനെ എഴുതിയിരിക്കുന്നു."ഹവിൽദാർ മോഹന ചന്ദ്രൻ AMC."\nസേനയുടെ മെഡിക്കൽ വിഭാഗത്തിൽ 15 വർഷത്തെ സേവനം പൂർത്തിയാക്കിയ ശേഷം ആയിരുന്നു മേഘയെ അനാഥമാക്കിയ ആ തീരുമാനം അച്ഛൻ നടപ്പിലാക്കിയത്.\nഒരു കറുത്ത പെട്ടിയിൽ അവളുടെ പിതൃത്വം വീടിൻ്റെ ഒരു മൂലയിൽ ഒതുക്കപ്പെട്ട് പോയിട്ട് ഇന്നേയ്ക് രണ്ട് പതിറ്റാണ്ടുകൾ. ഒരു അന്യ സ്ത്രീയുമായി അച്ഛന് ബന്ധം ഉണ്ടായിരുന്നു. അതാണ് എല്ലാ പ്രശ്നങ്ങൾക്കും തുടക്കം .അങ്ങനെ പല ആരോപണങ്ങൾ ചെറുപ്പം മുതലേ കേട്ടിരിക്കുന്നു.\nഅച്ഛൻ്റെ മരണത്തിന് ശേഷം അമ്മ ഒരു വാക്ക് പോലും പറഞ്ഞിട്ടില്ല.വെറുപ്പാണോ സ്നേഹമാണോ എന്ന് തിരിച്ചറിയാൻ കഴിയാത്ത ഒരു തിരയിളക്കം ആണ് ആ കണ്ണുകളിൽ മിന്നി മായുന്നത്. കേട്ട് കേൾവികളെ അപ്പാടെ വിശ്വസിക്കാൻ അവൾ ഒരു കാലത്തും തയാറായിട്ടില്ലായിരുന്നു.\nആ പെട്ടിയിൽ അച്ഛന് പറയാൻ ഉള്ള ഒരുപാട് കാര്യങ്ങൾ ഉണ്ട് . ചിലപ്പോൾ ഒരു ഏറ്റു പറച്ചിൽ ആവാം അല്ലെങ്കിൽ ചെയ്യാത്ത തെറ്റിന് പഴികേൾക്കേണ്ടി വന്ന മനസ്സിൻ്റെ വിങ്ങൽ ആവാം.\nഅത് എന്ത് തന്നെയായാലും അറിയണമെന്നില്ല അച്ഛാ..എനിക്ക് വിശ്വാസമാണ് എൻ്റെ അച്ഛനെ, എൻ്റെ സിരകളിൽ ഒഴുകുന്ന ഈ രക്തമാണ് എന്നെ വൈകാരികതയുടെ വേലിയേറ്റങ്ങളെ അതിജീവിക്കാൻ പഠിപ്പിച്ചത്.അങ്ങനെയുള്ള ഈ രക്തം ദുഷിച്ചതാകില്ല ഉറപ്പ്...\nഎനിക്കിപ്പോൾ കറുപ്പും, ചുവപ്പും, എല്ലാത്തിനോടും വെറുപ്പാണ്


ഞങ്ങൾക്കും ജീവിക്കണം - Aksharathalukal\nHome » Story » ഞങ്ങൾക്കും ജീവിക്കണം\nപ്രായത്തിന്റ സുഖലോലുപതയിൽ ജീവിക്കുമ്പോൾ ആണ് ഒരു ജീവിതം വേണം എന്ന് തീരുമാനിക്കുന്നതും കല്യാണം കഴിക്കുന്നതും ലഹരിക്ക് അടിമപ്പെട്ടുള്ള എന്റെ ജീവിതത്തിൽ നിന്നും ഒരു രക്ഷപ്പെടൽ കൂടി അയിരുന്നു വിവാഹം…….\nഞാനും എന്റെ സന്ധ്യയും….. ജീവിതത്തിൽ എനിക്ക് കിട്ടിയ എന്റെ ഭാഗ്യം ആണ് സന്ധ്യ… കരിമഷി നീട്ടി എഴുതി ചന്ദന കുറിയും തൊട്ടു ലൈറ്റ് റോസ് സാരിയും ഉടുത്തു അവൾ എന്റെ അടുത്ത് വന്നാൽ എനിക് തോന്നാറുണ്ട് ഞാൻ ആണ് ഭാഗ്യവാൻ എന്ന്.എന്റെ ജീവിതം ആണ് ഏറ്റവും സുന്ദരം എന്ന്\nവളരെ സന്തോഷം ആയുള്ള ഞങ്ങളുടെ ജീവിതത്തിൽ ഏറ്റവും സന്തോഷം ഉണ്ടാവേണ്ട സമയത്തു അതു കളയാൻ വേണ്ടി ആണ് ഞങ്ങൾക്ക് ഒരു കുഞ്ഞു ഉണ്ടായത്\nഎല്ലാവരെയും പോലെ ഞങ്ങളും സന്തോഷിച്ച നിമിഷങ്ങൾ ആയിരുന്നു അവൾ ഗർഭിണി ആയപ്പോൾ.. ….\n6മാസം കഴിഞ്ഞു ആണ് ഡോക്ടർ പറഞ്ഞത് കുട്ടിക്ക് വളർച്ച കുറവുള്ള പോലെ ഒരു തോന്നൽ ഉണ്ട് എന്ന്….\nസ്കാനിംഗ് ചെയ്തപ്പോൾ അത് സത്യം ആയിരുന്നു. ഒന്നും ചെയ്യാൻ കഴിയില്ല എന്ന് ഡോക്ടർ പറഞ്ഞപ്പോൾ ഞങ്ങൾ തളർന്നു പോയി.\nപിന്നിട്ട് അങ്ങോട്ട് ഞങ്ങളുടെ ജീവിതം\nഅവൾ പ്രസവിച്ചു… ഒരാൺ കുട്ടിയെ…. ഞാൻ ഹോസ്പിറ്റലിൽ നിന്നു അവരെ വീട്ടിൽ കൊണ്ടുവന്നു…\nഎന്റെ ജീവിതത്തിൽ എല്ലാ പ്രതീക്ഷകളും നശിച്ചു. കയ്യിനും കാലിനും ശേഷിയോ സംസാരിക്കാൻ ഒരിക്കലും കഴിയാത്ത ഒരു മനുഷ്യജന്മം. എന്തു ചെയ്യണം… കൊന്നു കളഞ്ഞാലോ….കൊണ്ടുപോയി കളഞ്ഞാലോ … ഇതു വളർന്നാൽ ഒരിക്കലും സമാധാനം ഉണ്ടാകില്ല. സാമ്പത്തികവും ശാരീരികവും ആയി നഷ്ടം മാത്രമേ ഉണ്ടാകൂ.ഞാൻ ആകെ വെറുത്തു പോയിരുന്നു ആ കുട്ടിയെ …….\nഅവൾക് ഒറ്റക്ക് അതിനെ നോക്കാൻ കഴിയുന്നില്ല. അവളുടെ ആവിശ്യത്തിന് അവൾക്കു സഹായത്തിനു ഒരു സ്ത്രീയെ കുട്ടിയെ നോക്കാൻ നിർത്തി.\nഅവൾക്കു ഇപ്പോൾ പഴയ പോലെ വൃത്തിയിൽ നടക്കാനും എന്റെ കാര്യങ്ങൾ നോക്കാനും പറ്റുന്നില്ല. എല്ലാം ഈ ജന്തു വന്നത് കൊണ്ടാണ് എന്റെ സന്തോഷം ഇല്ലാതായത് എന്ന് എനിക്ക് അതിനെ കാണുമ്പോൾ തോന്നും..\nകൊല്ലണം എന്ന് തോന്നും . പക്ഷെ നോക്കാൻ വന്ന അമ്മിണി ഏട്ടത്തി സമ്മതിക്കില്ല. അവർ വലിയ കാര്യത്തിൽ നോക്കുന്നുണ്ട് . സന്ധ്യ ആണെകിൽ ഇപ്പോൾ കണ്ണീര് തോർന്നു കാണാറും ഇല്ല…….\nവർഷകൾ പലതും കഴിഞ്ഞു.\nഇപ്പോൾ അവനു 5വയസ്സ് ആകുന്നു.\nഒരു ദിവസം ഞാൻ ഉമ്മറത്തു ഇരിക്കുമ്പോ റൂമിൽ നിന്നും പുറത്തുകൊണ്ടു വരുന്നു അമ്മിണി….\nസന്ധ്യയും ഉണ്ട് ഒപ്പം ……\nഎഴുന്നേറ്റു പുറത്തു പോകാൻ തുടങ്ങിയപ്പോൾ പിന്നിൽ നിന്നും ഒരു കരച്ചിൽ തിരിഞ്ഞു നോക്കിയപ്പോൾ സന്ധ്യ കരയുക ആണ്\nഏട്ടൻ പോകുകയാണോ….. പോയിക്കോ….\nഇവന് 5വയസ്സ് ആയി.\nഇതുവരെ നിങ്ങൾ ഒന്ന് അടുത്ത് വന്നു നോക്കുകയോ എടുത്തു താലോലിക്കുകയോ ചെയിതിട്ടില്ല ഇവൻ എന്തു തെറ്റ് ആണ് ചെയ്തത് സത്യത്തിൽ തെറ്റുകാരൻ ഏട്ടൻ തന്നെ അല്ലെ !\nനല്ല പ്രായത്തിൽ മദ്യവും മയക്കുമരുന്നും കഞ്ചാവും മറ്റു ലഹരി വസ്തുക്കളും ഉപയോഗിച്ചതു കൊണ്ടല്ലേ ഇങ്ങനെയൊരു കുഞ്ഞ് ? എന്നിട്ടിപ്പോൾ ചേട്ടൻ കാണിക്കുന്നതു കാണുമ്പോൾ ഞാനും കുഞ്ഞും എന്തോ അപരാധം ചെയ്ത പോലെ ഉണ്ടല്ലോ\nഞാൻ എന്തു പറയണം എന്നറിയാതെ പുറത്തേക്ക് ഇറങ്ങി പോയി\nഎന്റെ മനസ്സ് അസ്വസ്ഥമായി അവൾ പറഞ്ഞത് സത്യം ആണ് ഞാൻ അനുഭവിക്കാത്ത ഒരു ലഹരിയുടെ സുഖവും ഇല്ല അത്രയും അർമാദിച്ചു.\nപാവം എന്റെ കുട്ടി ഞാൻ അവനെ സ്‌നേഹത്തോടെ ഒന്നു നോക്കിയിട്ടുപോലും ഇല്ല ഇതു വരെ.. അവൻ എന്തു തെറ്റുചെയ്തു …്\nഞാൻ വേഗം വീട്ടിലേക്കു തിരിച്ചു പോയി കുട്ടിയെ എടുത്തു നെഞ്ചിനോട് അമർത്തി യപ്പോൾ അവൻ എന്തോ സൗണ്ട് ഉണ്ടാക്കി ചിരിച്ചു.എനിക്ക് എന്തോ കരച്ചിൽ ആണ് വന്നത്………\n…”ബുദ്ധികുറവും അംഗവൈകല്യവും അവർ ചോദിച്ചു വാങ്ങുന്നത് അല്ലല്ലോ…… മക്കൾ നമ്മുടേതാണ് എങ്ങനെ പിറന്നാലും”…….. നമ്മൾ അല്ലാതെ ആരാ അവർക്ക്……..\nമദ്യവും മയക്കുമരുന്നും ഉപയോഗിക്കുന്നത് നമ്മളുടെ തലമുറയ്ക്കും ആപത്താണ്………..\nഅക്ബർ സി എ ഷൊറണ്ണൂർ


തിരഞ്ഞെടുപ്പ് പ്രചരണം; പ്രധാനമന്ത്രി നരേന്ദ്രമോദി കേരളത്തിലേക്ക്\nSat Sep 19 2020 22:08:24 GMT+0530 (India Standard Time)\n12ന് കേരളത്തിലെത്തുന്ന മോദി തിരുവനന്തപുരത്തും കോഴിക്കോടും സംഘടിപ്പിക്കുന്ന തിരഞ്ഞെടുപ്പ് റാലികളിൽ സംസാരിക്കും.\nSDR4 April 2019 8:30 AM GMT\nതിരുവനന്തപുരം: എൻഡിഎയുടെ തിരഞ്ഞെടുപ്പ് പ്രചരണത്തിനായി പ്രധാനമന്ത്രി നരേന്ദ്ര മോദി കേരളത്തിലേക്ക്. 12ന് കേരളത്തിലെത്തുന്ന മോദി തിരുവനന്തപുരത്തും കോഴിക്കോടും സംഘടിപ്പിക്കുന്ന തിരഞ്ഞെടുപ്പ് റാലികളിൽ സംസാരിക്കും. കോഴിക്കോട് വൈകീട്ട് അഞ്ചിനും തിരുവനന്തപുരത്ത് വൈകീട്ട് ഏഴിനുമാണ് മോദി സംസാരിക്കുക.\nമോദിക്ക് പിന്നാലെ തിരഞ്ഞെടുപ്പ് പ്രചരണത്തിനായി ദേശീയ നേതാക്കളുടെ വൻനിരയാണ് കേരളത്തിലേക്ക് വരുന്നത്. ഉത്തര് പ്രദേശ് മുഖ്യമന്ത്രി യോഗി ആദിത്യനാഥ് 21നും കര്‍ണാടക മുന് മുഖ്യമന്ത്രി ബി എസ് യദ്യൂരപ്പ എട്ടിനും സംസ്ഥാനത്ത് പര്യടനം നടത്തും. കേന്ദ്രമന്ത്രിമാരായ സ്മൃതി ഇറാനിയും ആര് കെ സിങും ഒന്‍പതിനും സുഷമാ സ്വരാജ് 11നും രാജ്‌നാഥ് സിങ് 13നും കേരളത്തിലെത്തി വിവിധ മണ്ഡലങ്ങളിലെ പരിപാടികളിൽ പങ്കെടുക്കും. നിതിന് ഗഡ്കരി 15നും നിര്‍മ്മലാ സീതാരാമന് 16നും പീയൂഷ് ഗോയല് 19നും മുഖ്താര് അബ്ബാസ് നഖ്‌വി 20നും കേരളത്തില് വിവിധ പരിപാടികളില് പങ്കെടുക്കും.\nഅതേസമയം, രാഹുൽ ഗാന്ധി മൽസരിക്കുന്ന വയനാട്ടിൽ പ്രചരണത്തിന്റെ അവസാന ഘട്ടത്തിൽ എൻഡിഎ സ്ഥാനാർഥിക്കു വേണ്ടി മോദിയും ബിജെപി ദേശീയ അധ്യക്ഷൻ അമിത് ഷായും എത്തുമെന്നും സൂചനയുണ്ട്. അടുത്തിടെ തൃശൂരിലും കൊല്ലത്തും നടന്ന ബിജെപി പരിപാടികളിൽ മോദി പങ്കെടുത്തിരുന്നു.\nelection campaign bjp national leaders to kerala PM Narendra Modi


കലാഭവൻ മണിയുടെ മരണം: നുണപരിശോധനക്ക് കോടതിയുടെ അനുമതി\nനടന്മാരായ ജാഫർ ഇടുക്കി, സാബുമോന് എന്നിവരടക്കമുള്ള ഏഴ് പേരുടെ നുണ പരിശോധനക്കാണ് എറണാകുളം സി.ജെ.എം കോടതി അനുമതി നല്‍കിയത്\n12 Feb, 2019 at 09:26 AM\nകലാഭവൻ മണിയുടെ മരണവുമായി ബന്ധപ്പെട്ട് സുഹൃത്തുക്കളുടെ നുണപരിശോധനക്ക് കോടതിയുടെ അനുമതി. നടന്മാരായ ജാഫർ ഇടുക്കി, സാബുമോന് എന്നിവരടക്കമുള്ള ഏഴ് പേരുടെ നുണ പരിശോധനക്കാണ് എറണാകുളം സി.ജെ.എം കോടതി അനുമതി നല്‍കിയത്. ചോദ്യം ചെയ്യലില് കണ്ടെത്തിയ കാര്യങ്ങള് ശാസ്ത്രീയമായി തെളിയിക്കുന്നതിന് നുണപരിശോധന നടത്തണമെന്ന് സി.ബി.ഐ ആവശ്യപ്പെട്ടിരുന്നു.\nകലാഭവൻ മണിയുടെ പോസ്റ്റ് മോർട്ടം റിപ്പോർട്ടിൽ ശരീരത്തിനുള്ളിൽ വിഷാംശം ഉണ്ടെന്ന് സി.ബി.ഐ കണ്ടെത്തിയിരുന്നു. തുടർന്ന് സുഹൃത്തുക്കളെ ചോദ്യം ചെയ്തു. ഇവര് നല്‍കിയ മൊഴി ശാസ്ത്രീയമായി തെളിയിക്കുന്നതിന്‍റെ ഭാഗമായാണ് നുണപരിശോധന നടത്തണമെന്ന ആവശ്യം സി.ബി.ഐ ഉന്നയിച്ചത്. നുണപരിശോധനയ്ക്ക് തയ്യാറാണെന്ന് ജാഫർ ഇടുക്കിയടക്കം മണിയുടെ ഏഴ് സുഹൃത്തുക്കൾ കോടതിയെ കഴിഞ്ഞ ദിവസം അറിയിച്ചിരുന്നു. മണിയുടെ സഹോദരൻ ആർ.എൽ.വി രാമകൃഷ്ണൻ നൽകിയ പരാതിയെ തുടര്‍ന്നാണ് ക്രൈംബ്രാഞ്ച് അന്വേഷിച്ച കേസ് സി.ബി.ഐക്ക് കൈമാറിയത്.\nഫോറൻസിക് പരിശോധനാ ഫലങ്ങളിലെ വൈരുധ്യമടക്കം ചൂണ്ടിക്കാട്ടിയായിരുന്നു രാമകൃഷ്ണന്‍റെ പരാതി. ഇതിനെ തുടർന്ന് 2017 മെയിൽ അസ്വാഭാവിക മരണത്തിന് കേസെടുത്തത്. സി.ബി.ഐ കൊച്ചി യൂണിറ്റ് അന്വേഷണം ആരംഭിച്ച് സിനിമാരംഗത്തുള്ള സുഹൃത്തുക്കളടക്കം കലാഭവൻ മണിയുമായി ബന്ധപ്പെട്ട നൂറുകണക്കിനാളുകളുടെ മൊഴിയെടുത്തിരുന്നു. നുണ പരിശോധന കേരളത്തില് തന്നെ നടത്തണമെന്ന ആവശ്യം ജാഫര് ഇടുക്കി അടക്കമുള്ളവര് ഉന്നയിച്ചിട്ടുണ്ട്.\nKalabhavan ManiJaffer Idukki


nipah virus in kerala: നിപയും കൊവിഡും: തമിഴ്നാട്ടിലെത്താൻ വേണ്ടത് ഈ രേഖകൾ, അതിർത്തികളിൽ പരിശോധന ശക്തമാക്കി - tamilnadu government enforces strict monitoring at kerala border due to nipah virus and covid-19 cases | Samayam Malayalam\ntamilnadu government enforces strict monitoring at kerala border due to nipah virus and covid-19 cases\nനിപയും കൊവിഡും: തമിഴ്നാട്ടിലെത്താൻ വേണ്ടത് ഈ രേഖകൾ, അതിർത്തികളിൽ പരിശോധന ശക്തമാക്കി\nJibin George | Samayam Malayalam | Updated: Sep 7, 2021, 11:05 AM\nകൊവിഡ് കേസുകളുടെ ഭാഗമായി ഏർപ്പെടുത്തിയിരുന്ന നിയന്ത്രണങ്ങളിൽ നേരിയ ഇളവുകൾ നൽകിയിരുന്നുവെങ്കിലും നിപ വൈറസ് സ്ഥിരീകരിച്ച പശ്ചാത്തലത്തിൽ ഇളവുകൾ നൽകേണ്ടതില്ലെന്നാണ് തമിഴ്നാടിൻ്റെ തീരുമാനം\nഅതിർത്തിയിൽ തമിഴ്നാട് നിയന്ത്രണം ശക്തമാക്കി.\nരേഖകൾ ഇല്ലെങ്കിൽ മടക്കി അയക്കും.\nവിവരങ്ങൾ പങ്കുവച്ച് കോയമ്പത്തൂർ കളക്ടർ.\nപാലക്കാട്: കൊവിഡ്-19 കേസുകൾ ഉയർന്ന തോതിൽ തുടരുന്നതിനിടെ കേരളത്തിൽ നിപ വൈറസ് മരണം കൂടി സ്ഥിരീകരിച്ച പശ്ചാത്തലത്തിൽ അതിർത്തികളിൽ തമിഴ്നാട് നിയന്ത്രണം ശക്തമാക്കി. മതിയായ രേഖകൾ ഇല്ലാതെ കേരളത്തിൽ നിന്ന് എത്തുന്ന യാത്രക്കാരെ മടക്കി അയക്കുകയല്ലാതെ മറ്റ് മാർഗങ്ങളില്ലെന്ന് കോയമ്പത്തൂർ കളക്ടർ ഡോ. ജി എസ് സമീരൻ വ്യക്തമാക്കി.\nസ്കൂൾ തുറക്കുമോ, ഞായറാഴ്ച ലോക്ക്ഡൗൺ തുടരുമോ? നിർണായക അവലോകന യോഗം ഇന്ന്\nഅതിർത്തികളിൽ വിട്ടുവീഴ്ചയില്ലാത്ത തരത്തിലുള്ള നടപടികൾ തുടരാനാണ് സർക്കാർ നിർദേശം നൽകിയിരിക്കുന്നത്. ഇതോടെ വാളയാർ അടക്കമുള്ള ചെക്പോസ്റ്റുകളിൽ പരിശോധനകളും നിയന്ത്രണങ്ങളും കൂടുതൽ ശക്തമാക്കി. കൊവിഡ് കേസുകൾ ഉയർന്ന തോതിൽ തുടരുമ്പോഴും കേരളത്തിൽ നിന്ന് എത്തുന്ന യാത്രക്കാരോട് നേരിയ തോതിലുള്ള വിട്ടുവീഴചകൾ ആകാമെന്ന നിലപാടിലായിരുന്നു തമിഴ്നാട് സർക്കാർ ഉണ്ടായിരുന്നത്. എന്നാൽ നിപ വൈറസ് മരണം സ്ഥിരീകരിച്ച പശ്ചാത്തലത്തിൽ യാതൊരു തരത്തിലുമുള്ള ഇളവുകൾ വേണ്ടെന്നാണ് നൽകിയിരിക്കുന്ന നിർദേശം.\nതാപ പരിശോധനയിൽ തുടങ്ങി 72 മണിക്കൂറിനുള്ളിലെ ആർടിപിസിആർ ഫലം, കൊവിഡ് പ്രതിരോധ വാക്സിൻ്റെ രണ്ട് ഡോസും സ്വീകരിച്ച സാക്ഷ്യപത്രം, തമിഴ്നാട്ടിലേക്കുള്ള ഇ - പാസ് തുടങ്ങിയ രേഖകൾ കൈവശമില്ലാതെ എത്തുന്ന കേരളത്തിൽ നിന്ന് യാത്രക്കാർക്ക് മടങ്ങേണ്ടി വരുമെന്ന് കളക്ടർ ഡോ. ജി എസ് സമീരൻ പറഞ്ഞു.\nഅതിർത്തികളിൽ പരിശോധന ശക്തമാക്കുന്നതിനായി കൂടുതൽ ഉദ്യോഗസ്ഥരെ ഏർപ്പെടുത്തിയിട്ടുണ്ട്. തമിഴ്നാട് രജിസ്ട്രേഷനിലുള്ള വാഹനങ്ങളുൾപ്പെടെ വാളയാറിൽ നിന്ന് തിരിച്ചയച്ചതായും റിപ്പോർട്ടുണ്ട്.\n11 പേര്‍ക്ക് നിപ ലക്ഷണം; എട്ട് പേരുടെ പരിശോധന ഫലം ഇന്ന് വരും\nഅതേസമയം, കേരളത്തിൽ നിന്ന് പുനെ നാഷണൽ വൈറോളജി ലാബിലേക്ക് അയച്ച നിപ രോഗലക്ഷണമുള്ള എട്ട് പേരുടെ സാമ്പിളുകൾ നെഗറ്റീവാണെന്ന് ആരോഗ്യ മന്ത്രി വീണാ ജോർജ് അറിയിച്ചു. നിപ വൈറസ് ബാധിച്ച് മരിച്ച കുട്ടിയുമായി അടുത്ത സമ്പർക്കം പുലർത്തിയിരുന്ന മാതാപിതാക്കളുടെയും ആരോഗ്യ പ്രവർത്തകരുടെയും സാമ്പിളുകളാണ് പരിശോധിച്ചത്.\nകോഴിക്കോട്, ചാത്തമംഗലം പാഴൂര് മുന്നൂരിലെ തെങ്ങുകയറ്റത്തൊഴിലാളിയായ വായോളി അബൂബക്കറിൻ മകൻ 12കാരൻ മുഹമ്മദ് ഹാഷിം ആണ് നിപ ബാധിച്ച് സ്വകാര്യ ആശുപത്രിയില് മരിച്ചത്. ഹാഷിമിന്റെ സമ്പര്‍ക്കപ്പട്ടികയില് 251 പേര് ഉള്‍പ്പെട്ടതായി മന്ത്രി വീണാ ജോര്‍ജ് കഴിഞ്ഞ ദിവസം അറിയിച്ചിരുന്നു. ഇതിൽ 129 പേർ ആരോഗ്യ പ്രവർത്തകരാണ്. 38 പേര് ഐസൊലേഷന് വാര്‍ഡിലാണ്. ഉയര്‍ന്ന സാധ്യതയുള്ള 54 പേരാണ് ഉള്ളതെന്നും മന്ത്രി നേരത്തെ അറിയിച്ചിരുന്നു. പ്രദേശത്ത് നിന്ന് വവ്വാലുകളുടെ സാന്നിധ്യം സ്ഥിരീകരിച്ചിട്ടുണ്ട്. മൃഗസംരക്ഷണവകുപ്പ് സംഘം പ്രദേശത്തുനിന്ന് റമ്പൂട്ടാന് പഴങ്ങള് ശേഖരിച്ചിട്ടുണ്ട്. കുട്ടിയുടെ വീട്ടിലുള്ള ആടിന്റെ ശ്രവങ്ങളും ശേഖരിച്ചിട്ടുണ്ട്. വിദഗ്ധപരിശോധയ്ക്ക് ഭോപാലില്‍നിന്നുള്ള എന്‍ഐവി സംഘം ബുധനാഴ്ച എത്തുമെന്നാണ് റിപ്പോർട്ടുകൾ.\nകൊവിഷീൽഡിന്റെ ഇടവേള കുറച്ചു; 28 ദിവസത്തിനു ശേഷം പെയ്ഡ് വാക്സിനെടുക്കാം: ഹൈക്കോടതി\nകോഴിക്കോടിന്റെ സമീപ ജില്ലകളായ കണ്ണൂർ, വയനാട്, മലപ്പുറം ജില്ലകളിൽ കൂടുതൽ ജാഗ്രത വേണമെന്ന് കേന്ദ്രം നിർദേശിച്ചിട്ടുണ്ട്. നിപ ബാധിച്ചു മരിച്ച കുട്ടിയുടെ വീട് നേരത്തെ കേന്ദ്ര സംഘം സന്ദർശിച്ചിരുന്നു. നാഷ്ണൽ സെന്റർ ഫോർ ഡിസീസ് കണ്ട്രോളിൽ നിന്നുള്ള സംഘമാണ് വീട് സന്ദർശിച്ചത്. കേന്ദ്ര സംഘം നൽകിയ റിപ്പോർട്ടിന്റെ അടിസ്ഥാനത്തിലാണ് ആരോഗ്യ സെക്രട്ടറി വി പി ജോയ്ക്ക് കത്തയച്ചിരിക്കുന്നത്.\nആർക്കാകും 75 ലക്ഷം? സ്ത്രീശക്തി SS 277 ലോട്ടറി നറുക്കെടുപ്പ് ഇന്ന് വൈകീട്ട് ആര്‍ട്ടിക്കിള് ഷോ\nനിപ വൈറസ് കൊവിഡ്-19 കൊറോണ വൈറസ് tamil nadu and kerala nipah virus news nipah virus in tamil nadu nipah virus in kerala nipah virus covid-19\nWeb Title : tamilnadu government enforces strict monitoring at kerala border due to nipah virus and covid-19 cases\nകേരളം വിജയരാഘവന് വര്‍ഗീയവാദി; സര്‍ക്കാര് ശിഖണ്ഡിയെ മുന്‍നിര്‍ത്തി യുദ്ധം ചെയ്യുന്നെന്ന് കെ സുധാകരന്\nകോട്ടയം മുണ്ടക്കയത്ത് വീട്ടില് അതിക്രമിച്ച് കയറി 59കാരിയ പീഡിപ്പിക്കാന് ശ്രമം; പ്രതി പിടിയില്


ആദ്യഘട്ടത്തില് ക്‌ളാസുകൾ രാവിലെ: സ്കൂൾ മാർഗ്ഗരേഖ മുഖ്യമന്ത്രിക്കു കൈമാറി - School Vartha\nHome » സ്കൂൾ അറിയിപ്പുകൾ\nആദ്യഘട്ടത്തില് ക്‌ളാസുകൾ രാവിലെ: സ്കൂൾ മാർഗ്ഗരേഖ മുഖ്യമന്ത്രിക്കു കൈമാറി\nPublished on : October 05 - 2021 | 7:02 pm\nതിരുവനന്തപുരം: സ്കൂള് തുറക്കുന്നതുമായി ബന്ധപ്പെട്ട മാര്‍ഗരേഖ വിദ്യാഭ്യാസ മന്ത്രി വി. ശിവന്‍കുട്ടിയും ആരോഗ്യവകുപ്പ് മന്ത്രി വീണാ ജോര്‍ജും ചേർന്ന് മുഖ്യമന്ത്രി പിണറായി വിജയന് കൈമാറി. നവംബര് 1ന് സ്കൂള് തുറക്കാനിരിക്കെ കോവിഡ് പശ്ചാത്തലത്തില് സ്വീകരിക്കേണ്ട പൊതുനിര്‍ദ്ദേശങ്ങളടങ്ങുന്നതാണ് മാര്‍ഗരേഖ. സ്കൂളുകള് വൃത്തിയാക്കുന്നതിനും കുട്ടികളുടെ സുരക്ഷ ഉറപ്പുവരുത്തുന്നതിനുമായി സ്കൂളുകള് സജ്ജമാക്കുന്നത് സംബന്ധിച്ചും വിവിധ തലങ്ങളില് ചേരേണ്ട യോഗങ്ങളുടെയും ആസൂത്രണ പ്രവര്‍ത്തനങ്ങളുടെയും ഉള്ളടക്കം സംബന്ധിച്ചും മാര്‍ഗരേഖ സവിസ്തരം പ്രതിപാദിക്കുന്നു.\nആദ്യഘട്ടത്തില് ക്‌ളാസുകൾ രാവിലെ ക്രമീകരിക്കുന്നതാണ്. കുട്ടികളുടെ എണ്ണം ക്രമീകരിച്ച് നിയന്ത്രിക്കുന്നതിനായി ഓരോ ക്ലാസിലെയും കുട്ടികളെ ബച്ചുകളായി തിരിക്കുന്നതാണ്. കുട്ടികളുടെ എണ്ണം കുറഞ്ഞ സ്കൂളുകളില് ഇത്തരം ബാച്ച് ക്രമീകരണം നിര്‍ബന്ധമല്ല. ഭിന്നശേഷിക്കാരായ കുട്ടികള് ആദ്യഘട്ടത്തില് വരേണ്ടതില്ല എന്നതാണ് തീരുമാനം. എല്ലാ അധ്യാപകരും അനധ്യാപകരും ജീവനക്കാരും രണ്ട് ഡോസ് കോവിഡ് വാക്സിന് എടുത്തിരിക്കേണ്ടതാണ്.\nസ്കൂള്‍തല ഹെല്‍പ്പ്ലൈന് ഏര്‍പ്പെടുത്തേണ്ടതാണ്. അക്കാദമിക് പ്രവര്‍ത്തനങ്ങള് സംബന്ധിച്ച വിശദമായ മാര്‍ഗരേഖ പിന്നീട് ഇറക്കുന്നതാണ്. സ്കൂള് തലത്തില് സ്റ്റാഫ് കൗണ്‍സില് യോഗം, പി.റ്റി.എ. യോഗം, ജനപ്രതിനിധികളുടെയും മറ്റ് അഭ്യുദയകാംക്ഷികളുടെയും യോഗം വിദ്യാഭ്യാസ ജില്ല, ഉപജില്ലാ പഞ്ചായത്ത് തലങ്ങളില് മുന്നൊരുക്കയോഗങ്ങള് എന്നിവ ചേരുന്നതാണ്. ജില്ലാതലത്തില് ജില്ലാ കളക്ടറുടെയും ജില്ലാ പഞ്ചായത്ത് പ്രസിഡന്‍റിന്‍റേയും നേതൃത്വത്തില് ജനപ്രതിനിധികള്, വിവിധ വകുപ്പുകളിലെ ഉദ്യോഗസ്ഥര് എന്നിവരെ പങ്കെടുപ്പിച്ച് യോഗങ്ങള് നടത്തുന്നതാണ്.\n← എൻജിനീയറിങ്, ആർക്കിടെക്ചർ, ഫാർമസി: ഓപ്ഷൻ രജിസ്ട്രേഷൻ ഈ മാസം 9വരെ പ്ലസ് വൺ (HSE) പ്രവേശനം രണ്ടാം അലോട്ട്മെന്റ് നാളെ →


Supreme Court to hear petition to decide if Hyderabad encounter was legal | ഹൈദരാബാദ് പോലീസ് എൻകൗണ്ടർ: നിയമപരമോ? സുപ്രീംകോടതിയിൽ ഹർജി, പരിശോധിക്കാമെന്ന് കോടതി! - Malayalam Oneindia\n35 min ago കുവൈത്ത് അമീർ എല്ലായ്പ്പോഴും ഇന്ത്യൻ സമൂഹത്തിന്റെ പരിചരണം ഏറ്റെടുത്തു: പ്രധാനമന്ത്രി നരേന്ദ്രമോദി\n1 hr ago ബാബരി മസ്ജിദ് തകര്‍ക്കല് കേസ്; കോടതി വിധി ഇന്ന്, പ്രതിപ്പട്ടികയില് അദ്വാനി ഉള്‍പ്പടെ പ്രമുഖര്\n1 hr ago ഷെയ്ഖ് നവാഫ് അൽ അഹ്മദ് അൽ സബയെ പുതിയ കുവൈത്ത് അമീറായി തിരഞ്ഞെടുത്തു\nUpdated: Wed, Dec 18, 2019, 17:24 [IST]\nദില്ലി: ഹൈദരാബാദിലെ ബലാത്സംഗ പ്രതികളെ പോലീസ് വെടിവെച്ച് കൊന്നതിന്റെ നിയമസാധുത ചോദ്യം ചെയ്ത് കോടതിയിൽ സമർപ്പിച്ച ഹർജി പരിസോധിക്കും. ചീഫ് ജസ്റ്റിസ് എസ്എ ബോബ്ദെയാണ് അടിയന്തര ഹര്‍ജി പരിശോധിക്കാമെന്ന് വ്യക്തമാക്കിയത്. നിയമവിരുദ്ധമായ ഏറ്റുമുട്ടലാണ് ഹൈദരാബാദില് പോലീസ് നടത്തിയതെന്നാരോപിച്ച് ജിഎസ്മണി എന്നായാളാണ് സുപ്രീംകോടതിയില് ഹര്‍ജി നല്‍കിയത്.\nസമാന ഹര്‍ജി തെലങ്കാന ഹൈക്കോടതിയും പരിഗണിക്കുന്നുണ്ട്. വിഷയം തെലങ്കാന ഹൈക്കോടതിയുടെ പരിഗണനയിലാണെങ്കിലും അടിയന്തര ഹര്‍ജിയില് വാദം കേള്‍ക്കാമെന്ന് ചീഫ് ജസ്റ്റിസ് അറിയിച്ചിരിക്കുന്നത്. ഏറ്റുമുട്ടലില് കൊല്ലപ്പെട്ടവരുടെ മൃതദേഹം തിങ്കളാഴ്ച രാത്രി എട്ട് മണി വരെ സംസ്‌കരിക്കരുതെന്ന് തെലങ്കാന സര്‍ക്കാരിനോട് ഹൈക്കോടതി നിര്‍ദേശിച്ചിട്ടുമുണ്ട്.\nഹൈദരാബാദിൽ ഡോക്ടർ ദിശയുടെ ഘാതകകരെ കൊലപ്പെടുത്തിയത് വ്യാജ ഏറ്റുമുട്ടലിലൂടെ ആണെന്ന ആരോപണം ശക്തമായിരിക്കെ നിയമ പ്രശ്നങ്ങൾ ഒഴിവാക്കാൻ പോലീസ് മുൻ കരുതൽ എടുത്തുവെന്നാണ് സൂചന. പോലീസ് ഉദ്യോഗസ്ഥർക്ക് പരിക്ക് പറ്റിയിട്ടുണ്ടെന്ന് പറഞ്ഞിരുന്നു. അത് ഇതിന്റെ ഭാഗമാണെന്നാണ് ആരോപണം.\nഭീകരർ എന്ന് സംശയിക്കുന്നവരെ നൽഗൊണ്ടയിൽ വെടിവെച്ചു കൊന്ന സംഭവത്തിൽ പോലീസുകാർക്കെതിരെ കൊലക്കുറ്റം ചുമത്തി കേസ് എടുത്തിരുന്നു. ഇതു സുപ്രീം കോടതി ശരി വെക്കുകയും ചെയ്തിരുന്നു. അത്തരം സാഹചര്യം ഒഴിവാക്കാൻ സ്വയം രക്ഷക്കാണ് വെടി വെച്ചതെന്ന വാദം ഉന്നയിക്കാനാണ് പോലീസ് നീക്കം.\nhyderabad telangana police rape ഹൈദരാബാദ് തെലങ്കാന വെടിവെയ്പ്പ് പോലീസ് ബലാത്സംഗം supreme court സുപ്രീംകോടതി\nSupreme Court to hear petition to decide if Hyderabad encounter was legal


Janmabhumi| ലക്ഷ്യം വര്‍ഗീയ കലാപം; കേരളത്തിലെ യുവാക്കളെ ഓണ്‍ലൈന് വഴി ഐഎസ് ഭീകരവാദം പരിശീലിപ്പിക്കുന്നുവെന്ന് കെ.സുരേന്ദ്രന്\nലക്ഷ്യം വര്‍ഗീയ കലാപം; കേരളത്തിലെ യുവാക്കളെ ഓണ്‍ലൈന് വഴി ഐഎസ് ഭീകരവാദം പരിശീലിപ്പിക്കുന്നുവെന്ന് കെ.സുരേന്ദ്രന്\nJanuary 12, 2022, 04:13 p.m.\nപ്രമുഖ ദേശീയ മാദ്ധ്യമം പുറത്തുകൊണ്ടു വന്ന ഈ വാര്‍ത്ത അറിഞ്ഞിട്ടും സംസ്ഥാനം ഒരു നടപടിയുമെടുക്കുന്നില്ല. കേരള സമൂഹത്തിലേക്ക് ആദ്യമായി മതവാദം കുത്തിവെച്ചത് മഅദനിയാണ്. ഇന്ന് മഅദനി എവിടെ കിടക്കുന്നുവെന്ന് എല്ലാവര്‍ക്കും അറിയാം.\nതിരുവനന്തപുരം: കേരളത്തെ വര്‍ഗീയതയിലൂടെ ഭിന്നിപ്പിച്ച് കലാപമുണ്ടാക്കാന് ആഗോള ഇസ്ലാമിക ഭീകര സംഘടനയായ ഐഎസ്‌ഐഎസ് ശ്രമിക്കുന്നുവെന്ന് ബിജെപി സംസ്ഥാന അധ്യക്ഷന് കെ.സുരേന്ദ്രന്. കേരളത്തിലെ യുവാക്കള്‍ക്കായി ഓണ്‍ലൈന് വഴി ഭീകരവാദ പരിശീലനം നടത്തുകയാണ് ആഗോള ഭീകരസംഘടനയായ ഐഎസ് ചെയ്യുന്നതെന്നും പോപ്പുലര് ഫ്രണ്ട് ഭീകരതയ്‌ക്കെതിരെ ബിജെപി നടത്തിയ സെക്രട്ടറിയേറ്റ് മാര്‍ച്ച് ഉദ്ഘാടനം ചെയ്ത് അദ്ദേഹം പറഞ്ഞു.\nപ്രമുഖ ദേശീയ മാദ്ധ്യമം പുറത്തുകൊണ്ടു വന്ന ഈ വാര്‍ത്ത അറിഞ്ഞിട്ടും സംസ്ഥാനം ഒരു നടപടിയുമെടുക്കുന്നില്ല. കേരള സമൂഹത്തിലേക്ക് ആദ്യമായി മതവാദം കുത്തിവെച്ചത് മഅദനിയാണ്. ഇന്ന് മഅദനി എവിടെ കിടക്കുന്നുവെന്ന് എല്ലാവര്‍ക്കും അറിയാം. മദനിയെ സംരക്ഷിച്ചത് പിണറായി വിജയനും ഉമ്മന്‍ചാണ്ടിയുമാണ്. മതഭീകരവാദ സംഘടനകളുമായി കൂട്ടുചേരുന്നതാണ് ഇടത്‌വലത് മുന്നണികളുടെ പാരമ്പര്യം. ഇവരുടെ തണലിലാണ് ആഗോള ഭീകരവാദ ശക്തികള് പോലും കേരളത്തിലെത്തുന്നത്.\nപോപ്പുലര് ഫ്രണ്ടിന് മുമ്പില് മുട്ട് വിറയ്ക്കുന്ന സര്‍ക്കാരാണ് കേരളം ഭരിക്കുന്നത്. ഇടുക്കിയിലെ എസ്എഫ്‌ഐ പ്രവര്‍ത്തകന് കോണ്‍ഗ്രസുകാരാല് കൊല്ലപ്പെട്ടപ്പോള് സംസ്ഥാനം മുഴുവന് വലിയ സംഘര്‍ഷം ഉണ്ടായി. എന്നാല് മഹാരാജാസ് കോളേജില് അഭിമന്യു എന്ന എസ്എഫ്‌ഐ പ്രവര്‍ത്തകന് എസ്ഡിപിഐക്കാരാല് കൊല്ലപ്പെട്ടപ്പോള് ഒരു പ്രതിഷേധവുമുണ്ടായില്ല. അന്ന് എന്തുകൊണ്ടാണ് എവിടെയും തിരിച്ചടിയുണ്ടാവാതിരുന്നതെന്ന് സുരേന്ദ്രന് ചോദിച്ചു.\nപോപ്പുലര് ഫ്രണ്ടിനെ കാണുമ്പോള് പിണറായിക്ക് മുട്ടിടിക്കുകയാണ്. അഭിമന്യുവിന്റെ കൊലയാളികള് ഒളിവില് കഴിഞ്ഞ ആലപ്പുഴയിലെ മണ്ണാഞ്ചേരിയില് തന്നെയാണ് രണ്‍ജിത്ത് ശ്രീനിവാസന് കൊലക്കേസിലെ പ്രതികളും ഒളിവില് കഴിഞ്ഞത്. പോപ്പുലര് ഫ്രണ്ടിന്റെ വോട്ട് വാങ്ങി ജയിച്ചതിന്റെ പ്രത്യുപകാരമാണ് സര്‍ക്കാരിനുള്ളത്. സിപിഎമ്മും എസ്ഡിപിഐയുമായി പല തദ്ദേശ സ്ഥാപനങ്ങളിലും സഖ്യമുണ്ട്. രണ്‍ജിത്തിന്റെ അരുംകൊലയില് ശക്തമായ ജനകീയ പ്രതിഷേധവും പൊതുജനാഭിപ്രായവും ഉണ്ടായതോടെ പ്രതികളില് ചിലരെ പൊലീസ് പിടിച്ചെങ്കിലും കുറ്റകൃത്യത്തില് നേരിട്ട് പങ്കെടുത്തവരെല്ലാം സംസ്ഥാനത്തിന് പുറത്ത് കടന്നെന്ന് എ.ഡി.ജി.പി വിജയ് സാക്കറെ തന്നെ പറയുന്നു. പൊലീസിന്റെ കരുതല് ഉണ്ടായിരുന്നെങ്കില് ഈ കൊലപാതകം ഒഴിവാക്കാമായിരുന്നു.\nഎന്നാല് ഈ നിഷ്ഠൂര സംഭവത്തിന് ശേഷം പ്രതികള്‍ക്ക് രക്ഷപ്പെടാന് സാഹചര്യമൊരുക്കിയതും പൊലീസ് തന്നെയാണ്. ചാവാക്കാട്ടെ ബിജുവിന്റെയും പാലക്കാട് സഞ്ജിത്തിന്റെയും കൊലപാതകങ്ങളിലും പൊലീസ് യഥാര്‍ത്ഥ പ്രതികളെ ഇതുവരെ പിടികൂടിയിട്ടില്ലെന്നും സുരേന്ദ്രന് പറഞ്ഞു. ബിജെപി ദേശീയ നിര്‍വാഹക സമിതി അംഗം കുമ്മനം രാജശേഖരന്, അഖിലേന്ത്യാ വൈസ് പ്രസിഡന്റ് എപി അബ്ദുള്ളക്കുട്ടി, മുതിര്‍ന്ന നേതാവ് ഒ.രാജഗോപാല്, സംസ്ഥാന ഉപാദ്ധ്യക്ഷന് എഎന് രാധാകൃഷ്ണന്, സംസ്ഥാന ജനറല് സെക്രട്ടറിമാരായ ജോര്‍ജ് കുര്യന്, എംടി രമേശ്, സി.കൃഷ്ണ കുമാര്, പി.സുധീര്, ജില്ലാ അദ്ധ്യക്ഷന് വിവി രാജേഷ് തുടങ്ങിയ നേതാക്കള് മാര്‍ച്ചിന് നേതൃത്വം നല്‍കി.\nകേന്ദ്രാനുമതി ലഭിച്ചെന്ന പിണറായി വിജയന്റെ വാദം പച്ചക്കള്ളം; കെ റെയിലിന്റെ പേരില് ജനങ്ങളെ കുടിയൊഴിപ്പിക്കാന് ബിജെപി അനുവദിക്കില്ല: കെ.സുരേന്ദ്രന്


മദാമ്മക്കുളവും ടഗോര് തലയുള്ള മലയും: മഞ്ഞും മഴയും മാത്രമല്ല പീരുമേട്ടില് | Places To Visit In Peermade Idukki\nപീരുമേട്ടില് മഞ്ഞും മഴയും മാത്രമല്ല; മദാമ്മക്കുളവും ടഗോര് തലയുള്ള മലയും\nമനോരമ ലേഖകൻ November 10, 2020 08:09 AM IST\nനീലാകാശത്തിനടിയില് മൂടല്‍മഞ്ഞിനിടയിലൂടെ മലഞ്ചെരിവുകളില് തട്ടുതട്ടായി നട്ട കാപ്പിച്ചെടികളും തേയിലത്തോട്ടങ്ങളും ഏലക്കാടുകളുമെല്ലാം കാഴ്ചയുടെ വസന്തം തീര്‍ക്കുന്നു. നാസാരന്ധ്രങ്ങളിലൂടെ ഇക്കിളി കൂട്ടിക്കൊണ്ട് അകത്തേക്ക് അരിച്ചു കയറി രസമുകുളങ്ങളെ ത്രസിപ്പിക്കുന്ന, സുഗന്ധവ്യഞ്ജനങ്ങളുടെ നാനാവിധ മണങ്ങള്. മഞ്ഞും മഴയും വിത്തുകളായി പതുങ്ങിയിരിക്കുന്ന തണുത്ത കാറ്റില് രോമകൂപങ്ങള്‍ക്കുള്ളിലേക്ക് പതിയെ നനവോടെ പടര്‍ന്നിറങ്ങുന്ന ശാന്തത. ചെവിയിലാകട്ടെ, തുള്ളിച്ചാടിയൊഴുകുന്ന വെള്ളച്ചാട്ടങ്ങളുടെ കളനാദം... പഞ്ചേന്ദ്രിയങ്ങളെ ഉത്സവത്തിലാറാടിക്കുന്ന പീരുമേട് എന്ന സുന്ദരിയെക്കുറിച്ച് എത്ര വര്‍ണ്ണിച്ചാലും തീരില്ല.\nഇടുക്കി ജില്ലയില് തേക്കടിക്ക് പോകുന്ന വഴിയിലാണ് സഞ്ചാരികളുടെ പ്രിയപ്പെട്ട പീരുമേട്. കൊല്ലം -തേനി ദേശീയ പാതയില്, കോട്ടയത്തുനിന്ന് ഏകദേശം75കി.മി. ദൂരത്തിലാണിത്. കേരളത്തിലെ ഏറ്റവും വിസ്തീര്‍ണ്ണമുള്ള താലൂക്ക് എന്ന ഖ്യാതി കൂടിയുള്ള പീരുമേട്ടില് സുഖകരമായ കാലാവസ്ഥയ്ക്കു പുറമേ മനോഹരമായ ചെറിയ വെള്ളച്ചാട്ടങ്ങളും പുൽമേടുകളും നിരനിരയായി നില്‍ക്കുന്ന പൈൻ മരങ്ങളുമെല്ലാമുണ്ട്.\nപ്രകൃതിസൗന്ദര്യം ആവോളം നിറഞ്ഞൊഴുകുന്ന പീരുമേട്ടില് തികച്ചും രാജകീയമായ ഒരു അവധിക്കാലമാണ് സഞ്ചാരികളെ കാത്തിരിക്കുന്നത്. ഈ പ്രദേശത്തെ ചില പ്രധാനപ്പെട്ട ആകര്‍ഷണങ്ങള് ഇതാ.\nശബരിമലയില് തെളിയുന്ന മകരജ്യോതി ഇവിടെനിന്നു നോക്കിയാല് വ്യക്തമായി കാണാം. എല്ലാ വര്‍ഷവും അതിനായി നിരവധി ആളുകള് ഇവിടെ എത്തിച്ചേരുന്നു. വനവാസക്കാലത്ത് പഞ്ചപാണ്ഡവര് ഇവിടെ താമസിച്ചിരുന്നു എന്നും ഐതിഹ്യമുണ്ട്. കോട്ടയത്തുനിന്നു വരുമ്പോൾ, മുണ്ടക്കയം-തെക്കേമല വഴി ഇവിടെ എത്തിച്ചേരാം. സൂര്യോദയവും അസ്തമയവുമാണ് ഇവിടത്തെ ഏറ്റവും മനോഹരമായ കാഴ്ചകള്.\nകുട്ടിക്കാനം സമ്മര് പാലസ്\nതിരുവിതാംകൂര് രാജകുടുംബത്തിന്‍റെ വേനല്‍ക്കാല വസതിയായിരുന്ന കൊട്ടാരമാണ് കുട്ടിക്കാനം സമ്മർ പാലസ്. തേയിലത്തോട്ടങ്ങള്‍ക്കിടയിലൂടെ ഇവിടേക്കുള്ള യാത്ര തന്നെ മനോഹരമാണ്. ടാറ്റാ ടീ, ചിനാര് എസ്റ്റേറ്റ് തുടങ്ങി പ്രമുഖ കമ്പനികളുടെ ടീ എസ്റ്റേറ്റുകള് റോഡിനിരുഭാഗത്തുമായി കാണാം. പീരുമേട് എന്ന പേരിന് നിദാനമായ പീർ മുഹമ്മദ് എന്ന സൂഫി സന്യാസിയുടെ ശവകുടീരവും ദിവാന്‍റെ വസതിയും ഇവിടെയുണ്ട്. അറിയപ്പെടാത്ത രഹസ്യം, താവളം, പൈലറ്റ്, ഇന്ദ്രിയം, പാളയം, കാർബൺ തുടങ്ങി നിരവധി മലയാളം, തമിഴ് സിനിമകള് ചിത്രീകരിച്ചതും ഈ കൊട്ടാരത്തിലാണ്.\nപീരുമേടിനും തേക്കടിക്കും ഇടയിലായി പീരുമേട്ടിൽനിന്നും ഏകദേശം 8 കി.മീ. ദൂരെയാണ് പ്രകൃതി രമണീയമായ പരുന്തുംപാറ ഗ്രാമം. മറ്റേതു വിനോദസഞ്ചാരകേന്ദ്രത്തോടും കിടപിടിക്കുന്ന മനോഹാരിതയുള്ള ഈ ഗ്രാമം, വളർന്നു വരുന്ന വിനോദസഞ്ചാര കേന്ദ്രമാണ്.\nമഹാകവി രവീന്ദ്രനാഥ ടഗോറിന്‍റെ തലയുമായി അദ്ഭുതകരമായ സാമ്യമുള്ള ‘ടഗോർ പാറ’യും നാലുപാടും കാണാവുന്ന മഞ്ഞുമൂടിയ മലനിരകളുമെല്ലാം സഞ്ചാരികളെ മറ്റൊരു ലോകത്തേക്ക് കൊണ്ടുപോകും. മോഹന്‍ലാല് നായകനായ ഭ്രമരം എന്ന സിനിമയുടെ ചില പ്രധാന ഭാഗങ്ങൾ ഇവിടെയാണ് ചിത്രീകരിച്ചത്.\nകുട്ടിക്കാനത്തുനിന്നു കട്ടപ്പന റൂട്ടിൽ ഒന്നര കിലോമീറ്റർ കഴിഞ്ഞ് ഇടത്തോട്ട് തിരിഞ്ഞാൽ മദാമ്മക്കുളത്തിലേക്കുള്ള യാത്രയുടെ തുടക്കമായി. പിന്നെ മൺപാതയിലൂടെ ഓഫ്റോഡ് റൈഡ് നടത്തിയാല് മലയിടുക്കുകൾക്കിടയിലൂടെ ഒഴുകി താഴേക്കു പതിക്കുന്ന മദാമ്മക്കുളത്തിനടുത്തെത്താം. ജീപ്പിലുള്ള ഓഫ് റോഡ് യാത്രയ്ക്ക് ഏറെ മികച്ച സ്ഥലമാണ് ഇവിടം. ബ്രിട്ടിഷ് ഭരണകാലത്ത് മാഡം റോബിൻസൺ എന്ന ഒരു ബ്രിട്ടിഷ് സ്ത്രീ കുളിക്കാന് വന്നിരുന്ന കുളമായതിനാലാണ് ആ പേര് ലഭിച്ചത്.\nകുരിശുമല എന്നും പേരുള്ള അമൃതമേട് ട്രെക്കിങ് നടത്താന് ഏറെ അനുയോജ്യമായ സ്ഥലമാണ്. മാത്രമല്ല, ഒരു തീർഥാടന കേന്ദ്രവും കൂടിയാണ് ഇവിടം. ഈസ്റ്റർ സമയത്ത് യേശുക്രിസ്തുവിന്‍റെ അന്ത്യയാത്രയുടെ വിവിധ ഘട്ടങ്ങളെ അനുസ്മരിപ്പിക്കുന്ന കുരിശേന്തിയുള്ള കാല്‍നടയാത്രക്കായി നിരവധിപ്പേര് ഇവിടെയെത്തുന്നു. ഏറ്റവും മുകളിലെത്തിയാല് സ്വര്‍ഗ്ഗീയമായ കാഴ്ചകളും അനുഭൂതിയുമാണ് സഞ്ചാരികളെ കാത്തിരിക്കുന്നത്. കുട്ടിക്കാനം മേഖലയിലെ ഏറ്റവും ഉയരമുള്ള സ്ഥലമാണിത്.\nEnglish Sumary: Places To Visit In Peermade


മിന്നലിനെ നിയന്ത്രിക്കാന് ഭീമന് ലേസര് ദണ്ഡ്; പരീക്ഷണവുമായി ഗവേഷകര് | Scientists| are trying| to control| lightning| withagiant laser| Switzerland\nമിന്നലിനെ നിയന്ത്രിക്കാന് ഭീമന് ലേസര് ദണ്ഡ്; പരീക്ഷണവുമായി ഗവേഷകര്\nJul 13, 2021, 03:09 PM IST\nസാന്റിസില് സ്ഥാപിച്ച ഭീമന് ലേസര് | Photo : CNN\nഇടിമിന്നലിനെ പ്രതിരോധിക്കാന് ലേസര് വികിരണങ്ങള് ഉപയോഗപ്പെടുത്താനൊരുങ്ങി ഗവേഷകര്. ജനീവ സര്‍വകലാശാലയിലെ ഒരു സംഘം ഗവേഷകര് നിരന്തര ഗവേഷണങ്ങള്‍ക്കും പരീക്ഷണങ്ങള്‍ക്കും ശേഷം ലേസര് ഉപയോഗപ്പെടുത്തുന്ന ഭീമന് ദണ്ഡ് ആല്‍പ്‌സ് പര്‍വതനിരകളിലെ ഉയരമേറിയ സാന്റിസ് കൊടുമുടിയില് സ്ഥാപിച്ചു. ഇരുപത് വര്‍ഷത്തിലേറെയായി ലേസര് ഗവേഷണങ്ങള് നടത്തി വരുന്ന ഷോണ് പിയേര് വൂള്‍ഫ് എന്ന ഭൗതിക ശാസ്ത്രജ്ഞനാണ് ഈ പുതിയ പരീക്ഷണത്തിന് നേതൃത്വം നല്‍കിയത്. കാലാവസ്ഥാ നിയന്ത്രണത്തില് ലേസര് വികിരണങ്ങള് ഉപയോഗപ്പെടുത്തുന്നതില് വിദഗ്ധനാണ് വൂള്‍ഫ്.\nവളരെ നേര്‍ത്തതും അത്യധികം ഊര്‍ജ്ജശേഷിയുള്ളതുമായ പ്രകാശരശ്മികളാണ് ലേസര്. ലോകത്തിലെ ഏറ്റവും ദൃഢവസ്തുവായ വജ്രത്തെ മുറിക്കുന്നതിനും ശസ്ത്രക്രിയകളിലും ബാര് കോഡുകള് വായിക്കുന്നതിലും ലേസര് ഉപയോഗപ്പെടുത്തുന്നു. മിന്നല് രക്ഷാമാര്‍ഗമായി പ്രയോജനപ്പെടുത്തുന്നതിലൂടെ ലേസറിന്റെ വ്യത്യസ്തമായ ഉപയോഗങ്ങളുടെ കൂട്ടത്തില് ഒന്ന് കൂടി എഴുതിച്ചേര്‍ക്കുകയാണ് വൂള്‍ഫ്. കോവിഡ് വ്യാപനത്തെ തുടര്‍ന്ന് ഉപകരണങ്ങള് സ്ഥാപിക്കുന്നത് ഒരു കൊല്ലത്തോളം വൈകിയെങ്കിലും 8,200 അടി ഉയരമുള്ള കൊടുമുടിയില് ഭീമന് ദണ്ഡിനെ ഗവേഷകസംഘം എത്തിച്ചു.\nയൂറോപ്പില് രൂക്ഷമായി മിന്നല് പതിക്കുന്ന മേഖലയാണ് ഇത്. പ്രതിവര്‍ഷം 100 മുതല് 400 തവണ വരെ മിന്നലിനെ തുടര്‍ന്ന് ആല്‍പ്‌സില് സ്ഥിതി ചെയ്യുന്ന റേഡിയോ ട്രാന്‍സ്മിഷന് ടവറിന്റെ പ്രവര്‍ത്തനം തടസ്സപ്പെടാറുണ്ട്. മിന്നലിനെ പ്രതിരോധിക്കാന് ലേസര് ഉപയോഗപ്പെടുത്താമെന്ന കണ്ടെത്തല് ഫലപ്രദമായി പരീക്ഷിക്കാനും നിരീക്ഷിക്കാനും ഏറ്റവും അനുയോജ്യമായ മേഖലയാണിത്-വൂള്‍ഫ് വ്യക്തമാക്കി. റോക്കറ്റ് നിര്‍മാണത്തിലും ലേസര് നിര്‍മാണത്തിലും വൂള്‍ഫിനുള്ള വൈദഗ്ധ്യം നിരവധി കമ്പനികള് ഉപയോഗപ്പെടുത്തുന്നുണ്ട്.\n'കൃത്രിമ' മിന്നല് പ്രയോഗത്തിലൂടെയുള്ള മിന്നല് നിയന്ത്രണം\nമിന്നലിനെ ഭൂമിയില് പതിക്കുന്നതിന് മുമ്പ് തന്നെ നിയന്ത്രിക്കുക എന്നതാണ് സംഘത്തിന്റെ ലക്ഷ്യം. മിന്നലില് അതിശക്തമായ വൈദ്യുതപ്രവാഹമാണ് സൃഷ്ടിക്കപ്പെടുന്നത്. ചലനശേഷിയുള്ള ഇലക്ട്രോണുകളുടെ പ്രവാഹമാണ് ഈ വൈദ്യുതപ്രവാഹത്തിന് കാരണം. മഴ ഉണ്ടാകുന്ന സമയത്ത് ജലകണികകളുടെ ആറ്റങ്ങളില്‍നിന്ന് പ്രവഹിക്കുന്ന ഇലക്ട്രോണുകള് വ്യത്യസ്തവും വിപരീതവുമായ ഊര്‍ജ്ജമേഖലകള് സൃഷ്ടിക്കും. വിപരീത ചാര്‍ജ്ജുകള് പരസ്പരം ആകര്‍ഷിക്കുന്നത് ഇലക്ടോണുകളുടെ പ്രവാഹതീവ്രത വര്‍ധിപ്പിക്കുകയും വൈദ്യുതോര്‍ജ്ജത്തിന് കാരണമാവുകയും ചെയ്യും.\nപ്രകൃത്യാലുണ്ടാകുന്ന മിന്നല് ഉത്പാദനത്തെ അനുകരിക്കുകയാണ് ആല്‍പ്‌സിലെ ലേസര് ചെയ്യുന്നത്. കൃത്രിമമായി ഒരു വൈദ്യുതോര്‍ജ്ജതലം സൃഷ്ടിക്കുന്നതിലൂടെ മഴമേഘങ്ങളില്‍നിന്നുള്ള ഇലക്ട്രോണ് പ്രവാഹത്തെ നിയന്ത്രിക്കാന് കഴിയും. ഇതിലൂടെ മിന്നല് പ്രവാഹത്തെ നിയന്ത്രിക്കാന് കഴിയുന്നതിനാലാണ് ഉപകരണത്തെ ലേസര് ലൈറ്റനിങ് റോഡ്(laser lightning rode) എന്ന് വിളിക്കുന്നതെന്ന് വൂള്‍ഫ് പറഞ്ഞു. റേഡിയോ ട്രാന്‍സ്മിഷന് ടവറിന്റെ സമീപത്ത് കൂടിയാണ് ലേസര് രശ്മികള് കടന്നുപോകുന്നത്. ഇത് 120 മീറ്റര്(400 അടി) ഉയരത്തിലേക്ക് പ്രവഹിക്കും.\nപരമ്പരാഗതമായി ഉപയോഗിച്ചു വരുന്ന മിന്നല് രക്ഷാചാലകങ്ങള്‍ക്ക് നിശ്ചിതവും ചുരുങ്ങിയതുമായ ഇടത്തില് മാത്രമേ സുരക്ഷയൊരുക്കാന് സാധിക്കുകയുള്ളൂ. എന്നാല്, പുതിയ സംവിധാനത്തിന് കൂടുതല് വിസ്തൃതമായ സുരക്ഷ ഉറപ്പു നല്‍കാനാവുമെന്ന് വൂള്‍ഫ് പറയുന്നു. ചുരുക്കിപ്പറഞ്ഞാല് മിന്നലിനെതിരെ ഒരു പ്രത്യാക്രമണമാണ് ലേസര് ചെയ്യുന്നത്.\nഭീമന് ലേസറിന്റെ പ്രത്യേകതകള്\nആന്റിനയുടെ സഹായത്തോടെയാണ് ലേസര് ദണ്ഡിന്റെ പ്രവര്‍ത്തനത്തിനാവശ്യമായ ഊര്‍ജ്ജം ലഭിക്കുന്നത്. കൂട്ടിച്ചേര്‍ക്കാവുന്ന പല ഭാഗങ്ങളായാണ് ഇതിന്റെ നിര്‍മാണം. ഭാഗങ്ങളായി തന്നെയാണ് ദണ്ഡിനെ സാന്റിസില് എത്തിച്ചത്. കേബിള് കാറിന്റേയും ഹെലികോപ്ടറിന്റേയും സഹായത്താലാണ് ഭാഗങ്ങള് കൊടുമുടിയില് എത്തിച്ചത്. ദണ്ഡിനെ നിലത്തുറപ്പിക്കുന്നതിന് ആവശ്യമായ 18 ടണ് കോണ്‍ക്രീറ്റ് കട്ടകളുള്‍പ്പെടെ 29 ടണ് വസ്തുക്കള് ഈ വിധത്തില് എത്തിച്ചു. മലനിരക്കുകളില് മണിക്കൂറില് 120 കിലോ മീറ്റര് വേഗത്തിലാണ് കാറ്റ് വീശുന്നത്. ഇത് പ്രവര്‍ത്തനങ്ങള്‍ക്ക് തടസ്സം സൃഷ്ടിച്ചു. ഭാഗങ്ങള് കൂട്ടിച്ചേര്‍ക്കാന് മാത്രം രണ്ടാഴ്ചയിലധികം സമയമെടുത്തു.\nലോകത്തിലെ എല്ലാ അണുശക്തി കേന്ദ്രങ്ങളില്‍നിന്നും ഒന്നിച്ച് ഒരു ഞൊടിയിടയില് പുറപ്പെടുന്ന ആണവവികിരണത്തിന് തുല്യമാണ് ര് ദണ്ഡില്‍നിന്ന് ഒരു സെക്കന്‍ഡില് പ്രവഹിക്കുന്ന രശ്മിയുടെ ശക്തി. പക്ഷെ വളറെ കുറച്ചു നേരത്തേക്ക് മാത്രമാണ് ഇതില്‍നിന്നുള്ള പ്രവാഹം സംഭവിക്കുന്നത്. ലേസറിന്റെ പ്രവര്‍ത്തനസമയത്ത് അഞ്ച് കിലോ മീറ്റര് ചുറ്റളവില് വിമാനങ്ങള്‍ക്ക് അനുമതി ഉണ്ടാകില്ല. മിന്നലുണ്ടാകുന്ന സമയങ്ങളില് മാത്രമാണ് ലേസര് പ്രവര്‍ത്തിപ്പിക്കുന്നത്. കൂടാതെ മിന്നല് പ്രവാഹങ്ങളെ നിരീക്ഷിക്കാന് പ്രത്യേക ക്യാമറയും സാന്റിസില് സജ്ജമാണ്. സെക്കന്‍ഡില് 3,00,000 വരെ ഫോട്ടോകള് ഈ ക്യാമറയ്ക്ക് പകര്‍ത്താന് കഴിയും.\nകൂടാതെ പ്രവഹിക്കുന്ന ഊര്‍ജ്ജത്തിന്റെ തീവ്രതയനുസരിച്ച് ലേസര് കിരണങ്ങള്‍ക്ക് നിറവ്യത്യാസമുണ്ടാകും. ചുവപ്പു മുതല് വെള്ള നിറത്തില് വരെ പ്രവഹിക്കുന്ന രശ്മികള് മനോഹരമായ കാഴ്ചയുളവാക്കുമെന്ന് വൂള്‍ഫ് പറഞ്ഞു. സെപ്റ്റംബര് മാസം വരെ ലേസറിന്റെ പ്രവര്‍ത്തനം പരീക്ഷണാടിസ്ഥാനത്തില് നിരീക്ഷിച്ച ശേഷം മാത്രമേ പൂര്‍ണമായും പ്രവര്‍ത്തനം ആരംഭിക്കുകയുള്ളൂ. പ്രവര്‍ത്തനം വിജയകരമായാല് അടുത്തത് വിമാനത്താവളത്തിലായിരിക്കും സ്ഥാപിക്കുകയെന്നും വൂള്‍ഫ് അറിയിച്ചു. ഈ നൂതനസംവിധാനം വിജയിച്ചാല് ലോകത്തിന്റെ വിവിധ ഭാഗങ്ങളില് മിന്നല് അപകടങ്ങള് കുറക്കാനാവും.\nലോകത്തിലെ മിന്നല് അപകടങ്ങള്\nവര്‍ഷം തോറും ലോകത്താകമാനം രണ്ടര ലക്ഷത്തോളം അപകടങ്ങള് മിന്നല് മൂലമുണ്ടാകുന്നതായാണ് കണക്ക്. ജീവഹാനി കൂടാതെ മിന്നല് പ്രഹരത്തെ തുടര്‍ന്നുണ്ടാകുന്ന മറ്റ് അപകടങ്ങളും നിരവധിയാണ്. മിന്നലേറ്റുള്ള മരണസംഖ്യയും വര്‍ധിക്കുന്നതായാണ് കണക്കുകള് നല്‍കുന്ന സൂചന. കെട്ടിടങ്ങള്‍ക്കും വാഹനങ്ങള്‍ക്കും കേടുപാടുകളുണ്ടാകുന്ന സംഭവങ്ങളും ഏറെയുണ്ട്. മഴക്കാലവുമായി ബന്ധപ്പെട്ടുള്ള മിന്നലപകടങ്ങളാണ് ഏറെയും. ഉയരമുള്ള വൃക്ഷങ്ങള്‍ക്കും കെട്ടിടങ്ങള്‍ക്കും ചുവട്ടില് നില്‍ക്കുന്നത് മിന്നല്‍പ്രഹരം ഏല്‍ക്കാനിടയാക്കുന്നു.\nഉത്തരേന്ത്യയിലെ വിവിധ സംസ്ഥാനങ്ങളിലായി കഴിഞ്ഞ രണ്ട് ദിവസങ്ങളിലായി മിന്നല് അപകടങ്ങളില് മരിച്ചത് എഴുപതിലധികം പേരാണ്. രാജസ്ഥാനില് 23 പേരും ഉത്തര്‍പ്രദേശില് 42 പേരും മധ്യപ്രദേശില് 11 പേരും ശനി, ഞായര് ദിവസങ്ങളില് മിന്നല് അപകടങ്ങളില് പെട്ട് മരിച്ചു. ഇന്ത്യയില് മണ്‍സൂണ് കാലത്ത് മിന്നലേറ്റുള്ള മരണം പതിവാണ്. പലപ്പോഴും മഴയില്‍നിന്ന് രക്ഷ തേടി മരങ്ങള്‍ക്ക് കീഴില് അഭയം പ്രാപിക്കുന്നത് മരണത്തിലേക്കാണ് തള്ളി വിടുന്നത്. മിന്നല്‍രക്ഷാ ചാലകങ്ങള് പലയിടത്തും അപകടത്തിന്റെ തീവ്രത കുറയ്ക്കുന്നുണ്ടെങ്കിലും മിന്നലിനെതിരെയുള്ള ശാശ്വത പരിഹാരം ഇനിയും കണ്ടെത്തേണ്ടിയിരിക്കുന്നു.\nContent Highlights: Scientists are trying to control lightning withagiant laser\nഉത്തരേന്ത്യയിൽ ഇടിമിന്നലിൽ 70 മരണം; ജയ്‍പുരിൽ വാച്ച് ടവറിൽ സെൽഫിയെടുക്കവെ 11 പേർ മരിച്ചു